|  |
| --- |
| I 2025 I |

|  |
| --- |
| I VELJAČA I |

|  |  |
| --- | --- |
| **25** | **D:\1 radno\2 PROJEKTIRANJE\Šibenik vodeni park\3_priprema POLIN\fotke terena\1.JPG** |

IZMJENE I DOPUNE (VIII.) PPUG ŠIBENIKA

Konačni prijedlog plana

I. ODREDBE ZA PROVEDBU

|  |
| --- |
| I URBANISTICA D.O.O. ZA PROSTORNO PLANIRANJE I KONZALTING I |



**KONAČNI PRIJEDLOG PLANA**

|  |  |
| --- | --- |
| Županija/Grad Zagreb: **ŠIBENSKO - KNINSKA ŽUPANIJA**  Općina/grad: **GRAD ŠIBENIK** | |
| Naziv prostornog plana:  **IZMJENE I DOPUNE (VIII.) PROSTORNOG PLANA UREĐENJA GRADA ŠIBENIKA** | |
| Odluka predstavničkog tijela o izradi plana:  „Službeni glasnik Grada Šibenika“ br. 10/23 | Odluka predstavničkog tijela o donošenju plana  „Službeni glasnik Grada Šibenika“ br. |
| Javna rasprava (datum objave):  01.10.2024. - https:/www.sibenik.hr  30.09.2024. - https:/mpgi.gov.hr  02.10.2024. - Slobodna Dalmacija | Javni uvid održan:  od: 07.10.2024.  do: 5.10.2024. |
| Pečat tijela odgovornog za provođenje javne rasprave: | Odgovorna osoba za provođenje javne rasprave:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Suglasnost na plan prema čl. 108. Zakona o prostornom uređenju ("Narodne novine" broj 153/13, 65/17, 114/18, 39/19, 98/19, 67/23):  klasa: 350-02/25-14/1 ur.broj: 531-08-1-3-25-2 datum: 14. veljače 2025.g. | |
| Pravna osoba/tijelo koje je izradilo plan:  URBANISTICA d.o.o.  Zagreb, Gajeva 2a | pRAVI logo colour with descriptio |
| 2_Pecat-noviPečat pravne osobe/tijela koje je izradilo plan: | jacaOdgovorna osoba:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jasminka Pilar-Katavić, dipl.ing.arh. |
| jacaOdgovorni voditelj izrade nacrta prijedloga plana:  Jasminka Pilar - Katavić, dipl.ing.arh. | |
| Stručni tim u izradi Plana:  Nikola Adrović, mag.ing.aedif. (do 31.10.2024.)  Nikolina Gradečki, mag.ing.arch.  Ivana Katavić, bacc.oec.  Ines Kotula, mag.ing.arch.  Luka Krstulović, mag.ing.arch. (do 31.10.2024.)  Iva Lukinić, dipl.ing.arh. | Gordan Maček, dipl.ing.prom.  Jasminka Pilar - Katavić, dipl.ing.arh.  Ana Putar, dipl.ing.arh.  Ivana Puzavac, mag.ing.arch.  Jasmina Sadek, dipl.ing.arh.  Vilma Stopfer Svečnjak, mag.ing.prosp.arch.  Domagoj Šumanovac, ing.arh. |
| Pečat predstavničkog tijela: | Predsjednik predstavničkog tijela:  \_\_\_\_\_\_\_\_\_\_\_\_\_\_\_ |
| Istovjetnost ovog prostornog plana s izvornikom ovjerava:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ime, prezime i potpis) | Pečat nadležnog tijela |

**I. TEKSTUALNI DIO - ODREDBE ZA PROVEDBU**

*~~tekst~~ – brisano ovim izmjenama i dopunama*

*tekst – dodano ovim izmjenama i dopunama*

1. **Uvjeti za određivanje namjena površina na području Grada**

Članak 1.

1. Prostornim planom uređenja Grada Šibenika (u nastavku: Plan) određene su sljedeće osnovne namjene površina:
   1. Razvoj i uređenje prostora/površina naselja
      * građevinska područja naselja
      * građevinsko područje naselja s obaveznim turističkim kapacitetima
      * građevinsko područje javne i društvene namjene za smještaj interpretacijsko – posjetiteljskog centra Danilo (na k.č. 1313/2, k.o. Danilo Kraljice)
   2. Razvoj i uređenje prostora/površina izvan naselja
2. Gospodarska namjena
   * proizvodna i poslovna namjena (oznaka I),
   * ugostiteljsko turistička namjena (oznaka T),
   * površine za iskorištavanje mineralnih sirovina - eksploatacijsko polje (oznaka E)
   * površine uzgajališta (oznaka H),
3. Sportsko-rekreacijska (oznaka R1), rekreacijska namjena (oznaka R), uređena morska plaža (oznaka R6), golf igrališta (oznaka Rg)
4. Poljoprivredne površine
   * osobito vrijedno obradivo tlo (oznaka P1),
   * vrijedno obradivo tlo (oznaka P2),
   * ostalo obradivo tlo (oznaka P3),
5. Šume
   * šume (postojeće šumom obrasle površine uz očuvanje i unapređenje njihovih općekorisnih funkcija, - oznaka Š)
   * zaštitne šume (prvenstveno služe za zaštitu zemljišta, voda, naselja, objekata i druge imovine – oznaka Š2),
   * šuma posebne namjene (šume i dijelovi šuma registrirani za proizvodnju šumskog sjemena, šume unutar zaštićenih područja ili prirodnih vrijednosti zaštićenih temeljem propisa, šume namijenjene znanstvenim istraživanjima, nastavi, potrebama obrane Republike Hrvatske te potrebama utvrđenim posebnim propisima o zaštiti prirode - oznaka Š3),
6. Ostalo poljoprivredno tlo i šumsko zemljište (oznaka PŠ)
7. Vodne površine (oznaka V),
8. Posebna namjena (oznaka N)
9. Infrastrukturni sustavi (oznaka IS),
10. Groblja (oznaka +).
11. Razmještaj i veličina površina navedenih u stavku 1. ovog članka prikazani su u kartografskom prikazu broj 1. Korištenje i namjena površina, Sustav prometa, u mjerilu 1:25.000, osim javne i društvene namjene (zbog nemogućnosti prikaza u mjerilu), koja je prikazana na kartografskom prikazu 4. Građevinska područja. Granice između prostora namjena, korištenja, uređenja i zaštite prostora očitavaju se u skladu s mjerilima u kojima se prikazuju (mjerilo 1:25.000 i mjerilo 1:5.000) i grafičkim točnostima koje iz toga proizlaze.
12. Građevinska područja su površine određene za razvoj i uređenje naselja i izdvojenih namjena, a granice građevinskih područja detaljno su prikazane na kartografskom prikazu 4. Građevinska područja, na katastarskom planu (podlozi) u mjerilu 1:5000 na listovima 4.05 - 4.113 (84 lista). Građevinska su područja u grafičkom prikazu 4. razgraničena na izgrađeni i neizgrađeni dio. Neizgrađeni dio građevinskih područja naselja razgraničen je na uređeni i neuređeni dio, a neizgrađena građevinska područja izdvojene namjene i neizgrađena građevinska područja naselja s obveznim turističkim kapacitetima smatraju se neuređenim građevinskim područjima.
13. Planom je dio građevinskog područja na Zablaćkom poluotoku koji uključuje i Podsolarsko određen kao građevinsko područje naselja s obaveznim turističkim kapacitetima. Unutar ovog područja potrebno je detaljnijom prostorno planskom dokumentacijom planirati i smještajne kapacitete i turizmu komplementarne sadržaje: kulturne, sportske, trgovačke, zabavne i slične.
14. Površine za razvoj i uređenje prostora izvan naselja određene su za veće zone izdvojene namjene i za njih su određena zasebna građevinska područja:
15. Građevinska područja gospodarske namjene:
    * proizvodne i poslovne namjene, namijenjena izgradnji građevina industrijske i zanatske proizvodnje, te poslovnih, trgovačkih, uslužnih i komunalno-servisnih građevina i sadržaja i uz njih pratećih ugostiteljskih građevina.
    * ugostiteljsko-turističke namjene, namijenjena izgradnji, odnosno rekonstrukciji i prestrukturiranju (u već izgrađenim zonama) osnovnih turističkih kapaciteta; hotela (oznaka T1), apartmanskih (turističkih) naselja (oznaka T2) i kampova (oznaka T3), te uz njih pratećih sadržaja i građevina (ugostiteljske, zabavne sportsko- rekreacijske i sl. namjene).
16. Građevinska područja sportsko-rekreacijske namjene, namijenjena izgradnji sportskih građevina i objekata s pratećim ugostiteljskim, ugostiteljsko-turističkim i lječilišnim, te pomoćnim građevinama i uređenju plaža (sanitarije, tuševi, garderobe, trgovine, skladišta i sl.).
17. Izvan građevinskih područja određene su površine:

* gospodarske namjene za marikulturu (su morske površine namijenjene uzgoju algi, školjkaša i riba - oznaka H na lokacijama određenim Prostornim planom Šibensko- kninske županije);
* površine za iskorištavanje mineralnih sirovina - eksploatacijska polja unutar kojih je prostor za eksploataciju mineralnih sirovina i prostor za smještaj opreme i alata za eksploataciju, te prostor za skladištenje i obradu mineralne sirovine;
* rekreacijske namjene (oznaka R), namijenjena isključivo za rekreacijske aktivnosti (pješačke, biciklističke i trim staze, kupališta na prirodnim i uređenim plažama, planinarske staze i planinarski domovi (oznaka Pd), lovački dom (oznaka Ld), što podrazumijeva pretežito neizgrađene površine,
* poljoprivredne površine predstavljaju kultivirane predjele u kojima se ljudske aktivnosti odvijaju bez značajnijih ili trajnijih promjena stanja prirodnog okruženja. Poljoprivredna tla isključivo osnovne namjene određena su kao: osobito vrijedno obradivo tlo, vrijedno obradivo tlo i ostala obradiva tla čija se razgraničenja određena ovim Planom. Na temelju Plana navodnjavanja za područje Šibensko – kninske županije izrađenog od strane Agronomskog fakulteta Sveučilišta u Zagrebu i Građevinskog fakulteta Sveučilišta u Splitu, omogućuje izgradnja sustava za navodnjavanje s akumulacijama i mikro akumulacijama korištenjem postojećih vodnih potencijala (vodotoci, oborinske vode, izvorišta, podzemne vode, pročišćene otpadne vode, vodoopskrbni sustavi u vrijeme smanjene potrošnje i dr.) za razvoj poljoprivredne proizvodnje. Područja podobna za navodnjavanje prikazana na kartografskom prikazu. 2.3. Infrastrukturni sustavi – Vodnogospodarski sustav. Izgradnja sustava za navodnjavanje na drugim područjima moguća je u skladu s posebnim propisima i prema rezervama vode.
* šumske površine: odnosno šumsko zemljište određeno ovim Planom su šumom obrasle površine i dijelovi određeni kao ostalo poljoprivredno i šumsko zemljište. Šumama i šumskim zemljištima na šumskogospodarskom području gospodari se na temelju šumskogospodarskih planova koji utvrđuju uvjete za skladno korištenje šuma i šumskoga zemljišta i zahvate u tom prostoru, potreban opseg uzgoja i zaštite šuma, mogući stupanj iskorištenja te uvjete za gospodarenje životinjskim svijetom. U šumi i/ili na šumskome zemljištu mogu se graditi građevine sukladno odredbama Zakona o šumama ali samo ako to zbog tehničkih ili ekonomskih uvjeta nije moguće planirati izvan šume, odnosno šumskog zemljišta,
* ostalo poljoprivredno tlo i šumsko zemljište su površine namijenjene isključivo osnovnoj namjeni te se dozvoljava izgradnja građevina sukladno posebnim propisima,
* vodne površine koje predstavljaju morski akvatorij (morska površina i podmorje) namijenjen za gospodarenje (ribarstvo, marikultura), prometovanje (plovni putovi, morske luke) i sport i rekreaciju (kupališta, ronjenje, plovidba sportskim i rekreacijskim plovilima i sl.), te jezera, akumulacije, retencije, lokve, vodotoci i bujice (čije se lokacije i površine prikazane na kartografskim prikazima mogu mijenjati u skladu s detaljnijom prostorno planskom dokumentacijom i posebnim propisom),
* zone posebne namjene su prostori od interesa obrane Republike Hrvatske, zone posebne namjene na području Grada Šibenika mogu se, po dobivenom očitovanju MORH-a o konačnom napuštanju, prenamijeniti u površine za razvoj naselja.
* infrastrukturnih sustava koje predstavljaju površinske i linijske građevine (prostori duž pravaca infrastrukturnih instalacija i ostalih linearnih trasa te infrastrukturnih građevina) prometnih i ostalih infrastrukturnih sustava i područja za smještaj i istraživanje smještaja vjetroelektrana (oznaka ISv), a prikazane su na kartografskim prikazima 1. Korištenje i namjena površina, Sustav prometa i 2. Infrastrukturni sustavi kao načelne lokacije, trase ili koridori,
* groblja su građevinska područja smještena unutar i/ili izvan područja naselja, a namijenjena izgradnji građevina isključivo osnovne namjene, a koja su određena posebnim propisima (ukopna mjesta, i prateći sadržaji koji služe osnovnoj funkciji groblja: crkve, kapele, obredne dvorane, mrtvačnice i sl.). Postojeća manja groblja unutar građevinskih područja naselja mogu se povećati u okviru lokalnih potreba i prostornih mogućnosti,
* golf igralište (oznaka Rg).

1. Detaljno razgraničenje između pojedinih namjena površina, granice kojih se grafičkim prikazom ne mogu utvrditi nedvojbeno, odredit će se detaljnijim planovima ili projektnom dokumentacijom za zahvat u prostoru. Građevna čestica za određeni zahvat u prostoru može se temeljem razgraničenja oblikovati od jedne ili više katastarskih čestica uz uvjet da je veći dio građevne čestice unutar osnovne namjene.
2. Iznimno, građevna čestica može biti i manjim dijelom u osnovnoj namjeni, ali ne manjim od polovice određene minimalne površine građevne čestice.

## Uvjeti za uređenje prostora

* 1. **Građevine i zahvati od važnosti za Državu**

Članak 2.

* + 1. Prometne građevine
       1. Cestovne građevine s pripadajućim građevinama i uređajima:
          - autocesta A1: Zagreb (Lučko)- Bosiljevo - Split - Dubrovnik,
          - brza cesta: Šibenik - Drniš - Knin – granica BiH,
          - ostale državne ceste,
       2. Željezničke građevine s pripadajućim građevinama:
          - međunarodna priključna željeznička pruga,
          - regionalna željeznička pruga,
          - planirana željeznička pruga Gračac - Radučić - Oklaj - Šibenik - Split,
          - alternativni koridor jadranske željezničke pruge Split - Šibenik - Zadar,
       3. Zrakoplovne građevine:
          - planirani helidrom na Žirju i interventni helidromi na otocima Žirje, Zlarin i Kaprije, te u Šibeniku,
          - poletno-sletna staza i pristan za hidroavione.
       4. Pomorske građevine:

1. luka za javni promet od osobitog (međunarodnog) gospodarskog interesa za RH- luka Šibenik
2. morske luke posebne namjene:
   * + - * remontno brodogradilište u Mandalini – Šibenik,
         * luke nautičkog turizma i sportske luke kapaciteta više od 200 vezova;
3. pomorski granični prijelazi.
   * 1. Energetske građevine
        1. Elektroenergetske građevine
           + proizvodne: hidroelektrane, solarne elektrane, vjetroelektrane, elektrane na biomasu i ostale obnovljive izvore energije
        2. Prijenosni sustavi
           + dalekovod 220 kV TS Konjsko - TS Bilice,
           + dalekovod 220 kV HE Zakučac - TS Bilice,
        3. Transformatorska i rasklopna postrojenja
           + TS Bilice 220/110 kV,
        4. Građevine za proizvodnju i transport nafte i plina s pripadajućim građevinama, odnosno uređajima i postrojenjima uključivo otpremnu i mjerno-regulacijsku (redukcijsku) stanicu (MRS)
           + magistralni plinovod PČ/MRS Benkovac - PČ Dugopolje (MRS Split) DN500/75
           + magistralni plinovod Šibenik - Knin DN300/75.
     2. Vodne građevine

* Regulacijske i zaštitne vodne građevine na vodama I. reda
* Građevine za zaštitu voda: sustavi za odvodnju otpadnih voda kapaciteta većeg od

100.000 ES

* + 1. Građevine za postupanje s otpadom

- županijski centar za gospodarenje otpadom Bikarac.

* + 1. Zaštićena područja:
* zaštićene prirodne vrijednosti,
* kulturno-povijesne cjeline.
  + 1. Sportske građevine

- golf igralište

* + 1. Proizvodne građevine

- građevine za gradnju i održavanje brodova 1.000 GT i više – Remontno brodogradilište Mandalina (Šibenik).

* + 1. Građevine i zone posebne namjene

- vojna građevina i građevina od posebnog značaja za obranu države, sukladno posebnim propisima (vojni kompleks Straža i vojni kompleks Zvizdulja na otoku Žirje te lokacije: desantni prijelaz kod mosta na državnoj cesti na kanalu Morinje, maskirni vez

„Grebaštica“ i desantni prijelaz “Šibenski most”).

## Građevine i zahvati od važnosti za Županiju

Članak 3.

* + 1. Prometne građevine
       1. Željezničke građevine s pripadajućim građevinama
          - željeznička pruga lokalnog značaja,
          - industrijski kolosijeci radnih zona (Podi),
       2. Pomorske građevine
          - luke otvorene za javni promet županijskog i lokalnog značaja:
          - luke nautičkog turizma i športske luke kapaciteta manjeg od 200 vezova
          - sidrišta.
    2. Energetske građevine
       1. Elektroenergetske građevine (dalekovodi, transformatorska i rasklopna postrojenje) napona 110 -30/35 kV
       2. Građevine plinoopskrbe - MRS (mjerno redukcijske stanice), RS (redukcijske stanice) i buduća županijska plinoopskrbna mreža.
    3. Vodne građevine
       1. Regulacijske i zaštitne vodne građevine
* građevine za zaštitu od erozije (bujice),
* građevine za zaštitu od poplave,
  + - 1. Građevine za korištenje vode

– Građevine za vodoopskrbu - građevine i instalacije vodozahvata, crpljenja, pripreme, spremanja i transporta vode koji pripadaju vodoopskrbnim sustavima,

* + - 1. Građevine za zaštitu voda

– Građevine sustava odvodnje - građevine i instalacije sustava odvodnje otpadnih voda (kolektor, crpke, uređaji, ispusti i drugo)

* + 1. Građevine za postupanje s otpadom
* građevine za gospodarenje građevnim otpadom.
  + 1. Gospodarske zone i građevine
* izdvojene gospodarske zone (proizvodne, poslovne, trgovačke, servisne namjene): Šibenik-Ražine, Podi;
* izdvojene ugostiteljsko-turističke zone u prostoru ograničenja u ZOP-u: Jadrija, Martinska, Solaris, Uvala Kaprije, Zlarin-Punta Oštrica, Obonjan, Jasenovo, Žirje – Tratinska/Mikavica, Jadrtovac/Morinje, Lozovac, Lozovac ulaz u NP Krka;
* ugostiteljsko turističke zone u naselju i zone za smještaj novih turističkih kapaciteta u naselju u prostoru ograničenja u ZOP-u: Šibenik - Mandalina/Kulina, Brodarica-most, dijelovi poluotoka Zablaće, Zaton-Lutnoge, Raslina-rt Mihovil, Laz-Šparadići, Zlarin-rt Marin;
* sve izdvojene športsko-rekreacijske zone u prostoru ograničenja u ZOP-u: Šibenik- Podsolarsko, Sv. Petar, Zaton-Dobri Dolac, Jadrija, Kaprije-Kakan (uvala Tratica).
  + 1. Ostale građevine
* Županijska opća bolnica u Šibeniku,
* Županijski centar za hitnu medicinu
* purifi kacijski centar za školjke.

## 2.3. Građevinska područja naselja

Članak 4.

1. Građevinsko područje naselja je područje određeno prostornim planom na kojemu je izgrađeno naselje i područje planirano za uređenje, razvoj i proširenje naselja, a sastoji se od građevinskog područja naselja i izdvojenog dijela građevinskog područja naselja. Građevinska područja naselja detaljno su određena granicama građevinskih područja naselja na katastarskim planovima u mjerilu 1:5.000, na kartografskom prikazu 4.Građevinska područja.
2. Građevinska područja naselja razgraničena su na izgrađeni i neizgrađeni dio. Izgrađeni dio građevinskog područja je područje koje je izgrađeno, a neizgrađeni dio građevinskog područja je područje određeno za daljnji razvoj. Neizgrađeni dio građevinskog područja razgraničen je na uređeni i neuređeni dio. Uređenim dijelom građevinskog područja smatra se područje na kojem građevne čestice imaju pristup s prometne površine ili je ovim planom određen njen položaj kao i mogućnost priključka na osnovnu infrastrukturu. Razgraničenje navedenih dijelova građevinskih područja prikazano je na kartografskom prikazu 4.Građevinska područja.
3. Uvjeti uređenja prostora utvrđeni za građevinska područja naselja smatraju se općim uvjetima uređenja prostora, te se primjenjuju i za izgrađene strukture izvan građevinskih područja, te gospodarskih i društvenih djelatnosti iz poglavlja 2.3., 3. i 4. ukoliko drugačije nije navedeno u odredbama tih poglavlja koji se smatraju posebnim uvjetima. Posebni uvjeti gradnje određeni su za gradnju u starim jezgrama naselja i izgrađenom dijelu građevinskog područja Jadrija.
4. Opći i posebni uvjeti uređenja prostora primjenjuju se ukoliko mjerama zaštite krajobraznih i prirodnih vrijednosti i kulturno-povijesnih cjelina nisu propisane drugačije, strože odrednice.
5. Izuzetno, uvjeti gradnje i smještaja u obuhvatu Generalnog urbanističkog plana grada Šibenika određuju se tim planom.
6. Neizgrađeni dio građevinskog područja može se do privođenja namjeni koristiti kao poljoprivredno zemljište ili za sadržaje privremenog ili povremenog karaktera (temeljem posebnih odluka lokalne samouprave): montažni kiosci, sajmovi, razne prigodne manifestacije i sl.
7. Na građevinskom području, odnosno u njegovoj neposrednoj blizini ne mogu se graditi građevine odnosno planirati djelatnosti koje bi svojim postojanjem ili uporabom, posredno ili neposredno, ugrožavale život i rad ljudi u naselju, odnosno vrijednosti postojećeg okoliša naselja.
8. Sve poljoprivredno zemljište u građevinskom području naselja, a koje je Planom određeno za drugu namjenu, može se do prenamjene i dalje koristiti u poljoprivredne svrhe uz uvjete određene za građevinska područja naselja.
9. Akti za gradnju unutar izgrađenog i neizgrađenog - uređenog dijela građevinskog područja utvrđuju se temeljem ovih odredbi, a akti za gradnju unutar neizgrađenog - neuređenog dijela građevinskog područja utvrđuju se temeljem urbanističkog plana uređenja.
10. Planom se u građevinskim područjima naselja, unutar obuhvata detaljnije prostorno planske dokumentacije, omogućuje preoblikovanje postojećih i planiranje novih vodnih površina stvorenih iskopom prirodnog terena ako se time većim dijelom ostvaruju novi javni sadržaji kao što su luke, komunikacije i slično ukoliko se time ne ostvaruju značajni negativni utjecaji na prirodu i okoliš.
11. U izdvojenom dijelu građevinskog područja naselja i izdvojenom građevinskom području izvan naselja u pojasu najmanje 100 m od obalne crte ne može se planirati građenje građevina, osim građevina komunalne infrastrukture koje po svojoj prirodi zahtijevaju smještaj na obali i podzemne infrastrukture, pratećih sadržaja ugostiteljsko-turističke namjene, građevina koje po svojoj prirodi zahtijevaju smještaj na obali (brodogradilišta, luke i sl.) te uređenje javnih površina.

Članak 5.

1. U građevinskom području naselja predviđena je izgradnja novih građevina, te obnova, rekonstrukcija i dogradnja postojećih građevina namijenjenih za:
   * stanovanje i prateće pomoćne i gospodarske funkcije, te stanovanje s obaveznim turističkim kapacitetima
   * rad bez štetnih utjecaja na okoliš,
   * javne i prateće sadržaje,
   * društvene djelatnosti,
   * trgovačke i uslužne sadržaje,
   * turističke i ugostiteljske sadržaje,
   * vjerske sadržaje,
   * prometnu i komunalnu infrastrukturu,
   * sport i rekreaciju,
   * groblja (postojeća).
2. Za postojeća groblja unutar neizgrađenog dijela građevinskog područja naselja Planom je određen zaštitni pojas od 50 metara u kojem nije dopuštena gradnja građevina osim linijskih građevina infrastrukture. Izgradnja građevina moguća je na građevnim česticama koje dijelom ulaze u ovaj pojas na način da je gradnja moguća isključivo izvan zaštitnog pojasa.
3. Postojeći ili planirani dio kopna u neposrednom kontaktu s morem u i uz građevinsko područje uz obalnu crtu, je prostor morske obale (uređena obala) koja je po svojoj prirodi ili namjeni javna površina i služi korištenju mora kao i za turističko-rekreacijske svrhe koje su u vezi s korištenjem mora (morske plaže, sportske aktivnosti vezane uz more, šetnica-lungo mare i sl.). Prostor morske obale obavezno se određuje za sva naselja i izdvojene zone uz more i kada zbog neažurnosti podloga nije prikazana na kartografskim prikazima, a uređuje se sukladno namjeni određenoj ovim Planom. Unutar navedenog područja obavezno je osigurati prohodnost javnog dužobalnog pojasa.
4. Prostor morske obale (uređena obala) u i uz građevinsko područje uređuje se prema sljedećim uvjetima:
   * nije moguće smanjivanje postojećih površina u općem javnom korištenju,
   * omogućuje se gradnja samo infrastrukturnih i drugih građevina koje po svojoj prirodi zahtijevaju smještaj na obali (luke, plaže i sl.);
   * obvezna je izgradnja pješačke šetnice “lungo mare”, minimalne širine 2,0 m, a samo izuzetno 1,5 m ako je to uvjetovano postojećom gradnjom, maksimalna širina se određuje prema lokalnim uvjetima. Izgradnju šetnice potrebno je uskladiti s uvjetima zaštite okoliša i prirode uz maksimalno očuvanje prirodne sredine i staništa ako je smještena u područjima u kojima nije planirana namjena u moru (uređena plaža, luka, brodogradilište i sl);
   * na uređenoj obali moguće je postavljati urbanu opremu, opremu za pristup plažama za osobe s invaliditetom i smanjene pokretljivosti te potrebnu opremu za interventni privez plovila;
   * za uređenje obale u registriranoj kulturno povijesnoj cjelini potrebni su posebni uvjeti nadležnog tijela za zaštitu kulturnih dobara;
   * eventualna promjena obalne linije dopuštena je samo za smještaj infrastrukture i uređenje plaže uz prethodno izvršene sve predradnje određene u posebnom propisu iz područja zaštite prirode, okoliša i po potrebi, kulture.

Članak 6.

1. Unutar građevinskog područja naselja moguće je uređenje zelenih površina (park, park šume, zaštitne zelene površine) kao i drugih građevina i površina koje služe za normalno funkcioniranje naselja, a u svrhu uređenja i zaštite okoliša.
2. U sklopu površina iz prethodnog stavka omogućeno je uređenje i izgradnja:
   * kolnih i pješačkih putova,
   * biciklističkih staza,
   * športsko-rekreacijskih površina i igrališta,
   * manjih ugostiteljskih, trgovačkih i uslužnih građevina.
3. Površina građevina iz alineje 4. prethodnog stavka ovog članka ne smije prelaziti 10% zelene površine, te oblikovanjem, a naročito visinom, koja ne prelazi Pr+Pk (prizemlje + potkrovlje), trebaju biti u skladu s uređenjem prostora u kome se grade.
4. Iznimno od stavka 2. ovog članka u zoni pejzažnog i zaštitnog zelenila mogu se zadržati stare stambene i gospodarske građevine u svojoj izvornoj funkciji.

Članak 7.

1. Na jednoj građevnoj čestici u građevinskom području naselja može se graditi jedna stambena ili gospodarska (poslovna) građevina (glavna građevina), te uz njih pomoćne građevine. Uz obiteljsku kuću na građevnoj čestici mogu se graditi manje gospodarske (poslovne) i poljoprivredne građevine.
2. U gospodarskim (poslovnim) građevinama mogu se obavljati djelatnosti određene u članku 5., stavku 1. ovih odredbi osim groblja. Unutar građevinskih područja naselja građevine ugostiteljsko turističke namjene uključuju i smještaj kapaciteta do 80 kreveta.
3. Glavne građevine se u pravilu postavljaju na ulični građevni pravac, a pomoćne, manje gospodarske i poljoprivredne građevine po dubini građevne čestice, iza tih građevina.
4. Iznimno se može dozvoliti i drugačiji smještaj građevina na građevnoj čestici, ukoliko konfiguracija terena i oblik građevne čestice, tradicijska organizacija čestice ne dozvoljavaju način izgradnje određen u prethodnom stavku ovog članka, te ukoliko utjecaji na okoliš ne priječe takvu izgradnju.
5. U sklopu javnih površina i/ili u neposrednoj blizini javnih prometnih površina, a izvan cestovnih koridora, unutar i izvan građevinskog područja sukladno Pravilniku o jednostavnim građevinama i radovima omogućuje se smještaj kioska i drugih “pokretnih naprava” (reklamni panoi, oglasne ploče i urbana oprema) i druge privremene konstrukcije (kontejneri, šatori i dr.) na način da ne ometaju druge korisnike prostora, a u skladu s Odlukom o komunalnom redu. Unutar zona zaštite (kulturno povijesne baštine i prirodnih vrijednosti) za navedene objekte potrebno je ishoditi posebne uvjete nadležnih službi.
6. Izuzetno se smještaj kioska i drugih “pokretnih naprava” omogućuje i na građevinskim česticama druge namjene na način da je njihova površina uključena u maksimalno dozvoljenu izgrađenost navedene čestice, te da su zadovoljeni i drugi uvjeti u pogledu smještaja na građevinsku česticu.

Članak 8.

1. Stambenim građevinama smatraju se obiteljske kuće i višestambene zgrade.
2. Obiteljske kuće su građevine stambene ili pretežito stambene namjene s najviše četiri stana, najvećom građevinskom bruto površinom (GBP) do 600 m2. U GBP-u se uračunava i površina pomoćnih građevina ako se grade na istoj građevnoj čestici.
3. Višestambene zgrade su građevine stambene ili pretežito stambene namjene s pet ili više stanova, najvećom građevinskom bruto površinom (GBP) do 800 m2. U GBP-u se uračunava i površina pomoćnih građevina ako se grade na istoj građevnoj čestici.

Članak 9.

1. Pretežito stambenim građevinama smatraju se obiteljske kuće i višestambene zgrade koje uz stambeni prostor sadrže i gospodarske (poslovne) sadržaje. U tim građevinama površina gospodarskog (poslovnog) prostora ne može biti veća od stambene površine. Uvjeti za izgradnju pretežito stambenih građevina određuju se kao i za stambene građevine.
2. Pretežito gospodarskim građevinama smatraju se gospodarske (poslovne) građevine koje uz gospodarski (poslovni) prostor sadrže i stambeni prostor. U tim građevinama površina stambenog prostora ne može biti veća od površine gospodarskog (poslovnog) prostora.
3. Uvjeti za gradnju gospodarskih (poslovnih) i pretežito gospodarskih građevina, u građevinskom području naselja ako ovim odredbama nije drugačije određeno, određuju se kao i za stambene građevine.

Članak 10.

1. Gospodarske (poslovne) djelatnosti, obzirom na utjecaj u pogledu buke te mogućeg negativnog utjecaja na okoliš, razgraničuju se na:
   * tihe i čiste djelatnosti:

prostori u kojima se obavljaju intelektualne usluge, uslužne i trgovačke djelatnosti, (različite kancelarije, uredi, biroi), mali proizvodni pogoni i druge slične djelatnosti kod kojih se ne javlja buka i zagađenje okoliša, vode, zraka, tla), ugostiteljsko-turistički sadržaji, ugostiteljski sadržaji bez glazbe i s ograničenim radnim vremenom;

* + bučne i potencijalno opasne djelatnosti:

mali proizvodni pogoni, automehaničarske i proizvodne radionice, limarije, lakirnice, bravarije, kovačnice, stolarije, te ugostiteljsko-turistički sadržaji s glazbom i slično.

1. Tihe i čiste djelatnosti mogu se obavljati i u sklopu stambene građevine, ukoliko za to postoje tehnički uvjeti.
2. Bučne i potencijalno opasne djelatnosti u pravilu se smještaju u zasebne građevine i lociraju na propisanoj udaljenosti od glavnih građevina odnosno tako da budu zadovoljeni kriteriji iz Zakona o zaštiti od buke, te drugi propisi koji se odnose na zaštitu zraka, vode i tla.

Članak 11.

1. Pomoćnim građevinama smatraju se garaže, šupe, kolnice, sjenici, ljetne kuhinje, sušare (pušnice), nadstrešnice, bazeni i sl. Pomoćna građevina može se graditi s najvećom građevinskom bruto površinom (GBP) do 50m2 i bazeni bez ograničenja površine.
2. Manjim gospodarskim građevinama smatraju se građevine najveće građevinske bruto površine (GBP) do 150 m2. U ovim građevinama nije dozvoljen smještaj stambenih sadržaja.
3. Poljoprivrednim građevinama smatraju se:
   * bez izvora zagađenja: spremišta alata i poljoprivrednih strojeva i proizvoda;
   * s potencijalnim izvorima zagađenja: staje, svinjci, kokošinjci, kunićnjaci i sl.
4. Poljoprivredne građevine su građevine s najvećom građevinskom bruto površinom (GBP) do 150 m2.

Članak 12.

1. Uvjeti za izgradnju i planiranje građevina unutar građevinskog područja naselja utvrđuju se na temelju ovih provedbenih odredbi.
2. Uvjeti za izgradnju građevina na području za koje je ovim planom utvrđena potreba izrade planova nižeg reda uređenja utvrđuju se na temelju tih planova.

Članak 13.

1. Smještaj višestambenih zgrada moguć je samo unutar zona višestambene izgradnje koje će se utvrditi detaljnijom prostorno planskom dokumentacijom (UPU).
2. Uvjeti za izgradnju poslovnih i gospodarskih, javnih i društvenih, trgovačkih i uslužnih turističko-ugostiteljskih, vjerskih, te građevina za sport i rekreaciju utvrđuju se temeljem ovih odredbi.

Članak 14.

1. Poljoprivredne građevine s potencijalnim izvorima zagađenja mogu se graditi u građevinskom području za uobičajeni uzgoj i tov stoke i peradi, kojim se smatra broj od:
   * odraslih goveda do 5 komada
   * tovnih teladi i junadi do 5 komada
   * konja do 5 komada
   * ovaca do 20 komada
   * odraslih svinja, krmača i nazimnica do 5 komada
   * tov svinja do 5 komada
   * peradi do 100 komada
   * sitnih glodavaca do 50 komada
2. Izgradnja građevina omogućena je za istovremeni uzgoj najviše tri različite vrste uzgoja. Za samo jednu od vrsta uzgoja određenih u stavki 1. dozvoljeni broj komada se udvostručuje.
3. Izgradnja građevina iz stavka 1. ovog članka nije dozvoljena unutar građevinskog područja naselja Šibenik, te u područjima drugih naselja sukladno Odluci o komunalnom redu na području Grada Šibenika.

Članak 15.

Nadstrešnica je namijenjena za natkrivanje parkirališta, terasa, stubišta, ulaznih prostora, otvorenih površina građevne čestice i sl., najveće ukupne površine 25 m2 na građevnoj čestici, te se ne uračunava u GBP ako nije konstruktivni dio građevine uz koju se gradi.

Članak 16.

Gospodarske (poslovne) građevine s bučnim i potencijalno opasnim djelatnostima i poljoprivredne građevine s potencijalnim izvorima zagađenja mogu se graditi samo ukoliko tehnološko rješenje, veličina čestice i njen položaj u naselju omogućavaju izgradnju bez utjecaja na susjedne građevine.

## Oblik i veličina građevne čestice

Članak 17.

Građevna čestica je u načelu jedna katastarska čestica, čiji je oblik, smještaj u prostoru i veličina u skladu s prostornim planom te koja ima pristup na prometnu površinu sukladan prostornom planu. Građevna čestica mora imati površinu i oblik koji omogućava njeno racionalno korištenje i izgradnju u skladu s odredbama ovog plana, relevantnim planom uređenja prostora, odnosno utvrđenim uvjetima za izgradnju.

Članak 18.

1. Način korištenja i uređenja površina određen je prostornim pokazateljima:

- izgrađena površina zemljišta pod građevinom je površina dobivena vertikalnom projekcijom svih zatvorenih, otvorenih i natkrivenih konstruktivnih nadzemnih dijelova građevine (osim balkona) na građevnu česticu, uključujući i terase u prizemlju kada su iste konstruktivni dio podzemne etaže;

- građevinska (bruto) površina zgrade (GBP) je zbroj površina mjerenih u razini podova svih dijelova (etaža) zgrade (Po, S, Pr, K, Pk) određenih prema vanjskim mjerama obodnih zidova s oblogama, osim površine vanjskog dizala koje se dograđuje na postojeću zgradu, a koja se izračunava na način propisan Zakonom o prostornom uređenju i propisom donesenim na temelju tog Zakona;

* koeficijent izgrađenosti (kig) je odnos izgrađene površine zemljišta pod građevinom i ukupne površine građevne čestice;
* koeficijent izgrađenosti nadzemno (kigN) je odnos izgrađene površine zemljišta pod građevinom (ne računajući površine potpuno ukopane podzemne etaže iznad koje je sloj zemlje (70 cm ili više) koji omogućuje uređenje zelenih površina visokim zelenilom) i ukupne površine građevne čestice;
* koeficijenti iskoristivosti (kis) je odnos građevinske bruto površine (GBP) građevina i površine građevne čestice ;
* koeficijenti iskoristivosti nadzemno (kisN) je odnos građevinske bruto površine nadzemnih etaža građevine (ne računajući površine potpuno ukopanih etaža) i površine građevne čestice.

1. Minimalne površine građevnih čestica za izgradnju obiteljskih kuća, odnosno koeficijent izgrađenosti određeni su u slijedećoj tablici:

|  |  |  |
| --- | --- | --- |
| način izgradnje | minimalna površina čestice | koeficijent izgrađenost nadzemno kigN |
| a) za izgradnju građevine na slobodnostojeći način: | | |
| - prizemni | 240 m2 | 0,3 |
| - višekatni | 400 m2 | 0,3 |
| b) za izgradnju građevine na poluugrađeni način: | | |
| - prizemni | 200 m2 | 0,4 |
| - višekatni | 250 m2 | 0,4 |
| c) za izgradnju ugrađenih građevina: | | |
| - prizemni | 125 m2 | 0,4 |
| - višekatni | 150 m2 | 0,4 |

1. Izuzetno, u izgrađenom dijelu građevinskog područja, kada se radi o interpolaciji (čestica koja graniči s najmanje dvije čestice na kojima su izgrađene građevine) i kada je koeficijent izgrađenosti na susjednim česticama jednak ili veći od 0,4, koeficijent izgrađenosti za slobodnostojeće građevine može biti i veći ali ne veći od 0,4.
2. Maksimalni koeficijenti iskoristivosti nadzemno određeni su u slijedećoj tablici:

|  |  |  |
| --- | --- | --- |
| način izgradnje | | koeficijent iskoristivosti nadzemno kisN |
| Obiteljska kuća | slobodno stojeća | 0,9 |
| poluugrađena | 1,2 |
| ugrađena | 1,2 |

1. U izračun koeficijenata (kig i kis) ne uračunava se površina otvorenih bazena.
2. Prostornim planom uređenja užeg područja mogu se propisati i drugačiji, stroži uvjeti izgradnje za površine čestica, te koeficijent izgrađenosti građevnih čestica određeni u stavku

2. ovog članka ovisno o planiranoj gustoći i tipologiji izgradnje, te postojećoj matrici naselja.

1. Za građevinsko područje naselja Dubrava (k.o. Dubrava) minimalna površina građevne čestice stambenih građevina unutar građevinskog područja naselja Dubrava iznosi:
   1. za izgradnju građevine na slobodnostojeći način:
      * za prizemne građevine 800 m2
      * za ostale građevine 1.000 m2,
   2. za izgradnju građevina na poluugrađeni način:
      * za prizemne građevine 600 m2,
      * za ostale građevine 800 m2
   3. za izgradnju ugrađenih građevina (niz):
      * za prizemne građevine 500 m2,
      * za ostale građevine 700 m2.
2. Najveći koeficijent izgrađenosti za čestice iz prethodnog stavka iznosi kig=0,2. U izračun koeficijenta izgradnje za građevne čestice minimalne površine iz prethodnog stavka ne uračunava se površina garaže do 28 m2.
3. Prostornim planom uređenja užeg područja (UPU) mogu se propisati i drugačiji urbanističko - tehnički uvjeti u pogledu interpolacija i rekonstrukcija na način da površine čestica mogu biti i manje do 10% od određene u stavku 2. ovog članka, a koeficijent izgrađenosti građevnih čestica ovisno o gustoći i postojećoj tipologiji izgradnje, te postojećoj matrici naselja može biti i veći ali ne veći od 0,6.
4. Minimalna širina građevne čestice na kojima će se uz stambenu građevinu graditi i poljoprivredne građevine za uobičajeni uzgoj i tov stoke i peradi ne može biti manja od 25 m, a dubina manja od 40 m.
5. Gradnja je moguća i na građevnoj čestici površine do 10% manje od propisane minimalne površine:

* ako se radi o interpolaciji u izgrađenom dijelu građevinskog područja s tim da se kvantifikacija odnosi na stvarnu česticu,
* ako se radi o rekonstrukciji postojeće građevine s tim da se kvantifikacija odnosi na stvarnu česticu.

1. Ako se građevnoj čestici zbog formiranja poprečnog profila prometnice (izgradnje nove ili rekonstrukcije postojeće ulice ili pristupnog puta) smanjuje površina te zbog toga ta građevna čestica više ne zadovoljava uvjete o minimalnoj površini građevne čestice, za istu je moguće ishoditi potrebna odobrenja za gradnju ako površina za koju se umanjuje građevna čestica ne prelazi 25% propisane minimalne površine građevne čestice. Koeficijent izgrađenosti i iskoristivosti obračunava se u odnosu na određenu minimalnu dozvoljenu građevnu česticu pripadajuće zone.
2. Iznimno, u izgrađenom dijelu građevinskog područja, rekonstrukcija i gradnja zamjenskih građevina je moguća i na građevnim česticama manjim od propisanih, ali ne manjim od 240 m2. Pri rekonstrukciji i gradnji zamjenskih građevina koeficijenti izgrađenosti i iskoristivosti veći od propisanih se mogu zadržati ali se ne mogu povećavati.

Članak 19.

1. Najveća površina građevne čestice stambenih i poslovnih građevina unutar građevinskog područja na području PPUG Šibenika, osim za građevinsko područje naselja Dubrava (k.o. Dubrava), iznosi:
   1. za izgradnju građevine na slobodnostojeći način: 2.000m2 za stambene i 3000 m2 za poslovne građevine
   2. za izgradnju građevine na poluugrađeni način 900 m2
   3. za izgradnju ugrađenih građevina 600 m2.
2. Najveći koeficijent izgradnje poslovnih građevina je 0,3. Najveći koeficijent izgradnje stambenih građevina iznosi kig=0,2 za čestice površine:

* od 1000 do 2000 m2 za izgradnju građevine na slobodnostojeći način,
* od 500 do 900 m2 za izgradnju građevine na poluugrađeni način
* od 300 do 600 m2 za izgradnju ugrađene građevine.

1. Ostali uvjeti gradnje (koeficijent iskoristivosti, najveći broj etaža, najviša dozvoljena visina) određuju se kao za obiteljsku kuću, odnosno višestambenu zgradu.
2. Na području naselja Dubrava (k.o. Dubrava) najveća površina građevne čestice je 3.000 m2. Koeficijent izgrađenost za građevne čestice stambene namjene površine od 2000 do 3000 m2 je kig=0,1. Koeficijent izgradnje poslovnih građevina je 0,3.
3. Izuzetno najveća površina građevne čestice građevina javne i društvene namjene može biti i veća od površine određene u stavcima (1) i (4) ovog članka, a određuje se, kao i ostali uvjeti gradnje (koeficijent izgrađenosti, koeficijent iskoristivosti, najveći broj etaža, najviša dozvoljena visina), sukladno članku 22. ovih odredbi.

Članak 20. - briše se Članak 21.

1. Koeficijent izgrađenost višestambenih građevina ne može biti veći od kig nadzemno =0,4, a koeficijent iskoristivosti nadzemno ne može biti veći od kisN = 1,6 a za sve ostalo primjenjuju se uvjeti izgradnje u građevinskom području naselja.
2. U izračun koeficijenata iz prethodnog stavka ne uračunava se površina otvorenih bazena.

Članak 22.

1. Površina građevne čestice građevina javne i društvene namjene utvrđuje se shodno potrebama te građevine u skladu s posebnim propisima kojima se određuju prostorni standardi, a ostali uvjeti gradnje (koeficijent izgrađenosti, koeficijent iskoristivosti, najveći broj etaža, najviša dozvoljena visina) određuju se kao i za stambenu gradnju.
2. Površina građevne čestice iz prethodnog stavka određuje se za svaku pojedinačnu građevinu i obuhvaća površinu potrebnu za redovitu upotrebu građevine što uključuje i potrebne parkirališno garažne površine korisnika građevine.

## Smještaj građevine na čestici Udaljenost građevina od ruba čestice

Članak 23.

1. Slobodnostojeće građevine i njihovi nadzemni dijelovi poput balkona, vanjskih stubišta, terasa i sl. se ne mogu graditi na udaljenosti manjoj od 3 m od granice susjedne građevine.
2. Slobodnostojeća građevina je građevina koja sa svih strana ima neizgrađen prostor, vlastitu građevnu česticu ili javnu površinu.
3. Otvoreni bazeni i podzemni dijelovi slobodnostojećih građevina poput potpuno ukopanih dijelova garaža, cisterna, sabirnih jama i sl. ne mogu se graditi na udaljenosti manjoj od 5,0 metara od granice građevne čestice javne površine i na udaljenosti manjoj od 1,0 m od ruba čestice. Izuzetno se podzemni dijelovi građevina u izgrađenom dijelu građevinskog područja mogu graditi i na manjoj udaljenosti od granice građevne čestice jedino kada je to moguće za nadzemne dijelove građevine.
4. Iznimno se unutar izgrađenog dijela građevinskog područja građevine mogu graditi i na udaljenosti manjoj od 3,0 m od granice susjedne čestice, ali ne manjoj od 2 m, uz uvjet da je i građevina na susjednoj čestici, prema kojoj je udaljenost manja od 3,0 metra, izgrađena na udaljenosti manjoj od 3,0 metra.
5. Na dijelu građevine izgrađenom na udaljenosti manjoj od 3,0 m od granice čestice, ne mogu se projektirati niti izvoditi otvori. Izuzetno, kod rekonstrukcije postojeće građevine koja je izgrađena na udaljenosti manjoj od 3,0 metra, a izgrađena je sukladno aktima za građenje, otvori se mogu izvoditi i na dijelu građevine na udaljenosti manjoj od 3,0 metra ali ne manjoj od 2,0 metra.
6. Otvorima se ne smatraju fiksna ostakljenja neprozirnim staklom maksimalne veličine 60 x 60 cm, dijelovi zida od staklene opeke, ventilacijski otvori maksimalnog promjera, odnosno stranice 15 cm, a kroz koje se ventilacija odvija prirodnim putem i kroz koji nije moguće ostvariti vizualni kontakt.
7. Iznimno, u izgrađenom dijelu građevinskog područja, rekonstrukcija i gradnja zamjenskih građevina je moguća na dijelovima koji su izgrađeni na udaljenosti manjoj od 3 m od susjedne čestice, ali ne manje od 2 m.

Članak 24.

1. Poluugrađena građevina je građevina koja se jednom stranom prislanja uz susjednu građevinu odnosno granicu građevne čestice, a sa ostalih strana ima neizgrađen prostor, vlastitu građevnu česticu ili javnu površinu.
2. Zid između dvije građevine mora se izvesti kao protupožarni.
3. Poluugrađene građevine grade se:
   * kao nastavak započete gradnje kada je na zajedničkoj granici čestice već izgrađena poluugrađena građevina;
   * u sklopu zajedničkog projekta kojim su obuhvaćene obje poluugrađene građevine koje se jednom svojom stranom prislanjaju jedna na drugu;
   * ukoliko na susjednoj čestici nije već izgrađena samostojeća građevina odnosno postoje uvjeti za izgradnju polugrađene građevine na zajedničkoj granici čestice na kojoj se gradi poluugrađena građevina.

Članak 25.

1. Ugrađene građevine su građevine koje se svojim dvjema stranama prislanjaju na granice susjednih građevnih čestica, odnosno uz susjedne građevine, a sa ostalih strana ima neizgrađen prostor, vlastitu građevnu česticu ili javnu površinu. Za zadnju građevinu u nizu vrijede isti uvjeti kao za poluugrađene građevine.
2. Zid između dvije građevine mora se izvesti kao protupožarni.
3. Ugrađene građevine grade se:
   * kao nastavak započete gradnje kada je na zajedničkoj granici čestice već izgrađena poluugrađena ili ugrađena građevina,
   * u sklopu zajedničkog projekta kojim su obuhvaćen niz od najmanje tri neizgrađene građevne čestice, pojedinačne širine čestice do 10 m, a prva i zadnja u nizu grade se kao poluugrađene građevine.
4. Na nadzemne i podzemne dijelove poluugrađenih i ugrađenih građevina (u nizu), a posebice za gradnju uz slobodne međe granice čestice, tj. one na koje se građevina ne prislanja, na odgovarajući se način primjenjuju odredbe prethodnih članaka.

Članak 26.

1. Građevine koje se mogu graditi uz glavnu građevinu na istoj čestici grade se kao samostojeće građevine, a samo izuzetno kao poluugrađene građevine ili ugrađene građevine kao nastavak započete gradnje kada je na susjednoj čestici već izgrađena poluugrađena ili ugrađena građevina ili ako se grade kao sastavni dio potpornog zida kad je isti visine veće od 1,5 m.
2. Udaljenost građevina iz prethodnog stavka od granice građevne čestice mora iznositi najmanje 3,0 m osim otvorenih bazena koji se mogu graditi na udaljenosti ne manjoj od 1,0 m od granice čestice. Za gnojišta i poljoprivredne građevine u kojima se sprema sijeno i slama ili su izrađene od drveta udaljenost od granice čestice mora iznositi najmanje 5,0 m.

Članak 27.

Poluugrađene ili ugrađene građevine moraju zadovoljavati protupožarne propise i biti izgrađene od vatrootpornog materijala odnosno moraju biti izvedeni vatrootporni zidovi.

Članak 28.

1. Pomoćne, manje gospodarske i poljoprivredne građevine mogu se graditi:
   * prislonjene uz glavnu građevinu
   * odvojeno od glavne građevine.
2. Uvjeti smještaja građevina iz prethodnog stavka određuju se kao i za glavnu građevinu.

Članak 29.

1. Međusobni razmak građevina ne može biti manji od 6,0 m. Međusobni razmak građevina mora zadovoljiti i posebne uvjete iz Pravilnika o mjerama zaštite od elementarnih nepogoda i ratnih opasnosti u prostornom planiranju i uređivanju prostora.
2. Iznimno, kad se radi o rekonstrukciji i zamjeni postojeće građevine novom, može se zadržati i postojeći razmak građevina i ako je on manji od propisanog u stavku 1. ovog članka.

Članak 30.

1. Međusobni razmak građevina može biti iznimno i manji od propisanoga prethodnim člankom u pretežito izgrađenim dijelovima građevinskog područja, pod uvjetom da je tehničkom dokumentacijom dokazano:

- da konstrukcija građevine ima povećani stupanj otpornosti na rušenje od elementarnih nepogoda,

* da u slučaju potresa ili ratnih razaranja rušenje građevine neće u većem opsegu ugroziti živote ljudi, niti izazvati oštećenje na drugim građevinama.
* uzimajući u obzir požarno opterećenje, brzinu širenja požara, požarne karakteristike materijala građevina, veličinu otvora na vanjskim zidovima građevine i dr., da se požar neće prenijeti na susjedne građevine ili mora biti odvojena od susjednih građevina požarnim zidom vatrootpornosti najmanje 90 minuta, koji u slučaju da građevina ima krovnu konstrukciju (ne odnosi se na ravni krov vatrootpornosti najmanje 90 minuta) nadvisuje krov građevine najmanje 0.5 m ili završava dvostranom konzolom iste vatrootpornosti, dužine najmanje 1 m ispod pokrova krovišta, koji mora biti od negorivog materijala najmanje na dužini konzole.

1. Građevine u kojima se obavlja proizvodnja ili skladištenje ili promet zapaljivim tekućinama i plinovima, eksplozivima. pirotehničkim sredstvima i streljivom, moraju biti udaljene od susjednih građevina prema posebnom propisu.
2. Radi omogućavanja spašavanja osoba iz građevine i gašenja požara na građevini i otvorenom prostoru, građevina mora imati vatrogasni prilaz određen prema posebnom propisu, a prilikom gradnje ili rekonstrukcije vodoopskrbnih mreža mora se ukoliko ne postoji predvidjeti vanjska hidrantska mreža.
3. Pri projektiranju i izgradnji potrebno je dosljedno se pridržavati važeće zakonske regulative i prijedloga tehničkih i organizacijskih mjera Procjene ugroženosti od požara Grada Šibenika.

Članak 31.

Udaljenost pomoćne građevine kada se gradi odvojena od glavne građevine ne može biti manja od 4,0 m kada se gradi kao posebna dvorišna građevina.

Članak 32.

1. Udaljenost poljoprivrednih građevina s potencijalnim izvorom zagađenja od stambenih i poslovnih građevina ne može biti manja od 12,0 m, a u postojećim dvorištima gdje se to ne može postići dopušta se minimalna udaljenost od 8,0 m.
2. Udaljenost gnojišta, gnojišnih jama od stambenih i manjih gospodarskih (poslovnih) građevina ne može biti manja od 15,0 m, a od građevina za snabdijevanje vodom (bunari, izvori, cisterne i sl.) i ulične ograde ne manja od 20,0 m.

Članak 33.

Udaljenost bučnih poslovnih prostora i građevina od stambenih građevina ne može biti manja od 40,0 m, a od stana vlasnika ne manja od 20,0 m.

## Udaljenost građevina od regulacijskog pravca

Članak 34.

1. Najmanja udaljenost regulacijskog pravca od ruba kolnika mora biti takva da omogućuje izgradnju nogostupa / pločnika minimalne širine 1,5 m, pri čemu se pod regulacijskim pravcem podrazumijeva pravac povučen granicom koja razgraničuje površinu postojećeg / planiranog prometnog koridora / trase (javne prometne površine) ili druge javne površine u općoj uporabi od površina građevnih čestica.
2. Najmanja udaljenost građevine od regulacijskog pravca je 5,0 m, osim za poljoprivredne građevine s potencijalnim izvorima zagađenja za koje iznosi najmanje 20,0 m.
3. Udaljenost građevina od regulacijskog pravca može biti i manja u skladu sa lokalnim uvjetima ako se građevina gradi u izgrađenom dijelu građevinskog područja kao nastavak postojeće gradnje ili interpolacija uličnog niza.
4. Iznimno, na česticama stambene izgradnje garaže se mogu graditi i na regulacijskom pravcu kada se grade uz sporednu ulicu u naselju. Garaže i ostale pomoćne građevine mogu graditi i na regulacijskom pravcu ako je kota čestica niža od kote ceste, a regulacijski pravac je potporni zid visine veće od 1,5 m i sl.

Članak 35.

Građevna čestica ne može se osnivati na način koji bi onemogućavao uređenje vodotoka i zaštitnog pojasa za održavanje vodotoka, a čime bi se onemogućila izgradnja i održavanje vodnih građevina, na bilo koji način umanjila protočnost korita i pogoršanje vodnog režima, te mogao povećati stupanj ugroženosti od štetnog djelovanja vodotoka, istu treba osnivati sukladno Zabranama i ograničenjima Zakona o vodama te člankom 123. ovih Odredbi za provođenje.

## Visina i oblikovanje građevina:

Članak 36.

1. Visina i oblikovanje građevine je određeno najvećom dozvoljenom visinom građevine (V), najvećom dozvoljenom ukupnom visinom građevine (Vuk) i najvećim dozvoljenim brojem etaža (E).
2. Visina građevine uvjetovana je brojem nadzemnih etaža i visinom pročelja, a određuje se na dijelu građevine na kojem je veća. Visina građevine (V) mjeri se od konačno zaravnatog i uređenog terena uz pročelje građevine na njegovom najnižem dijelu do gornjeg ruba stropne konstrukcije zadnjeg kata, odnosno do vrha nadozida potkrovlja, čija visina ne može biti viša od 1,2m.
3. Visina ograde kod ravnog krova ne uzima se u obračun s tim da ista ne može biti veća od 1,0 m mjereno od gornjeg ruba završnog sloja ravnog krova.
4. Ukupna visina građevine (Vuk) mjeri se od konačno zaravnatog i uređenog terena uz pročelje građevine na njegovom najnižem dijelu do sljemena građevine i iznosi:
   * za građevine s kosim ili bačvastim krovom širine do 10 m najvećoj dozvoljenoj visini građevine (V) pribroji se 3,5 m, a za građevine širine više od 10 m pribroji se 4,5 m.
   * za građevine s ravnim krovom jednaka je najvećoj dozvoljenoj visini građevine (V.) uvećanoj za završne slojeve ravnog krova.
5. Planom je određeno da se dijelovima (etažama) građevine smatra:
   * Prizemlje (P) je dio građevine čiji se prostor nalazi neposredno na površini, odnosno najviše 1,5 m iznad konačno uređenog i zaravnatog terena mjereno na najnižoj točki uz pročelje građevine ili čiji se prostor nalazi iznad podruma i/ili suterena (ispod poda kata ili krova),
   * Suteren (S) je dio građevine čiji se prostor nalazi ispod poda prizemlja i ukopan je do 50% svoga volumena u konačno uređeni i zaravnani teren uz pročelje građevine, odnosno da je najmanje jednim svojim pročeljem izvan terena, na strmim terenima moguće je planirati i više suterenskih etaža ukoliko su zadovoljeni uvjeti o maksimalnoj visini
   * Podrum (Po) je dio građevine koji je potpuno ukopan ili je ukopan više od 50% svoga volumena u konačno uređeni zaravnani teren i čiji se prostor nalazi ispod poda prizemlja, odnosno suterena,
   * Kat (K) je dio građevine čiji se prostor nalazi između dva stropa iznad prizemlja,
   * Potkrovlje (Pk) je dio građevine čiji se prostor nalazi iznad zadnjega kata i neposredno ispod kosog ili zaobljenog krova, potkrovlje visine nadozida većeg od 1,2 m se smatra katom.

Članak 37.

1. U najveći dozvoljeni broj etaža (E) uračunavaju se sve korisne/nadzemne etaže (suteren+prizemlje+broj katova) osim potpuno ukopanog podruma. Potpuno ukopanim podrumom smatra se podrum čija gornja kota stropne konstrukcije nije viša od 70 cm od najniže kote uređenog terena uz pročelje građevine.
2. Potkrovlje se smatra etažom - katom kad je visina nadozida veća od 1,2 m, a može biti namijenjeno za stanovanje ili poslovnu namjenu.
3. Najveći dozvoljeni broj etaža (E) obiteljskih kuća i gospodarskih (poslovnih) građevina je tri nadzemne etaže, s mogućnošću gradnje podzemne etaže, a najveća dozvoljena visina građevine (V) je 9,5 m.
4. Najveći dozvoljeni broj etaža (E) višestambenih građevina je tri nadzemne etaže, s mogućnošću gradnje podzemne etaže, a najveća dozvoljena visina građevine (V) je 10,0 m. Smjernicama za izradu UPU-a moguće je propisati drugačije uvjete.
5. Iznimno od stavka 3. ovog članka, omogućuje se gradnja gospodarskih (poslovnih) građevina većih visina kada je to nužno zbog djelatnosti odnosno tehnoloških procesa koje se u njima obavljaju i to isključujući prostor zaštićenih povijesnih jezgri naselja, te kontaktnih područja spomenika kulturne i prirodne baštine ili ako je to planirano planom uređenja užeg područja.

Članak 38.

1. Najveći dozvoljeni broj etaža (E) pomoćnih i manjih gospodarskih je jedna nadzemna etaža bez mogućnosti gradnje podzemne etaže. Najviša dozvoljena visina (V.) je 3,5 m.
2. Najveći dozvoljeni broj etaža (E) poljoprivrednih građevina je dvije nadzemne etaže bez mogućnosti gradnje podzemne etaže, pri čemu se druga etaža oblikuje kao potkrovlje koje se koristi samo za spremanje ljetine i sličnih poljodjelskih proizvoda. Najviša dozvoljena visina (V) je 5,0 m.

Članak 39.

1. Krovna konstrukcija može biti ravna, kosa ili obla. Kosa krovna konstrukcija izvodi se nagibom 22o-30o. Istak vijenca može biti najviše 25 cm. Izuzetno se kod rekonstrukcije krovišta u postojećim gabaritima dozvoljava zadržavanje većih postojećih nagiba.
2. Prozori potkrovlja, mogu biti izvedeni u kosini krova ili na zabatnom zidu ili kao vertikalni otvori u kosini krova sa svojom krovnom konstrukcijom (krovne kućice, luminari). Krovne kućice i/ili urezane terase ne mogu zauzeti više od 1/3 površine pojedine krovne plohe ukupno.
3. Instalacije za iskorištavanje energije sunca (solarni kolektori i fotonaponski paneli) moguće je smjestiti na krovovima građevina i na nadstrešnicama koje se grade u građevinskim područjima naselja. Smještaj navedenih uređaja na područjima zaštićenih kulturno povijesnih cjelina, kao i na zaštićenim kulturnim dobrima nije moguć, a na područjima zaštićenim temeljem Zakona o zaštiti prirode moguć je uz mišljenje odnosno suglasnost nadležnog tijela za zaštitu prirode.
4. Solarni kolektori i fotonaponski paneli smještaju se na kosi krov na način da njihova ploha ne smije biti udaljena više od 200 mm od plohe krova, a kad se postavljaju na ravni krov, njihov najviši dio ne smije biti viši od 2 m od plohe krova.
5. Postavljanje solarnih kolektora i fotonaponskih panela u građevinskim područjima naselja nije moguće na terenu (zemljištu).

Članak 40.

1. Postojeća potkrovlja mogu se prenamijeniti u stambene ili druge prostore i u slučajevima kada ukupna izgrađena površina prelazi maksimalnu bruto razvijenu površinu građevine, ukoliko se prenamjena može izvršiti u postojećim gabaritima.
2. Izvedena ravna krovišta koja zbog loše izvedbe ne odgovaraju svrsi, mogu se preurediti u kosa. Rekonstrukcija će se izvršiti u skladu s uvjetima uređenja propisanim ovim Planom.
3. Rekonstrukcijom dobiveni prostori iz prethodnog stavka ovog članka mogu se privoditi stambenoj ili poslovnoj namjeni.

Članak 41.

Ispod građevine po potrebi se može graditi podrum odnosno suteren. Potpuno ukopani podrum ne uračunava se u koeficijent izgrađenosti, odnosno iskoristivosti.

Članak 42.

1. Horizontalni i vertikalni gabariti građevina, oblikovanje pročelja i krovišta, te upotrijebljeni građevinski materijali moraju biti usklađeni s okolnim građevinama, krajolikom i tradicijskim načinom izgradnje.
2. Građevine koje se izgrađuju na poluugrađeni ili ugrađeni način (u nizu) moraju s građevinom na koji su prislonjeni činiti arhitektonsku cjelinu.
3. U dijelovima naselja sa vrijednom ruralnom arhitekturom preporučuje se korištenje građevinskih elemenata karakterističnih za tu arhitekturu.

## Ograde i parterno uređenje

Članak 43.

1. Vanjski rub ulične ograde obavezno se smještava na regulacijskom pravcu. Pod regulacijskim pravcem podrazumijeva se linija koja razdvaja javnu prometnu površinu od površine građevne čestice.
2. Kada se javna cesta koja prolazi kroz građevinsko područje uređuje kao ulica, udaljenost vanjskog ruba ulične ograde od osi ceste mora iznositi najmanje:

* kod državne ceste 10 metara
* kod glavne gradske prometnice 8 metara
* kod važnije gradske prometnice i ostalih cesta/ulica 5 metara

1. Izuzetno, u izgrađenim dijelovima građevinskih područja, uvjeti gradnje za interpolaciju i rekonstrukciju mogu se utvrditi i na manjoj udaljenosti od propisane iz prethodnog stavka sukladno lokalnim uvjetima, pri čemu se pod lokalnim uvjetima podrazumijeva smještaj građevina na građevnoj čestici u odnosu na ulični potez. Smještaj interpolirane građevine određuje se sukladno smještaju postojećih građevina na uličnom potezu pri čemu se ne uzimaju u obzir građevine koje su izišle iz tog poteza. Najmanji prostorni obuhvat za koji se utvrđuju lokalni uvjeti je ulični potez ili dio uličnog poteza koji čini prostornu cjelinu.

Članak 44.

1. Ograda se može podizati prema ulici i na međi prema susjednim česticama najveće visine 1,50 m.
2. Iznimno, ograde i mogu biti više od 1,50 m, kada je to nužno radi zaštite građevine ili načina njezina korištenja ili stvaranja urbane slike ulice, trga.
3. Puno podnožje ulične ograde ne može biti više od 100 cm.
4. Dio ulične ograde iznad punog podnožja mora biti prozračno, izvedeno od drveta, pocinčane žice ili drugog materijala sličnih karakteristika ili izvedeno kao zeleni nasad (živica) ili drugo.
5. Visina ograda između građevnih čestica ne može biti veća od 2,0 m, mjerena od kote konačno zaravnatog terena.

Članak 45.

1. Dio seoske građevne čestice organiziran kao gospodarsko dvorište na kojem slobodno borave domaće životinje mora se ograditi ogradom koja onemogućava izlaz stoke i peradi.
2. Kada se građevinska građevna čestica formira na taj način da ima izravni pristup sa sporedne ulice, a svojom stražnjom ili bočnom stranom graniči sa zaštitnim pojasom državne ili glavne gradske prometnice odnosno željezničke pruge, građevna se čestica mora ograditi uz te granice čestice na način koji onemogućava izlaz ljudi i domaćih životinja.
3. Susjedski dio ograde iz stavka 1. ovog članka izgrađuje vlasnik, odnosno korisnik građevne čestice u cijelosti, ako takva ograda nije izgrađena ranije, odnosno ako se ne gradi istovremeno sa susjedom.
4. Ograda iz stavka 1. ovog članka mora se tako postaviti da leži na zemljištu vlasnika zgrade, a da je glatka strana okrenuta ulici, odnosno prema susjedu.

Članak 46.

Zabranjuje se postavljanje žičanih, zidanih, kamenih, živih i drugih ograda i potpornih zidova kojima bi se sprečavao slobodan prolaz uz vodotoke, te koji bi smanjili propusnu moć vodotoka ili na drugi način ugrozili vodotok i područje uz vodotok.

Članak 47.

1. Teren oko građevine, potporne zidove, terase i sl. treba izvesti na način da se ne narušava izgled naselja, te da se onemogući otjecanje vode na štetu susjednog zemljišta, odnosno susjednih građevina.
2. Najveća visina potpornog zida ne može biti veća od 2,0 m. U slučaju da je potrebno izgraditi potporni zid veće visine, tada je isti potrebno izvesti u terasama, s horizontalnom udaljenošću zidova od min 1,5 m, a teren svake terase ozeleniti.
3. Najmanje 30% građevne čestice treba biti prirodno ili uređeno zelenilo. U površine uređenog zelenila računaju se i zelene površine iznad potpuno ukopane podzemne etaže iznad koje je sloj zemlje (70 cm ili više) koji omogućuje uređenje zelenih površina visokim zelenilom. Navedena površina ne može zauzimati više od 10% površine čestice.

Članak 48.

Prilazne stepenice, terase u razini terena ili do max 60 cm iznad razine terena, potporni zidovi i sl. mogu se graditi i izvan površine za razvoj tlocrta građevine, ali na način da se na jednoj strani građevne čestice osigura nesmetan prilaz na stražnji dio građevne čestice minimalne širine 3,0 m.

## Priključak na prometnu infrastrukturu

Članak 49.

1. Građevna čestica na kojoj će se graditi građevina mora se nalaziti uz već izgrađenu Prometnicu minimalne širine sukladno članku 103. ovih Odredbi, uz prometnu površinu za koju je izdana lokacijska dozvola ili građevinska ili uz pristupni put koji ima neposredan pristup na prometnu površinu.
2. Priključak građevne čestice na prometnu površinu prema postojećem stanju izvedenosti prometne površine moguć je uz rezervaciju proširenja postojeće prometne površine prema članku 103. ovih Odredbi.
3. Građevna čestica mora imati neposredan pristup na prometnu površinu širine min 3 m.
4. U slučaju prilaza na državnu cestu, glavnu ili važniju gradsku prometnicu u postupku izdavanja lokacijske dozvole potrebno je ishoditi posebne uvjete priključenja od strane organizacije koja tim cestama upravlja.
5. U slučaju kada se građevna čestica nalazi uz spoj ulica različitog značaja, prilaz s te čestice na javnu prometnu površinu obavezno se ostvaruje preko ulice nižeg značaja.
6. Rekonstrukcija i gradnja zamjenskih građevina omogućuje se prema odgovarajućim odredbama ovog Plana na izgrađenim građevnim česticama, i ako nemaju neposredan pristup s ulice ili pristupnog puta.
7. Izuzetno izvan prostora ograničenja u ZOP-u služnost za prilaz na građevnu česticu može se utvrđivati samo do osnivanja prometne površine.

Članak 50.

Na državnu odnosno glavnu gradsku prometnicu nije dozvoljen direktan pristup građevnih čestica neizgrađenog dijela građevinskog područja već je za njih potrebno osigurati posebnu prometnu površinu i preko nje pristup na državnu odnosno glavnu gradsku prometnicu.

## Komunalno opremanje građevina

Članak 51.

Građevine u higijenskom i tehničkom smislu moraju zadovoljiti važeće standarde vezano na površinu, vrste i veličine prostorija, a naročito uvjete u pogledu sanitarnog čvora.

Članak 52.

1. Ako na dijelu građevinskog područja postoji vodovodna mreža i ako za to postoje tehnički uvjeti, stambena građevina se obvezatno mora priključiti na vodovod, a u drugim slučajevima opskrba pitkom vodom se rješava na higijenski način prema mjesnim prilikama.
2. Otpadne vode iz domaćinstva moraju se upuštati u kanalizacijski sustav ili do izgradnje istog u vodonepropusne sabirne jame. Do izgradnje sustava javne odvodnje moguće je odvodnju otpadnih voda rješavati izgradnjom vodonepropusne sabirne jame s odvozom putem ovlaštenog pravnog subjekta ili izgradnjom vlastitih uređaja za pročišćavanje otpadnih voda prije ispuštanja istih u teren putem upojne građevine odgovarajućeg kapaciteta na samoj čestici, a sve ovisno o uvjetima na terenu uz suglasnost i prema uvjetima Hrvatskih voda.

## Posebni uvjeti gradnje

Članak 52a.

1. Starim jezgrama naselja smatraju se područja nastanka naselja s karakterističnom usitnjenom parcelacijom (površina manja od 120 m2), gušćom izgradnjom i manjim tlocrtnim gabaritima građevina, a smještene su unutar izgrađenog dijela građevinskih područja naselja. Samo su povijesne jezgre Šibenika, Krapnja, Zlarina i Kaprija, te sela Periše i Jurkovići zaštićene zakonom o zaštiti kulturnih dobara i upisane u Registar RH. Ostale jezgre naselja, kao i graditeljski sklopovi i pojedinačne etnološke građevine nisu zaštićene zakonom te se predlaže pokretanje postupka dokumentiranja, valorizacije i upisa u Registar kulturnih dobara navedenih tradicijskih građevina i cjelina. Za područje grada Šibenika ova područja i uvjete gradnje odredit će se GUP-om grada Šibenika, a za ostala područja do završetka predloženog postupka zaštite uvjeti gradnje određuju se temeljem odredbi ovog Plana, a primjenjuju se u granicama zaštite.
2. U starim jezgrama naselja dozvoljava se gradnja novih zgrada na neizgrađenim građevnim česticama prema sljedećim uvjetima:
   * način pristupa prema zatečenom stanju;
   * visina zgrade – najveća dozvoljena visina građevine (V) iznosi 7 m, osim kod usklađenja s okolnom gradnjom;
   * najmanja dozvoljena udaljenost od susjedne građevne čestice u skladu s općim uvjetima plana osim u slučajevima kada je udaljenost već izgrađene (susjedne) građevine od granice čestice manja od Planom propisanog minimuma. U tom slučaju novu zgradu moguće je graditi:
     + na istoj udaljenosti kao i susjednu, ali ne manjoj od 1.0 m, s tim da se ne smiju graditi otvori prema susjednoj građevnoj čestici;
     + na granici čestice u slučaju da je susjedna zgrada izgrađena na granici čestice;

* smještaj građevine na postojeći građevinski pravac, u slučaju gradnje na većem neizgrađenom području (pet i više neizgrađenih čestica u nizu) najmanja dozvoljena udaljenost od regulacijskog pravca je 5,0 m;
* do izgradnje javne kanalizacije odvodnja otpadnih voda u vodonepropusne septičke jame;
* izgradnja vodonepropusne septičke jame i cisterne na vlastitoj čestici;
* krov ravni ili kosi (dvovodni) uz uvjet da se odvodnja rješava na vlastitoj čestici
* min. površina građevne čestice je:
  + 240 m2 za samostojeću građevinu
  + 200 m2 za poluugrađenu građevinu
  + 120 m2 za ugrađenu građevinu
* iznimno se dozvoljava gradnja i na manjim česticama u skladu sa zatečenim stanjem; zatečene katastarske i građevne čestice nije dozvoljeno cijepati i formirati građevne čestice koje bi bile manje od Planom propisane minimalne površine;
* nije moguće spajanje dvije građevne čestice u jednu ako svaka od njih može biti samostalna građevna čestica, osim za javnu i društvenu namjenu;
* najveći dozvoljeni koeficijent izgrađenosti građevnih čestica kig je 0,6
* u oblikovanju novih građevina potrebno je poštivati vrijednosti postojeće izgradnje;
* ukoliko se fasade izvode u kamenu ne smije se raditi imitacija kamena, a fuge se moraju obraditi u svijetlim bojama.

1. Rekonstrukcija postojećih građevina i/ili zamjena postojećih građevina novim unutar stare jezgre naselja moguća je i kad nisu ispunjeni uvjeti o minimalnoj površini građevne čestice, udaljenosti od susjeda ili koeficijenta izgrađenosti, pod uvjetom da se zadrže zatečeni gabariti građevine.
2. Rekonstrukcijom iz prethodnog stavka može se dozvoliti i dogradnja etaže ili povećanje visine građevine unutar tlocrtnih gabarita postojeće građevine ukoliko se na taj način slijedi visina građevina na susjednim česticama.
3. Interpolacija novih građevina na neizgrađenim građevnim česticama unutar stare jezgre naselja moguća je, pod uvjetom da se novom gradnjom poštuje zatečeno stanje i način gradnje susjednih građevina, na slijedeći način:
   * da su smještene unutar izgrađenog ili neizgrađenog, uređenog dijela građevinskog područja naselja;
   * da graniče s najmanje dvije izgrađene čestice;
   * površina građevne čestice može biti manja od minimalne površine određene ovim odredbama ali ne manja od 100 m2;
   * minimalna udaljenost građevine od susjedne građevne čestice može biti manja od minimalno propisane ovim odredbama ali ne manja od udaljenosti građevine na susjednoj čestici od granice građevne čestice na kojoj se planira gradnja;
   * koeficijent izgrađenosti ne može biti veći od 0,8;
   * visina vijenca treba slijediti visinu postojeće izgradnje na susjednim česticama s tim da ukoliko su visine različite, maksimalna visina može biti ista kao veća visina susjedne građevine.
4. Pod interpolacijom iz prethodnog stavka podrazumijeva se izgradnja građevina na neizgrađenim građevnim česticama koje graniče s najmanje dvije izgrađene građevne čestice.
5. Posebni uvjeti gradnje u izgrađenom dijelu građevinskog područja Jadrija označenom na kartografskom prikazu 4.36 Građevinska područja:
   * gradnja samostojećih građevina;
   * najmanja površina građevne čestice je 150m2;
   * najveća dozvoljena površina građevne čestice je 250 m2;
   * najveći dozvoljeni broj etaža je dvije nadzemne etaže, bez mogućnosti gradnje podzemnih etaža,
   * najveća dozvoljena visina (V) je 7,0 m;
   * najveći dozvoljeni koeficijent izgrađenosti kig je 0,3;
   * najveći dozvoljeni koeficijent iskoristivosti kis je 0,6;
   * najmanja udaljenost od granica susjedne građevne čestice je 3,0 m;

* smještaj građevine na postojeći građevinski pravac, u slučaju gradnje na većem neizgrađenom području (pet i više neizgrađenih čestica u nizu) najmanja dozvoljena udaljenost od regulacijskog pravca je 5,0 m;
* do izgradnje javne kanalizacije odvodnja otpadnih voda u vodonepropusne septičke jame;
* pristup na građevinsku česticu minimalne širine 3,0 m;
* parkirališne potrebe zadovoljavaju se na čestici, a ako to nije moguće na javnim parkiralištima;
* postojeće prometne i ostale infrastrukturne površine te površine u općem javnom korištenju se ne mogu smanjivati,
* postojeća šuma (k.č. 6202/2 k.o. Martinska) na južnom dijelu u izgrađenom dijelu građevinskog područja Jadrija označenom na kartografskom prikazu 4.36 Građevinska područja, je u općem i javnom korištenju, ne smije se parcelirati u građevinske čestice i ne smije se smanjivati.

1. Posebni uvjeti gradnje zamjenskih građevina i rekonstrukcije postojećih građevina u izgrađenom dijelu građevinskog područja Jadrija označenom na kartografskom prikazu 4.36 Građevinska područja:
   * najmanja površina građevne čestice je postojeća površina koja je u korištenju/posjedu građevine odnosno građevna čestica zgrade;
   * najveća dozvoljena površina građevne čestice je 250 m2;
   * najveći dozvoljeni broj etaža je dvije nadzemne etaže, bez mogućnosti gradnje podzemnih etaža;
   * najveća dozvoljena visina (V) je 7,0 m; postojeće veće visine mogu se zadržati bez mogućnosti povećanja;
   * najveći dozvoljeni koeficijent izgrađenosti kig je 0,3; veći postojeći koeficijent izgrađenosti može se zadržati bez povećavanja;

- najveći dozvoljeni koeficijent iskoristivosti kis je 0,6; izuzetno kod rekonstrukcije postojećih prizemnih građevina dozvoljava se gradnja kata u postojećim tlocrtnim gabaritima ako su zadovoljeni drugi uvjeti određeni za rekonstrukciju građevina;

* najmanja udaljenost do granica susjedne građevne čestice je 3,0 m; postojeće manje udaljenosti do granica čestice mogu se zadržati bez smanjivanja;
* najmanja udaljenost građevina od regulacijskog pravca je 5,0 m; postojeće manje udaljenosti od regulacijskog pravca mogu se zadržati bez smanjivanja;
* otvori se mogu izvoditi na dijelu građevine koji je udaljen najmanje 3,0 m od granice građevne čestice; izuzetno otvori se mogu izvoditi i na dijelu građevine koja je izgrađena na manjoj udaljenosti od granice građevne čestice ako su na tom dijelu građevine već izvedeni otvori;
* postojeće prometne i ostale infrastrukturne površine te površine u općem javnom korištenju se ne mogu smanjivati;
* pristup na građevinsku česticu minimalne širine 3,0 m; postojeći pristup na građevinsku česticu manje širine može se zadržati bez smanjivanja.

Površina građevne čestice utvrđuje se u skladu s postojećim korištenjem prostora odnosno posjedom.

1. U građevnom području koje je u kontaktu s tradicijskim strukturama, kao i u dijelovima koji su vizualno eksponirani, oblikovanje novih građevina izvesti na način da se ne narušava postojeća prepoznatljiva fizionomija naselja.
2. Zbog očuvanja elemenata tradicionalne arhitekture i u cilju očuvanja tradicionalnog krajobraza, a sve radi poticanja seoskog i eko-etno turizma Prostornim planom se omogućuje rekonstrukcija i adaptacija postojećih skromnijih građevina utilitarne i stambene arhitekture (manje seoske stambene zgrade, pomoćne zgrade, pojate, štale i sl.) koje su u uporabljivom ili ruševnom stanju. Rekonstrukcija građevina se može obaviti u postojećem gabaritu a moguća je i promjena namjene građevina (sukladno prostorno - funkcionalnim odnosima, turističke ponude i sl.).

## 2.4. Izgrađene strukture izvan građevinskih područja

Članak 53.

1. Građevine, što se u skladu sa Zakonom o prostornom uređenju mogu ili moraju graditi izvan građevinskog područja, moraju se projektirati, graditi i koristiti na način da ne ometaju poljoprivrednu i šumsku proizvodnju, korištenje drugih objekata, te da ne ugrožavaju vrijednosti okoliša i krajolika.
2. Izvan građevinskog područja i izvan prostora ograničenja u ZOP-a - pojas kopna u širini od 1000 m od obalne crte i pojas mora u širini od 300 m od obalne crte, a obuhvaća i sve otoke (otok je dio kopna potpuno okružen morem površine veće od 100 ha), otočiće (otočić je dio kopna potpuno okružen morem površine od 1 do 100 ha), te hridi i grebena (dio kopna potpuno okružen morem površine manje od 1ha), na području Grada Šibenika može se planirati izgradnja građevina koje po svojoj namjeni zahtijevaju izgradnju izvan građevinskog područja:
   * građevina infrastrukture (prometne, energetske, elektroničke komunikacijske, komunalne itd.)
   * građevina obrane
   * građevina u funkciji obavljanja poljoprivredne djelatnosti
   * građevina namijenjenih gospodarenju u šumarstvu i lovstvu
   * područja gospodarskog korištenja pomorskog dobra i uređenje plaža
   * istraživanje i eksploatacija mineralnih sirovina
   * asfaltnih baza, betonara i drugih građevina u funkciji obrade mineralnih sirovina unutar određenih eksploatacijskih polja
   * golf igrališta
   * stambenih i pomoćnih građevina za vlastite (osobne) potrebe na građevnim česticama od 20 ha i više i za potrebe seoskog turizma na zemljištu od 2 ha i više
   * manjih vjerskih građevina: križevi, kapelica i sl.

- rekonstrukcija postojećih građevina.

1. Uvjeti smještaja građevina infrastrukture određeni su u točki 5. Uvjeti utvrđivanja koridora ili trasa i površina prometnih i drugih infrastrukturnih sustava u prostoru za reciklažna dvorišta u točki 7. čl.138.
2. Izgradnja građevina u funkciji obrane moguća je unutar zona i lokacija posebne namjene i određenih u članku 2. i prikazanih na kartografskom prikazu 1. Korištenje i namjena površina, Sustav prometa. Uvjeti gradnje određuju se sukladno posebnim propisima i potrebama obrane na način da ne ometaju funkcioniranje ostalih korisnika prostora. Posebna ograničenja u korištenju prostora u neposrednoj blizini ovih zona i lokacije određena je u članku 132. ovih odredbi.
3. Građevine namijenjene gospodarenju u šumarstvu što se grade u šumi ili na šumskom zemljištu, kao što su lugarnice i druge građevine u funkciji šumarstva moraju biti u skladu s posebnim uvjetima koje utvrđuje nadležno tijelo za gospodarenje šumama i šumskim zemljištem, uz prethodnu suglasnost nadležnog ministarstva. Građevine u funkciji lova kao što su lovačke čeke, hranilišta i pojilišta za divlje životinje unutar lovnog područja što se grade u šumi i na šumskom zemljištu ili poljoprivrednom zemljištu moraju biti u skladu s posebnim uvjetima koje utvrđuje tijelo nadležno za gospodarenje šumama i šumskim zemljištem, te tijelo nadležno za poljoprivredu uz prethodnu suglasnost ministarstva nadležnog za poljoprivredu i šumarstvo. U zaštićenim prirodnim predjelima građevine namijenjene gospodarenju u šumarstvu i lovstvu se grade uz prethodnu suglasnost tijela nadležnih za zaštitu prirode.
4. Gradnja stambenih i pomoćnih građevina za vlastite (osobne) potrebe koje se grade na zemljištu od 20 ha i više i gradnja građevina za potrebe seoskog turizma na građevnim česticama od 2 ha i više izvan građevinskog područja i izvan prostora ograničenja u ZOP-u moguća je prema slijedećim uvjetima:
   * za stambene i pomoćne građevine za vlastite (osobne) potrebe: prizemne građevine (Pr) do 400 m2 ukupne građevinske (bruto) površine i najveće visine do 5 m i/ili potpuno ukopan podrum (Po) do 1000 m2 građevinske (bruto) površine
   * za potrebe seoskog turizma: P+1, do 600m2 ukupne građevinske (bruto) površine i najveće visine do 7m i/ili potpuno ukopan podrum (Po) do 1000 m2 građevinske (bruto) površine ;
   * pri izgradnji građevina nužno je izbjegavati izgradnju po istaknutim reljefnim uzvisinama i obrisima te vrhovima;
   * voditi računa da se zadrži krajobrazna raznolikost i prirodna kvaliteta prostora uz uvažavanje i poticanje lokalnih metoda gradnje i graditeljske tradicije.

- predmetne građevine mogu imati vlastitu vodoopskrbu, odvodnju (pročišćavanje otpadnih voda) i energetski sustav.

## 2.4.1. Građevine u funkciji obavljanja poljoprivredne djelatnosti

Članak 54.

1. Izvan građevinskog područja i izvan zona ograničenja mogu se planirati građevine u funkciji obavljanja poljoprivrednih djelatnosti:
   * poljoprivredna gospodarstva,
   * građevine za uzgoj biljnih kultura (staklenici, plastenici),
   * građevine za uzgoj životinja (tovilišta),
   * spremišta alata na poljoprivrednim površinama.
2. Zone ograničenja obuhvaćaju područja:
   * prostor ograničenja u ZOP-u
   * I. i II. zaštitne zone vodocrpilišta
   * poljoprivredno zemljište - osobito vrijedno i vrijedno obradivo tlo
   * zaštićene dijelove prirode i dijelove prirode predviđene za zaštitu (osim u svrhu korištenja nacionalnog parka ili ako se prostornim planom područja posebnih obilježja ne odredi drugačije)
   * arheološke i hidro-arheološke zone i lokaliteti, te zone povijesne baštine i kulturnih dobara
   * područja peloida - Morinje
   * zona memorijalne baštine
   * prirodnih predjela, odnosno prirodni resursi: more, vode (zaštitne zone voda) i šume.
3. Zemljište na kojem se izgrađuju građevine u funkciji obavljanja poljoprivrednih djelatnosti mora imati osiguran pristup s javne prometne površine. Prilikom smještaja navedenih sadržaja farme potrebno je ispuniti sve propisane uvjete zaštite okoliša i očuvanja krajobraza.
4. Poljoprivredno gospodarstvo je prijavljeno obiteljsko poljoprivredno gospodarstvo sa ili bez pružanja ugostiteljskih i turističkih usluga u seljačkom domaćinstvu, obrt registriran za obavljanje poljoprivrede ili pravne osobe registrirane za obavljanje poljoprivrede.
5. Izuzetno, u prostoru ograničenja u ZOP-u osim na otočićima i izvan ostalih zona ograničenja, osim gradnje i rekonstrukcije građevina koje po svojoj prirodi zahtijevaju smještaj izvan građevinskog područja, može se graditi zgrada za potrebe poljoprivrednog gospodarstva i pružanje ugostiteljskih i turističkih usluga u seljačkom domaćinstvu, obrt registriran za obavljanje poljoprivrede ili pravne osobe registrirane za obavljanje poljoprivrede prema slijedećim uvjetima:
   * minimalna veličina zemljišta na kojoj se gradi 3,0 ha;
   * udaljena od obalne crte najmanje 100 m;
   * prizemna građevina (Pr) do 400 m2 građevinske (bruto) površine i najveće visine do 5 m i/ili potpuno ukopan podrum (Po) do 1000 m2 građevinske (bruto) površine;
   * pri izgradnji građevina nužno je izbjegavati izgradnju po istaknutim reljefnim uzvisinama i obrisima te vrhovima;
   * voditi računa da se zadrži krajobrazna raznolikost i prirodna kvaliteta prostora uz uvažavanje i poticanje lokalnih metoda gradnje i graditeljske tradicije.
6. U poljoprivrednoj proizvodnji poljoprivredna gospodarstva smještena u III. i IV. zoni sanitarne zaštite izvorišta dužna su provoditi mjere propisane Pravilnikom o uvjetima za utvrđivanje zona sanitarne zaštite izvorišta odnosno odgovarajućim propisom koji regulira ovu oblast i pridržavati se načela dobre poljoprivredne prakse.

Članak 55.

1. Funkcionalno povezana grupa zgrada s pripadajućim poljoprivrednim zemljištem prvenstveno namijenjena poljoprivrednoj proizvodnji (biljnoj i stočnoj) i boravku vlasnika smatra se poljoprivrednim gospodarstvom. Zgrade koje se mogu graditi u sklopu poljoprivrednog gospodarstva su:
   * osnovne gospodarske građevine za potrebe biljne (plastenici, staklenici) i stočarske proizvodnje (staje, tovilišta), te uz njih:
     + građevine za potrebe prerade i pakiranja poljoprivrednih proizvoda (uljare, vinski podrumi, sušare i sl.) koji su u cijelosti ili pretežno proizvedeni na pripadajućem poljoprivrednom zemljištu,
     + stambene građevine za potrebe stanovanja vlasnika, i uposlenih djelatnika,
     + pomoćne građevine (garaže, spremišta poljoprivrednih strojeva, alata i sl.),
     + građevine za pružanje ugostiteljskih i turističkih usluga u seljačkom domaćinstvu.
2. Površina i raspored građevina iz stavka (1) ovog članka utvrđuju se u skladu s potrebama tehnologije pojedine vrste poljoprivredne djelatnosti. Građevine iz stavka (1) ovog članka grade se kao jedinstveni funkcionalni sklop, kao pojedinačne građevine ili grupe građevina jedne ili više namjena.
3. Građevine poljoprivrednog gospodarstva grade se sukladno sljedećim uvjetima:
   * minimalna površina zemljišta na kojem je moguće dozvoliti izgradnju za poljoprivredno gospodarstvo bez stanovanja iznosi 1,0 ha, a za poljoprivredno gospodarstvo sa stanovanjem i/ili pružanjem ugostiteljskih i turističkih usluga u seljačkom domaćinstvu iznosi 2,0 ha,
   * ukupna izgrađenost zemljišta iznosi do 10%,
   * najveći dozvoljeni broj etaža (E) stambenih građevina za potrebe stanovanja vlasnika i uposlenih djelatnika je P+1, do 400 m2 građevinske (bruto) površine uz mogućnost gradnje podruma (Po) te najvećom dozvoljenom visinom građevine (V) do 8,0 m,

* najveći dozvoljeni broj etaža (E) građevine za pružanje ugostiteljskih i turističkih usluga u seljačkom domaćinstvu je prizemlje (P), do 400 m2 građevinske (bruto) površine, uz mogućnost gradnje podruma (Po) te najvećom dozvoljenom visinom građevine (V) do 5,0 m,
* najveći dozvoljeni broj etaža (E) ostalih zgrada koje se mogu graditi u sklopu poljoprivrednog gospodarstva je prizemlje (P), uz mogućnost gradnje podruma (Po) te najvećom dozvoljenom visinom građevine (V) do 5,0 m,
* izuzetno, visina građevina može biti i veća samo kad je to uvjetovano funkcijom ili tehnološkim procesom (silos i sl.),
* tlocrt građevina izdužen, s preporučenim omjerom stranica od približno 1:1,5, a sljeme krova mora pratiti smjer dužeg dijela građevine,
* krov mora biti dvostrešan, s eventualno zabatnim krovnim trokutima, nagiba do 30°,
* temelj prizemlja, odnosno kota gornjeg ruba stropne konstrukcije podruma ne smije biti viši od 60 cm od završne kote uređenog terena uz građevinu na višem dijelu terena,
* udaljenost građevina od granice čestice na kojoj se grade odnosno granice zemljišta je najmanje 3,0 metra, a od čestice prometnice je najmanje 5,0 metra.

1. Predmetne građevine mogu imati vlastitu vodoopskrbu, odvodnju (pročišćavanje otpadnih voda) i energetski sustav.

Članak 56.

1. Zemljište, na kojem je moguće planirati gradnju građevina u funkciji obavljanja poljoprivrednih djelatnosti izvan građevinskog područja, mora biti jedinstvena cjelina, mora biti privedeno namjeni i zasađeno trajnim poljoprivrednim nasadima u najmanje 70% površine. Navedeno zemljište ne može se prenamijeniti niti parcelirati na manje dijelove.
2. Čestice koje čine zemljište koje je temelj za ostvarivanje prava na gradnju zgrade/a moraju biti navedene i na svima se upisuje teret te ne mogu biti osnova za osnivanje drugog prava gradnje. Akt za gradnju sadrži nalog nadležnom sudu za stavljanje po službenoj dužnosti u zemljišnoj knjizi zabilježbe da građevna čestica, katastarske čestice i građevine navedene u tom aktu predstavljaju gospodarsku i pravnu cjelinu, te da se ne mogu otuđivati pojedinačno već samo sve zajedno, a koja se zabilježba u zemljišnoj knjizi stavlja za svaku katastarsku česticu.
3. Obvezatno je oblikovanje vanjskog prostora tako da se predvidi ozelenjivanje prostora oko građevina i sadnja zaštitnog drveća prema stambenim naseljima i javnim cestama.

Članak 57.

1. Gospodarske zgrade za obavljanje intenzivne biljne proizvodnje smještaju se na udaljenosti od najmanje 100 m od građevinskog područja naselja.
2. Minimalne udaljenosti gospodarskih zgrada namijenjenih intenzivnoj ratarskoj djelatnosti od javnih cesta iznose: 100 m od državnih, 50 m od županijskih i 30 m od lokalnih cesta.

Članak 58.

1. Stambene, te druge građevine poljoprivrednog gospodarstva mogu se graditi ako su već izgrađene osnovne gospodarske građevine ili se grade istovremeno s njima.
2. Oblikovanje građevina, odabir građevinskog materijala te koncepcija prostorne organizacije građevina na čestici moraju biti u skladu s uobičajenim načinom građenja na određenom prostoru i s okolnim krajobrazom.

Članak 59.

1. Radi sprečavanja negativnih utjecaja, građevine za intenzivnu stočarsku proizvodnju moraju biti udaljene od građevinskih područja naselja. Planom se određuju minimalne udaljenosti takvih građevina od građevinskih područja naselja i prometnica, ovisno o broju uvjetnih grla:
2. Tablica 4.: Prikaz odnosa broja uvjetnih grla i obvezatnih minimalnih udaljenosti građevina za uzgoj životinja od građevinskih područja naselja

|  |  |  |  |  |
| --- | --- | --- | --- | --- |
| Broj uvjetnih grla | Minimalne udaljenosti | | | |
| od građevinskog područja (m) | od državne ceste (m) | od glavne gradske prometnice (m) | od važnije gradske prometnice (m) |
| 10-50 | 50 | 50 | 30 | 10 |
| 51-100 | 100 | 50 | 30 | 10 |
| 101-200 | 200 | 80 | 40 | 20 |
| 201-400 | 400 | 100 | 50 | 30 |
| 401 i više | 500 | 100 | 50 | 30 |

1. Izuzetno, udaljenost tovilišta od stambene građevine na usamljenoj izgrađenoj građevnoj čestici može biti i manja ukoliko je o tome suglasan vlasnik građevine na navedenom građevinskom području, pod uvjetom da je tovilište propisno udaljeno od drugih građevinskih područja.
2. Za gospodarske građevine za uzgoj životinja, što će se graditi na čestici postojećeg gospodarstva, udaljenost od stambene zgrade tog gospodarstva ne smije biti manja od 30 m, uz uvjet da su propisno udaljene od ostalih lokaliteta utvrđenih u tablici iz stavka 2. ovog članka.

Članak 60. briše se Članak 61.

1. Građevine za uzgoj životinja (tovilišta) i građevine za uzgoj biljnih kultura (staklenici, plastenici) grade se sukladno sljedećim uvjetima:
   * minimalna površina zemljišta na kojem je moguće dozvoliti izgradnju iznosi 0,5 ha,
   * ukupna izgrađenost iznosi do 40%,
   * najveći broj etaža (E) je jedna nadzemna etaža uz mogućnost gradnje podruma,
   * tlocrt građevina izdužen, s preporučenim omjerom stranica od približno 1:1,5, a sljeme krova mora pratiti smjer dužeg dijela građevine,
   * krov mora biti dvostrešan, s eventualno zabatnim krovnim trokutima, nagiba do 30° ili zaobljen,
   * temelj prizemlja, odnosno kota gornjeg ruba stropne konstrukcije podruma ne smije biti viši od 60 cm od završne kote uređenog terena uz građevinu na višem dijelu terena,
   * najveća dozvoljena visina građevine ne može biti veća od 6,0 metara,
   * udaljenost građevina za uzgoj biljnih kultura (staklenici, plastenici) od ruba zemljišta je najmanje 6,0 metra.
2. Minimalni broj uvjetnih grla temeljem kojeg se može dozvoliti izgradnja građevina za uzgoj stoke (stočne farme) - tovilišta iznosi 10 uvjetnih grla. Uvjetnim grlom podrazumijeva se grlo težine 500 kg i obilježava koeficijentom 1,00. Sve vrste stoke svode se na uvjetna grla primjenom slijedećih koeficijenata:

|  |  |  |
| --- | --- | --- |
| Vrsta stoke | Koeficijent | min. broj grla |
| - krava, steona junica | 1,00 | 10 |
| - bik | 1,40 | 7 |
| - vol | 1,20 | 8 |
| - junad 1-2 godine | 0,70 | 14 |
| - junad 6-12 mjeseci | 0,50 | 20 |
| - telad | 0,25 | 40 |
| - krmača + prasad | 0,055 | 180 |
| - tovne svinje do 6 mjeseci | 0,25 | 40 |
| - mlade svinje 2-6 mjeseci | 0,13 | 77 |
| - teški konji | 1,20 | 8 |
| - srednje teški konji | 1,00 | 10 |
| - laki konji | 0,80 | 13 |
| - ždrebad | 0,75 | 13 |
| - ovce, koze i jarci | 0,10 | 100 |
| - janjad i jarad | 0,05 | 200 |
| - tovna perad | 0,00055 | u turnusu 4.500 |
| - konzumne nesilice | 0,002 | 5.000 |
| - rasplodne nesilice | 0,0033 | 3.000 |

1. Za druge životinjske vrste (krznaši, kunići i sl.) minimalni broj uvjetnih grla utvrđuje se odgovarajućim Programom o namjeravanim ulaganjima.
2. Obvezatno je oblikovanje vanjskog prostora građevina na način da se predvidi ozelenjivanje prostora oko građevina i sadnja zaštitnog drveća prema stambenim naseljima i javnim cestama.

Članak 62.

Izgradnja biljnih i životinjskih (tovilišta) farmi moguća je jedino u slučaju da je omogućeno priključivanje posjeda na javnu prometnu mrežu kao i opskrba vodom, sabiranje i odvodnja otpadnih voda, opskrba električnom energijom, odlaganje otpada i sl.

Članak 63. briše se Članak 64.

Za gospodarske građevine za uzgoj životinja (tovilišta) kapaciteta preko 200 uvjetnih grla obvezna je izrada studije o utjecaju na okoliš.

***Ostale poljoprivredne gospodarske građevine (spremišta, plastenici, staklenici):***

Članak 65. briše se Članak 66.

1. Spremišta alata na poljoprivrednim površinama grade se sukladno sljedećim uvjetima:
   * minimalna površina zemljišta/posjeda na kojem je moguće dozvoliti izgradnju iznosi 0,5 ha,
   * na jednom zemljištu je moguća gradnja jednog spremišta alata,
   * najveći dozvoljeni broj etaža (E) je prizemlje (P) do 30 m2 građevinske (bruto) površine, uz mogućnost gradnje podruma (Po) do 30 m2 građevinske (bruto) površine,
   * najvećom dozvoljenom visinom građevine (V) do 3,5 m,
   * oblikovanje građevina mora biti u skladu s lokalnom graditeljskom tradicijom,
   * udaljenost spremišta alata od granice zemljišta je najmanje 3,0 metra, a od regulacijske linije prometnice je najmanje 5,0 metra.
2. Međusobna udaljenost spremišta alata, koja su izgrađena na susjednim posjedima ne može biti manja od 6,0 m.

Članak 67. briše se Članak 68.

Spremišta alata na poljoprivrednim površinama ne moraju se priključiti na prometnu i komunalnu infrastrukturu.

Članak 69.

1. Na poljoprivrednim površinama mogu se graditi staklenici i plastenici za uzgoj povrća, voća i cvijeća ne bliže od 6 m od ruba čestice.
2. Staklenicima se smatraju montažne građevine od staklene obloge na drvenom, metalnom ili betonskom roštilju.
3. Plastenicima se smatraju montažne građevine od plastične folije na drvenom ili metalnom ili betonskom roštilju.
4. Plastenici i staklenici do 100 m2 tlocrtne površine mogu se postavljati na građevinskom i poljoprivrednom zemljištu.
5. Plastenici i staklenici iznad 100 m2 tlocrtne površine mogu se postavljati samo na poljoprivrednom zemljištu.

2.4.2. Golf igralište

Članak 69a.

1. Golf igralište planirano (oznaka Rg) je na Zablaćkom poluotoku površine 90 ha bez zgrada za turistički smještaj. Osim navedenog, moguće je planiranje golf igrališta kao tematskog parka unutar zona turističke namjene (T1 i T2) kao mogući, a ne obvezujući sadržaj, a te se površine mogu iskazati kao parkovni nasadi i prirodno zelenilo
2. Na području Grada Šibenika planirana je zona golf igrališta Zablaće na Zablaćkom poluotoku prikazan je kartografskom prikazu 1. Korištenje i namjena površina, Sustav prometa. Za uređenje zone golf igrališta određuju se slijedeći uvjeti:
   * nisu dozvoljeni radovi kojima se bitno mijenja topografija terena, gradnja na vrhovima ili njihovo uklanjanje, odnosno bilo koje radnje kojima se mijenja postojeća, prirodna silueta prirodnog krajolika,
   * za održavanje terena za igru treba osigurati stalnu opskrbu vodom izvan sustava javne vodoopskrbe, kao i resursa za navodnjavanje poljoprivrednih površina (navodnjavanje iz alternativnih izvora – kišnica, tehnička voda, desalinizcija i dr. ili razviti vlastiti sustav navodnjavanja koji omogućava ponovno korištenje oborinskih i drenažnih voda, vode iz pročistača i sl),
   * izuzetno, golf igralište moguće je priključiti odvojenim vodoopskrbnim sustavom neovisnim od ostalih sadržaja koji se smije koristiti samo u kratkim vremenskim periodima kada nije prioritetna vodoopskrba stanovništva, gospodarstva ili vodoopskrba površina pod poljoprivrednim kulturama i ostalih korisnika javnog sustava vodoopskrbe,
   * uređenje i uporaba igrališta ne smiju prouzročiti štete u sustavu vodoopskrbe i odvodnje ili smanjenja resursa pitke vode,
   * građevine koje se grade u golf igralištu priključiti na sustav javne kanalizacije,
   * zatvoreni sustav odvodnje oborinskih i drenažnih voda na području golf igrališta uz prethodno pročišćavanje prije ispuštanja u recipijent ili javnu kanalizaciju,
   * u oblikovanju vanjskih površina koristiti elemente prirodnog krajobraza, tj. površine obrasle gušćim sklopovima grmlja i drveća u što većoj mjeri uklopiti u buduće oblikovanje golf igrališta, primijeniti rješenja uređenja i oblikovanja zone golf igrališta koji odgovaraju karakteristikama krajobraza, odnosno u oblikovanju koristiti elemente prirodnog i/ili kulturnog krajobraza (suhozidi, gradine, bunje) kojima će se postići maksimalno uklapanje u okolni prostor, a sve sačuvane bunje – suhozidne kamene kućice i suhozidne ograde treba maksimalno sačuvati i uklopiti u oblikovanje,
   * najmanje 60% površine zone golf igrališta mora biti uređeno kao parkovni nasadi i prirodno zelenilo.
3. Zona golf igrališta sastoji se od:
4. terena za igru i sadržaja u funkciji golf igrališta koji obuhvaća najmanje 25% površine zone golf igrališta,
5. prirodnog terena koji obuhvaća najmanje 60% od ukupne površine zone golf igrališta i koji se uređuje prema kriterijima uređenja krajolika kojemu pripada.
6. Sadržajima u funkciji zone golf igrališta smatraju se:
   * klupska kuća s pripadajućim terenom (namijenjena članovima i posjetiteljima golf igrališta s pratećim uslužnim, ugostiteljskim i administrativnim sadržajima, te poslovni, trgovački, sportsko-rekreacijski i sl.)

- servisne građevine s pripadajućim terenom (spremišta i garaže, servisi i radionice, praonice, prostori za boravak i rad tehničkog osoblja, infrastrukturna postrojenja i sl).

1. Unutar zone golf igrališta za potrebe parkiranja potrebno je planirati:
   * uređeno parkiralište za minimalno 100 osobnih vozila,
   * površina za povremeno parkiranje minimalno 1,0 ha.
2. Sadržaji u funkciji golf igrališta mogu se smještavati u više odvojenih građevina. Najveća dopuštena bruto površina (GBP) svih zgrada je: ≤ 3.500 m2.
3. Potrebne komunikacije (kolne i pješačke) treba planirati u minimalnim presjecima ne zadirući u veće promjene prirodne topografije, odnosno ne smiju se planirati zasjeci i nasipi.
4. Za izgradnju građevina u zoni golf igralište određuju se slijedeći uvjeti:
   * najveći dopušteni broj etaža za građevine u funkciji golf igrališta je dvije nadzemne etaže (P+1),
   * građevine planirati tako da položajem, dimenzijama i stilom gradnje budu u skladu s prirodnim datostima prostora odnosno prilagođene prirodnoj morfologiji terena.
5. Zahvati pri planiranju, oblikovanju i izvedbi građevina i vanjskih površina u zoni golf igrališta trebaju obuhvaćati:
   * zaštitu svih prirodnih i kulturnih datosti područja te njihovu afirmaciju radi povećanja atraktivnosti, prepoznatljivosti i posebnosti golfskog igrališta,
   * stvaranje uvjeta za nova staništa biljnih i životinjskih vrsta,
   * oplemenjivanje manje vrijednih dijelova krajolika sadnjom autohtonih biljnih vrsta,
   * oblikovanje krajolika mora svoje uporište imati u vrijednostima zatečenog prirodnoga krajolika,
   * pozorno oblikovanje krajolika u područjima gdje je sačuvana tradicijska izgradnja (suhozidovi, gradine, bunje i sl.) i gdje je ona bitan dio ambijentalnih vrijednosti.
6. Obzirom na kulturno - povijesnu vrijednost Zablaćkog poluotoka u odnosu na nekadašnje solane i suhozidnu gradnju u krajoliku potrebna je izrada stručne konzervatorske studije kojom će se valorizirati prostor i odrediti mjere očuvanja i zaštite kulturno - povijesne vrijednosti prostora kao temelj za realizaciju golf igrališta. Sadržaj konzervatorske studije treba obuhvatiti i utjecaj izgradnje golf igrališta na suhozidnu gradnju zatečenog krajolika. Studija treba sadržavati sve aspekte mogućeg očuvanja i zaštite kulturno - povijesne vrijednosti prostora.

## Rekreacijske građevine

Članak 70.

1. Izvan građevinskog područja omogućuje se izgradnja pratećih sadržaja u zonama rekreacije (oznaka R) naznačenih u kartografskom prikazu 1.Korištenje i namjena prostora, Sustav prometa, u uvali Nozdra na otoku Kapriju, uvalama Vela Stupica i Tratinska na otoku Žirju, uvala Tratica na otoku Kaknu i područje od šibenskog mosta do granice građevinskog područja naselja Šibenika (Smričnjak).
2. Pratećim sadržajima u zonama rekreacije podrazumijeva se gradnja sanitarnog objekta površine do 25 m2, uređenje šetnica, staza, odmorišta, te uređenje obale u svrhu korištenja plaže bez mijenjanja strukture obale. Pod sanitarnim objektom podrazumijeva se i smještaj montažnih (kemijskih) sanitarnih kabina na površini ne većoj od 25 m2.
3. U zonama iz stavka 1. ovog članka također je moguće uređivanje dijela obale za prihvat plovila (sidrišta s plutačama i privezišta). Uređivanje obale u svrhu korištenja plaže kao i za prihvat plovila dozvoljen je na način da se ne mijenja struktura obale (isključuje se nasipavanje obale) te da se međusobno ne ugrožavaju načini korištenja zone.
4. Planom se u svrhu korištenja prostora za rekreaciju omogućuje:
   * uređivanje plaža,
   * izgradnja čeka, hranilišta, lovačkih domova i sl.,
   * uređivanje šetnica, planinarskih staza, planinarskih domova, vidikovaca i odmorišta.
5. Prirodne morske plaže su svi neizgrađeni obalni prostori, odnosno sav dužobalni prostor koji nije planiran kao uređena morska plaža, brodogradilišta ili luke.
6. Uređene morske plaže planiraju se unutar građevinskih područja naselja, izdvojenih građevinskih područja ugostiteljsko turističke namjene i sportsko rekreacijske namjene te izuzetno izvan građevinskih područja kad je to određeno ovim planom. Za smještaj uređenih plaža potrebno je osigurati 2 m2 plažnog prostora po stanovniku u građevinskom području obalnih naselja i 6 m2 plažnog prostora po krevetu na području ugostiteljsko turističkih zona uz obalu. Odnos površine plaža (kopneni dio) i pretpostavljenog broja korisnika po naseljima prikazane su u Obrazloženju plana, a stvarne površine plaža odredit će se sukladno mogućnostima i ograničenjima prostora i stvarnog stanja broja korisnika u trenutku kad se budu uređivale plaže. U ugostiteljsko turističkim zonama u naselju potrebno je osigurati i dio plažnog prostora za pripadajući dio ukupnog broja korisnika naselja koji se određuje sukladno udjelu dužine obalne crte plaže u zoni u obalnoj crti svih planiranih plaža u tom naselju. Dužina obalne crte svih planiranih plaža u naselju obuhvaća dužinu obalne crte plaže u zoni i dužinu obalne crte plaža u naselju (postojećih i planiranih). Planom su određene uređene plaže za naselja većih koncentracija stanovništva a u ostalim naseljima je po potrebi moguće uređivati plaže sukladno odredbama ovog Plana ili se koriste prirodne plaže. Uređene morske plaže (R6) označene su na kartografskom prikazu 1. Korištenje i namjena površina, Sustav prometa simbolom, te na kartografskom prikazu 4. Građevinska područja površinom, a planirane su na području naselja:
   * Brodarica,
   * Grebaštica,
   * Jadrtovac,
   * Krapanj, Šparadići,
   * Kaprije,
   * Raslina,
   * Šibenik: Jadrija, Banj, Minerska, Škar i Podsolarsko,
   * Zablaće,
   * Zaton,
   * Zlarin,
   * Žaborić,
   * Žirje.
7. Dozvoljava se izgradnja i uređenje plaža iz prethodnog stavka uz poštivanje slijedećih uvjeta:
   * Kopneni dio plaže prvenstveno se formira unutar obalnog dijela građevinskog područja pomorskog dobra i izuzetno nasipavanjem, uz obavezno osiguranje prohodnosti javnog dužobalnog pojasa izgradnjom dužobalne pješačke prometnice,
   * nasipavanje obalnog pojasa radi oblikovanja javnog prostora za sunčanje moguće je u slučajevima kada morfologija prirodne obale to uvjetuje, a temeljem detaljno istraženih mogućih utjecaja na okoliš i detaljno utvrđenih tehničkih rješenja,
   * pripadajući morski dio plaže je minimalne širine 100 m od obalne crte, izuzetno u područjima prirodnih ograničenja (uske uvale) može biti i manji sukladno grafičkom prikazu 4. Građevinska područja,
   * obavezno je predvidjeti postavu tuševa, kabina za presvlačenje i sanitarnih čvorova sukladno važećim standardima i posebnom propisu,
   * ugostiteljski sadržaji mogu se graditi ako to dozvoljavaju prostorne mogućnosti na način:
     + najviše jedan ugostiteljski sadržaj na 500 m dužine ili na 5000 m2 površine plaže, o udaljeni od obalne crte najmanje 25 m,
     + visina je prizemlje (P),
     + maksimalna tlocrtna površina do 100 m2,
     + da se, ukoliko plaža nije već opremljena sanitarnim čvorovima, isti planiraju unutar ove građevine,

* respektirati postojeće zelenilo i oblikovno ga ukomponirati u planiranu prostornu koncepciju,
* dio prostora plaže, ne više od trećine, može se planirati za smještaj sadržaja za sportove na vodi (skuteri, pedaline, aquagan, wakeboard, cable lift i sl).
* za potrebe korištenja plaže, osim na otocima, potrebno je osigurati parkirališne površine u neposrednoj blizini plaže.

1. Površine plaža (kopneni dio) iz stavka 6. ovog članka, prikazane u kartografskom prikazu

4. Građevinska područja, su načelne, te je obzirom na stanje katastarskih podloga (neažuriranost) koje ne odgovaraju stvarnom stanju u prostoru (izgrađenost obalne linije), u postupku izrade detaljnije prostorno planske ili projektne dokumentacije moguća njihova korekcija sukladno odredbama ovog Plana i stvarnom stanju u prostoru (postojeće nasipane i izgrađene površine obale). Kopnene površine nastale nasipavanjem i koje se smatraju postojećim stanjem u prostoru su površine koje se u cijelosti koriste kao javne površine ili u javne svrhe.

1. Prirodna morska plaža unutar ili izvan naselja je pristupačna s kopnene i/ili morske strane, infrastrukturno neopremljena, potpuno očuvanog zatečenog prirodnog obilježja. Uređena morska plaža unutar ili izvan naselja je nadzirana i pristupačna svima pod jednakim uvjetima s kopnene i morske strane uključivo i osobama s poteškoćama u kretanju, većim dijelom uređenog i izmijenjenog prirodnog obilježja, te infrastrukturno i sadržajno (tuševi, kabine i sanitarni uređaji) uređen kopneni prostor neposredno povezan s morem, označen i zaštićen s morske strane. Planom se zadržavaju sve postojeće plaže i omogućuje se uređivanje obale u svrhu korištenja plaže i opremanje potrebnim pratećim sadržajima, te se određuju nove, uređene plaže.
2. Osim plaža naznačenih na grafičkom prikazu br. 1. “Korištenje i namjena površina, Sustav prometa”, takve zone moguće je planirati detaljnijom prostorno planskom dokumentacijom (GUP, UPU) kojima će biti određeni i detaljni uvjeti uređenja.

Članak 71.

1. Unutar utvrđenih lovačkih područja moguće je utvrđivanje uvjeta izgradnje lovačkog doma na lokacijama određenim u grafičkom prikazu 1. Korištenje i namjena površina, Sustav prometa s osnovnim funkcijama (sanitarni čvor, dnevni boravak, priručna kuhinja, spremište, radni prostor upravitelja) bez smještajnih kapaciteta na slijedeći način:
   * maksimalna tlocrtna površina do 120 m2,
   * maksimalna visina je 4,0 m,
   * maksimalni broj nadzemnih etaža je prizemlje (P),
   * najveći dozvoljeni koeficijent izgrađenosti kig=0,3;
   * najveći dozvoljeni koeficijent iskoristivosti kis=0,3,
   * građevina ne mora imati priključke na javnu prometnu i komunalnu infrastrukturu.
2. Unutar područja koja se koriste kao planinarska izletišta, odnosno na kojima postoje markirane planinarske staze omogućuje se uređivanje planinarskih staza, vidikovaca, odmorišta i planinarskih domova na lokacijama određenim u grafičkom prikazu 1. Korištenje i namjena površina, Sustav prometa prema slijedećim uvjetima:
   * najveća dozvoljena površina čestice je 2000 m2,
   * maksimalna visina je 7,0 m,
   * najveći dozvoljeni broj nadzemnih etaža je prizemlje (P+1),
   * najveći dozvoljeni koeficijent izgrađenosti kig=0,2,
   * najveći dozvoljeni koeficijent iskoristivosti kis=0,4,
   * građevina ne mora imati priključke na javnu prometnu i komunalnu infrastrukturu.
3. Izgradnja staza i šetnica izvan granica građevinskog područja naselja, dozvoljava se na način da šetnica prati trasu postojećih poljskih putova i/ili suhozida. U obalnom području se formiranje šetnice ne dozvoljava betoniranjem ili nasipavanjem obale.

## Građevine za istraživanje i iskorištavanje mineralnih sirovina

Članak 72.

1. Na području Grada Šibenika eksploatacija mineralnih sirovina vršit će se isključivo unutar postojećih eksploatacijskih polja i ne planiraju se nove lokacije za istraživanje i eksploataciju mineralnih sirovina.
2. Osim eksploatacije mineralnih sirovina na području Grada Šibenika određuje se područje za eksploataciju peloida na području Morinjskog zaljeva.

Članak 73.

1. Na području Grada Šibenika utvrđuju se se slijedeće lokacije za eksploataciju mineralnih sirovina:

|  |  |  |  |  |
| --- | --- | --- | --- | --- |
| EKSPLOATACIJSKA POLJA MINERALNIH SIROVINA | | | | |
| Broj | Eksploatacijsko polje | Naselje | Mineralna sirovina | Površina |
| 1. | "Krtolin" | Danilo Biranj, Gradina | arhitektonsko-građevni kamen | 10,1 ha |
| 2. | "Kršine" | Dubrava kod Šibenika | arhitektonsko-građevni kamen | 13,1 ha |

1. Pristupne ceste do eksploatacijskih polja moraju se položiti postojećim poljskim ili šumskim putovima koji ne mogu biti širi od 3,5 m, a ukoliko je potrebna izgradnja novih isti se obvezatno moraju položiti izvan vizurno istaknutih dijelova padina.
2. U sklopu eksploatacijskg polja “Kršine„ dozvoljena je gradnja pratećih sadržaja kamenoloma u funkciji eksploatacije. Maksimalna katnost pratećih sadržaja je prizemlje. Ukupna površina svih objekata pratećih sadržaja je 500 m2.
3. U eksploatacijskom polju sama eksploatacija se ne smije odvijati na udaljenosti manjoj od

150 m od osi kolnika obilaznice Grada Šibenika. U eksploatacijskom polju “Kršine“ nije dopuštena prerada jalovine.

1. Sukladno odredbama Pravilnika o utvrđivanju zona sanitarne zaštite za zahvate koji su zabranjeni u zonama sanitarne zaštite može se provesti postupak mikrozoniranja kojim se temeljem detaljnih vodoistražnih radova ostavlja mogućnost dokazivanja da se na području mikrozone zabranjeni zahvat može dozvoliti u zoni sanitarne zaštite u kojoj je zabranjen.

Članak 74.

Na području Grada Šibenika postojeća eksploatacijska polja koja ne zadovoljavaju kriterije utvrđene Prostornim planom Šibensko-kninske županije u pogledu obvezatne udaljenosti od područja naselja utvrđuju se kao polja za sanaciju. Na njima se do isteka odobrenja za eksploataciju može nastaviti s eksploatacijom mineralnih sirovina uz obvezatnu primjenu svih propisanih mjera zaštite ali uz pojačani nadzor nad provođenjem propisanih mjera zaštite i ostalih zakonskih obveza. To su eksploatacijska polja Vukovac i Dubrava.

|  |  |  |  |  |
| --- | --- | --- | --- | --- |
| EKSPLOATACIJSKA POLJA MINERALNIH SIROVINA ODREĐENA ZA SANACIJU | | | | |
| Broj | Eksploatacijsko polje | Naselje | Mineralna sirovina | Površina |
| 1. | “Vukovac” | Šibenik | tehničko-građevni kamen | 34,1 ha |
| 2. | „Dubrava“ | Dubrava kod Šibenika | tehničko-građevni kamen | 38,6 ha |

Članak 75.

1. Planom se određuje područje za istraživanje mogućeg korištenja peloida u zdravstvenom turizmu kojim će se naročito utvrditi mogući utjecaji i mjere zaštite prirode i okoliša kako bi se spriječio trajni gubitak tog prirodnog resursa. Peloidi se ne mogu koristiti za industrijsku eksploataciju odnosno izvoz izvan područja Grada Šibenika.
2. Područja za eksploataciju mineralnih sirovina prikazana su na kartografskom prikazu br. 1.: “Korištenje i namjena prostora” a područje za istraživanje mogućeg korištenja peloida prikazano je kartografskom prikazu 3.: “Uvjeti za korištenje, uređenje i zaštitu prostora”.

Članak 76.

Područja koja se procjenjuju kao nepodobna za osnivanje novih eksploatacijskih polja za iskorištavanje mineralnih sirovina su:

* područje zabrane gradnje, područja ograničene gradnje i regulative iz čl. 134.,
* područja naselja,
* osjetljiva kontaktna područja zona deponija otpada, industrijskih postrojenja, građevina i zona posebne namjene i sl. kojima se konfiguracijom terena štite nepoželjne vizure, kao i kontaktna područja objekata zaštićene prirodne baštine.

Članak 77.

Kriteriji za određivanje lokacija za istraživanje i eksploataciju mineralnih sirovina su:

* + istraživanje i eksploatacija mineralnih sirovina ne može se obavljati na mjestima i na način koji ugrožava podzemne vode,
  + nije dopuštena eksploatacija šljunka uz jezera i vodotoke, kao ni šljunka i pijeska uz obalu mora,
  + lokacija za istraživanje i eksploataciju mineralnih sirovina mora biti na minimalnoj zračnoj udaljenosti 1.000 m od obalne crte mora. Postojeće lokacije na manjoj udaljenosti od obale mora moraju se zatvoriti, sanirati i prenamijeniti,
  + nova eksploatacijska polja svih sirovina, osim arhitektonsko-građevinskog kamena i sirovina koje se eksploatiraju bez primjene eksplozivnih sredstava (miniranja), u kojima se koristi metoda miniranja ne smiju se otvarati, niti se postojeća polja smiju širiti u smjeru i na udaljenost manju od 2.000 m od postojećih građevina, odnosno granica građevinskih područja naselja, turističkih zona, gospodarskih zona (osim gospodarskih zona koje su isključivo namijenjene za proizvodnju, preradu, i skladištenje proizvoda od te mineralne sirovine), rekreacijskih zona i zona posebne namjene,
  + nova eksploatacijska polja arhitektonsko-građevinskog kamena i sirovina koje se eksploatiraju bez primjene eksplozivnih sredstava (miniranja) ne smiju se otvarati, niti se postojeća polja smiju širiti u smjeru i na udaljenost manju od 200 m od postojećih građevina, odnosno granica građevinskih područja naselja, turističkih zona, gospodarskih zona (osim gospodarskih zona koje su isključivo namijenjene za proizvodnju, preradu, i skladištenje proizvoda od te mineralne sirovine), rekreacijskih zona i zona posebne namjene. Izuzetno za lokacije na kojima je postojala eksploatacija ta udaljenost može biti i manja ali ne manja od 100 m. Prerada jalovine, koja je u ovom slučaju sav iskopani materijal nepodoban za upotrebu kao arhitektonski kamen, na tim lokacijama ne može se obavljati na udaljenosti manjoj od 1.000 m od postojećih građevina, odnosno granica građevinskih područja naselja, turističkih zona, gospodarskih zona, rekreacijskih zona I zona posebne namjene,
  + lokacija za eksploataciju arhitektonsko – građevinskog kamena i ostalih mineralnih sirovina za čiju se eksploataciju ne upotrebljavaju eksplozivna sredstva moraju biti na minimalnoj zračnoj udaljenosti od osi kolnika:
    - državne ceste 150 m,
    - glavne gradske prometnice 100 m, o važnije gradske prometnice 50 m i o ostalih cesta 25 m,
  + potrebno je zaštititi krajobrazne vrijednosti vodeći prvenstveno računa o zaštiti vizura šireg područja oko eksploatacijskog polja kojega treba po mogućnosti smjestiti u zatvorene i izdvojene prostore,
  + eksploatacijsko polje je potrebno udaljiti od koridora javnih cesta minimalno 200 m,
  + unutrašnji transport u proizvodnji i preradi mineralnih sirovina mora se organizirati izvan naseljenih područja,
  + istraživanje i eksploatacija mineralnih sirovina ne može se obavljati u/na području, koje je pod zaštitom ili je predloženo za zaštitu po bilo kom osnovu i njegovoj neposrednoj blizini,
  + istraživanje i eksploatacija mineralnih sirovina može se odvijati jedino na sigurnoj udaljenosti od speleoloških objekata,
  + pri eksploataciji izbjegavati jednostrani kaskadni način eksploatacije (zasjek).

Članak 78.

1. Planom je određeno da se moraju zatvoriti i sanirati (ili prenamijeniti):
   * napuštena eksploatacijska polja,
   * sva bespravna eksploatacijska polja (ili istražna),
   * eksploatacijska polja u zaštićenim objektima prirode i u obalnom području,
   * svi napušteni površinski kopovi materijala.
2. Sanacija istražnih i eksploatacijskih polja mineralnih sirovina mora biti sastavni dio odobrenja za istraživanje, odnosno eksploataciju.
3. Planom se određuje nakon završetka eksploatacije, odnosno isteka koncesije prenamjena za eksploatacijska polja Vukovac u Šibeniku u gospodarsku namjenu.

## Ostala izgradnja izvan građevinskog područja

Članak 79.

1. Izvan građevinskog područja moguća je izgradnja benzinskih postaja s pratećim sadržajima. Pod pratećim sadržajima podrazumijevaju se ugostiteljski sadržaji do bruto površine 300 m2, trgovački sadržaji do bruto površine 100 m2 i sanitarni objekti. Uvjeti izgradnje su određeni slijedećim:

* najveći broj etaža –1,
* najveća visina vijenca 4 m,
* kosi krov nagiba do 30°ili ravni krov.

1. Izvan građevinskog područja moguća je uz prometnice izgradnja odmorišta s pratećim sadržajima. Pod pratećim sadržajima podrazumijevaju se samo sanitarni objekti.
2. Izvan građevinskog područja moguća je postava spomen obilježja, križeva i izgradnja kapelica najveće tlocrtne površine 12 m2.

Članak 80.

1. Izvan građevinskog područja može se odobravati rekonstrukcija bivših vojnih, stambenih i gospodarskih građevina koje se ovim Planom tretiraju kao postojeća izgradnja izvan građevinskog područja.
2. Vojne i druge građevine od interesa za obranu zemlje i zaštitu od elementarnih nepogoda mogu se izgrađivati izvan građevinskih područja prema posebnim propisima.
3. Prostornim planom određene su zone posebne namjene od interesa obrane (oznaka N):
   * vojni kompleks Straža, Žirje,
   * vojni kompleks Zvizdulja, Žirje te
   * uz ove navedene zone potrebno je osigurati i uvjete za nesmetano korištenje prostora za lokacije: desantni prijelaz kod mosta na državnoj cesti na kanalu Morinje, maskirni vez «Grebaštica», desantni prijelaz “Šibenski most”.

## Rekonstrukcija postojećih građevina izvan građevinskog područja

Članak 81.

1. Građevine, što se nalaze izvan građevinskog područja, a izgrađene su na temelju građevinske dozvole, posebnog rješenja ili prije 15. veljače 1968. godine te koje su legalizirane temeljem Zakona o postupanju s nezakonito izgrađenim zgradama tretiraju se kao postojeća izgradnja izvan građevinskog područja.
2. Sve građevine u zonama posebne namjene koje su temeljem mišljenja Ministarstva obrane proglašene neperspektivnim smatraju se postojećom izgradnjom izvan građevinskog područja i rekonstruiraju se sukladno ovim odredbama.
3. Rekonstrukcija postojećih stambenih i gospodarskih građevina u prostoru ograničenja u ZOP-u moguća je samo unutar postojećih gabarita, a izvan prostora ograničenja u ZOP-u moguća je uz slijedeće uvjete:
   * ako nisu unutar postojećih ili planiranih površina za drugu namjenu i koridora postojeće i planirane infrastrukture;

* obnova, sanacija i zamjena oštećenih i dotrajalih konstruktivnih i drugih dijelova građevina i krovišta u postojećim gabaritima; izuzetno je moguće povećanje gabarita građevine radi poboljšanja energetske učinkovitosti građevine;
* priključak na građevine i uređaje komunalne infrastrukture, te rekonstrukcija svih vrsta instalacija;
* dogradnja sanitarnih prostorija (WC, kupaonica) uz građevine koje nemaju iste izgrađene u svom sastavu ili na postojećoj građevnoj čestici, i to u najvećoj površini od 12 m2;
* adaptacija potkrovlja ili drugog prostora unutar postojećeg gabarita u stambeni prostor;
* postava krovišta, bez nadozida kod građevina s ravnim krovom;
* izgradnja prizemne etaže i postava krovišta, bez nadozida, kod građevina kod kojih je izgrađen samo podrum i/ili suteren;
* sanacija postojećih ograda i potpornih zidova radi sanacije terena.

1. Planom je omogućena rekonstrukcija građevina na području bivših vojarni (zona posebne namjene):
   * Luša kao metodičko - obrazovni centar Pučkog-otvorenog učilišta i
   * Minerska (Kanal Sv. Ante) uključivo i postojeće građevine na otočiću Školjić, kao informacijsko-recepcijski i obrazovni centar uz mogućnost prenamjene postojećih građevina za javnu, obrazovnu i kulturnu namjenu te prateće sadržaje,
   * Panikovac (uvala Sv. Petar - Kanal Sv. Ante).
2. Prenamjenom postojećih građevina na području bivših zona posebne namjene moraju se zadovoljiti javni sadržaji i funkcije kojima se podiže standard i kvaliteta života lokalne zajednice (kulturni, obrazovni, istraživački, rekreacijski, zabavni i sl), te uz njih pratećih uslužnih sadržaja. Postojeće građevine, unutar područja iz prethodnog stavka, osim građevina na otočiću Školjić za koji su utvrđeni posebni uvjeti, mogu se rekonstruirati, radi osiguravanja neophodnih uvjeta života i rada i to:
   * obnova i sanacija oštećenih i dotrajalih konstruktivnih dijelova građevina i krovišta:
   * dogradnja pratećih sadržaja, sanitarija, garderoba, manjih spremišta i sl. do najviše 10% ukupne bruto izgrađene površine postojeće građevine;
   * izgradnja otvorenih sportskih terena do najviše 15% površine čestice;
   * prenamjena i funkcionalna preinaka građevina vezano uz prenamjenu, ali pod uvjetom da nova namjena dodatno ne opterećuje okoliš i svojim korištenjem ne utječe na zdravlje ljudi u okolnim stambenim prostorima;
   * dogradnja i zamjena dotrajalih instalacija, rekonstrukcija i izgradnja prometne infrastrukture;
   * priključak na građevine i uređaje komunalne infrastrukture;
   * dogradnja i zamjena građevina i uređaja komunalne infrastrukture i rekonstrukcija javno prometnih površina;
   * sanacija postojećih ograda i potpornih zidova radi sanacije terena (klizišta);
   * bruto izgrađena površina zamjenske građevine može biti veća do najviše 10% ukupne bruto izgrađene površine postojeće građevine,
   * u zonama uz obalu, postojeću obalu za prihvat plovila, moguće je rekonstruirati i prilagoditi potrebama novih korisnika ali bez značajnih povećanja gabarita (do najviše 10% ukupne bruto izgrađene površine postojeće građevine).
3. Obzirom na smještaj bivših zona posebne namjene Minerska i Panikovac unutar značajnog krajobraza Kanal – luka i buffer zone spomenika pod zaštitom UNESCO-a - tvrđave sv. Nikole, potrebno je izvršiti detaljnu valorizaciju postojećih građevina u suradnji s tijelima nadležnim za zaštitu kulturne baštine kao i za zaštitu krajobraznih vrijednosti prostora

. Moguća je rekonstrukcija postojećih građevina ili zamjena novim građevinama (osim građevina bunkera). U najvećoj mogućoj mjeri potrebno je zadržati postojeće gabarite i volumene građevina. U slučaju izmjene postojećih gabarita obvezna je izrada krajobraznog projekta.

1. Na području bivše zone posebne namjene Minerska prvenstveno treba osigurati prostore za potrebe „Javne ustanove Priroda Šibensko-kninske županije“ (na kč. br. 5352/4 ko Donje polje) te u funkciji zaštite, posjećivanja i upravljanja, prostori za smještaj edukativno- turističko-informativnog punkta s pristanom za privez plovila i edukativno-turističko- informativne staze koja se dijelom nalazi izvan zone a dijelom unutar područja zaštićenog krajolika Kanal Sv Ante.
2. Izuzetno je, području bivše zone posebne namjene Minerske, moguća dogradnja zgrade “Hrvatskih voda” na kč. br.\*1071/1 K.O. Šibenik uz slijedeće uvjete:
   * dogradnja smije biti isključivo za potrebe laboratorija,
   * dogradnja mora biti izvedena uz maksimalno povećanje tlocrtnog gabarita do 10%, uz istočno pročelje zgrade i ne smije biti vidljiva s mora,
   * maksimalna etažnost je P+1, a visina mora biti usklađena s postojećom zgradom, i ne smije biti vidljiva s mora,
   * uz dogradnju je dozvoljeno postavljanje spremišta tehničkih plinova za potrebe laboratorija.
3. Zatečene građevine na otoku Školjić, koji je zajedno s Tvrđavom sv. Nikole zaštićen kao kulturno dobro (Unescov spomenik) rekonstruiraju se uz minimalne intervencije prema Posebnim uvjetima i Prethodnim odobrenjem ili Potvrdom glavnog projekta. Nije moguća niti sječa stabala, zaštita cjelovite vizure.

## 3. Uvjeti smještaja gospodarskih djelatnosti

Članak 82.

1. Pod gospodarskim djelatnostima se podrazumijevaju slijedeće djelatnosti:
   * proizvodna (pretežito industrijska i pretežito zanatska),
   * poslovna (pretežito trgovačka, pretežito uslužna pretežito komunalno-servisna),
   * ugostiteljsko-turistička (hotel, turističko naselje, kamp),
   * poljoprivredna,
   * eksploatacija mineralnih sirovina i
   * marikultura.
2. Smještaj djelatnosti iz prethodnog stavka, omogućen je:
   * unutar građevinskih područja naselja (djelatnosti koje ne otežavaju i ugrožavaju ostale funkcije i okoliš u naselju),
   * unutar izdvojenih građevinskih područja (gospodarskih, odnosno turističko-ugostiteljskih namjena) od županijskog i lokalnog značaja,
   * izvan građevinskog područja (poljoprivredne djelatnosti, eksploatacija mineralnih sirovina te korištenje i zaštite šuma),
   * djelatnosti marikulture unutar akvatorija, odnosno građevina za primarni tretman školjaka i riba koje se uzgajaju na područjima planiranim za marikulturu.
3. Uvjeti za smještaj građevina u funkciji proizvodne i poslovne djelatnosti u građevinskim područjima naselja određeni su u točki 2.3. ovog plana, a za smještaj u izdvojenim građevinskim područjima gospodarske, proizvodne i poslovne namjene određeni su u člancima od 83. do 85.
4. Uvjeti za smještaj građevina u funkciji ugostiteljsko-turističke djelatnosti u građevinskim područjima naselja određeni su u točki 2.3. ovog Plana, a za smještaj u izdvojenim građevinskim područjima ugostiteljsko-turističke namjene određeni su u članku 86.
5. Točne granice obuhvata, detaljna namjena, tipologija te način i uvjeti gradnje gospodarskih građevina unutar obuhvata GUP-a grada Šibenika, odredit će se GUP-om grada Šibenika.
6. Građevine u funkciji poljoprivredne djelatnosti čiji je smještaj moguć u građevinskim područjima naselja su poljoprivredne građevine (staje sa sjenikom, svinjci, kokošinjci, prostori za spremanje poljoprivrednih strojeva, kunićnjaci, i sl.). Uvjeti za građenje ovih građevina određeni su u točki 2.3. ovog Plana.
7. Građevine u funkciji poljoprivredne djelatnosti čiji je smještaj moguć izvan građevinskih područja određene su u točki 2.4.1. ovog Plana.
8. Uvjeti za smještaj građevina u funkciji eksploatacije mineralnih sirovina određeni su u točki 2.4.4. ovog Plana.
9. Uvjeti za smještaj građevina za marikulturu (uzgoj algi, riba i školjaka) određeni su u člancima od 87. do 90.
10. Iznimno, unutar izdvojenog građevinskog područja gospodarske namjene Podi, uz navedene poslovne djelatnosti iz 1. stavka ovog članka, dopušten je smještaj građevina sportsko-rekreacijskih djelatnosti.

Članak 83.

1. Prostornim planom određena su građevinska područja izdvojenih zona gospodarske namjene (proizvodna, zanatska i skladišna, poslovna, trgovačka, uslužna i komunalno servisna namjena): Šibenik- Ražine, Vukovac-istok (na prostoru eksploatacijskog polja Vukovac), Podi, Sitno Donje, Radonić i Zaton – Jelkovača: Vukovac - zapad, Dubrava.
2. Na području Grada Šibenika planira se smještaj purifikacijskog centra za školjke u uvali sv. Petar. Površina građevne čestice purifikacijskog centra ne može biti manja od 600 m2 niti veća od 4 000 m2. Max. visina zgrade je 8,0 m odnosno maksimalni broj etaža je P+1, max. kig je 0,5, a max. kis. je 0,8. Za centar je potrebno osigurati pristup na prometnu površinu i najmanje jedno parking mjesto na svakih 80 m2 BRP zgrade.

Članak 84.

1. Izgradnja proizvodnih, zanatskih i skladišnih građevina treba biti tako koncipirana da:
   * u izdvojenim gospodarskim zonama najveći koeficijent izgrađenosti građevne čestice (Kig) iznosi do 0,4, a najmanji 0,1, najveći koeficijent iskoristivosti iznosi 1,2;
   * iznimno, za pojedine specifične sadržaje (staklenici i plastenici, solarne energane, otvoreni sportski tereni i sl) koeficijent izgrađenosti i koeficijent iskoristivosti u gospodarskoj zoni Podi i gospodarskim zonama u obuhvatu GUP-a grada Šibenika može biti i drugačiji, a odredit će se detaljnijom prostorno planskom dokumentacijom,
   * minimalna veličina građevne čestice za proizvodnu industrijsku namjenu iznosi 2.500 m2, a za proizvodnu zanatsku i poslovnu namjenu iznosi 500 m2;
   * najviša visina građevina (mjerena od konačno zaravnanog i uređenog terena uz pročelje građevine na njegovom najnižem dijelu do gornjeg ruba stropne konstrukcije zadnjega kata, odnosno vrha nadozida potkrovlja, čija visina ne može biti viša od 1,2

m) može iznositi 8,0 m, odnosno dvije nadzemne etaže (Pr+1), a iznimno i više za pojedine građevine ili dijelove građevine u kojima proizvodno-tehnološki proces to zahtijeva, najviša visina i maksimalni broj etaža građevina u gospodarskoj zoni Podi i gospodarskim zonama u obuhvatu GUP-a grada Šibenika može biti i viša a odredit će se detaljnijom prostorno planskom dokumentacijom,

* + najmanja udaljenost građevine od susjednih čestica mora biti veća ili jednaka njezinoj visini, ali ne manja od 5,0 m,
  + najmanje 20% od ukupne površine građevne čestice mora biti ozelenjeno,
  + udaljenost građevina proizvodne namjene od građevinskih građevnih čestica unutar građevinskih područja naselja iznosi najmanje 20,0 m, a moraju biti odijeljene zelenim pojasom ili javnom prometnom površinom, zaštitnim infrastrukturnim koridorom i sl.
  + građevna čestica mora imati osiguran pristup na javnu prometnu površinu najmanje širine kolnika od 5,5 m,
  + prostor za potrebna parkirališna osigurava se na čestici sukladno odredbama članka 106.

1. U izdvojenim zonama gospodarske namjene mogu se smještavati građevine za privremeno prikupljanje otpada (skladišta). Pod otpadom koji se može prikupljati u građevinama za skladištenje otpada (skladišta) podrazumijeva se samo neorganski neopasni materijal (metal, staklo, plastika, drvo i sl). Iznimno, u gospodarskoj zoni Podi omogućuje se gradnja građevina za obradu i oporabu opasnog otpada sukladno članku 138.b. ovoga Plana.
2. Uz proizvodne, zanatske i skladišne građevine u zonama gospodarskih djelatnosti moguća je izgradnja trgovačkih i ugostiteljskih sadržaja u funkciji zone.
3. Prilikom priključka gospodarske zone Vukovac na državnu cestu D8 potrebno je izvršiti rekonstrukciju postojećeg priključka kamenoloma.
4. Unutar obuhvata gospodarske namjene Vukovac minimalna udaljenost građevina od linije izvlaštenja državne ceste je 10 m.

Članak 85.

1. Izgradnja poslovnih, trgovačkih (trgovački kompleksi i centri, veletržnica i sl.), uslužnih i komunalno-servisnih (kamionski terminal i sl.), te ostalih sličnih građevina treba biti tako koncipirana da:
   * najmanja veličina građevne čestice za građevine pretežito uslužnih djelatnosti iznosi 2.000 m2, a za građevine pretežito trgovačkih i komunalno-servisnih djelatnosti iznosi 4.000 m2,
   * najmanja udaljenost građevine od susjednih čestica mora biti veća ili jednaka njezinoj visini,
   * visina građevina mjerena od kote zaravnatog terena do vijenca krovišta može iznositi najviše 13,0 m,
   * dozvoljena etažnost građevine iznosi; prizemlje, dvije katne etaže i potkrovlje (Pr+2+Pk), uz mogućnost izvedbe podrumskih etaža, s tim da maksimalna etažnost i visina građevina unutar područja gospodarske zone Podi može biti i veća, a odredit će se urbanističkim planom uređenja zone,
   * maksimalni koeficijent izgrađenosti građevne čestice (Kig) iznosi 0,4. Najmanji koeficijent izgrađenosti građevne čestice (Kig) iznosi 0,1. Iznimno, unutar izdvojenog građevinskog područja gospodarske namjene Podi kod smještaja građevina sportsko-rekreacijske namjene, dopušta se veći koeficijent izgrađenosti građevne čestice nadzemno (Kig nadzemno), ali ne veći od 0,5, te se dopušta manji koeficijent izgrađenosti građevne čestice (Kig), no ne manji od 0,01,
   * najmanje 20% od ukupne površine građevne čestice mora biti uređeno kao parkovno zelenilo,
   * prostor za potrebna parkirališna mjesta osigurava se na čestici sukladno odredbama članka 106.

Članak 86.

1. Prostornim planom utvrđene su ugostiteljsko - turističke zone županijskog značaja kao građevinska područja izdvojene namjene: Jadrija (Donja Srima), Solaris, Martinska, uvala Kaprije, Zlarin – Punta Oštrica, Obonjan, Jasenovo, Jadrtovac, Žirje, Lozovac i Lozovac - glavni ulaz u NP Krka.
2. Prostornim planom utvrđene su ugostiteljsko-turističke zone u građevinskom području naselja: Šibenik - Mandalina/Kulina, Brodarica - most, Zaton - Lutnoge, Raslina - rt Mihovil, Krapanj - Laz/Šparadići, Zlarin-rt Marin, Šibenik-Zablaće i Šibenik-Zablaće (Fontanova glavica).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ugostiteljsko –turističke zone u izdvojenim građevinskim područjima** | | | | | | | | | |
| BROJ ČA NA OZ NA KA | NASELJE | POVRŠI NA ZON  E  (ha) | TURISTIČKA ZONA | VRSTA | KAPACITET  (broj kreveta) | | IZGRAĐENOST ZONE | | |
| postojeći | max | izg rađ ena | djel omi čno | ne izg ra đe na |
| 1 | Šibenik | 7,8 | Jadrija | T3 | 0 | 615 |  |  | + |
| 2 | 1,95 | Martinska | T1, T3 | 0 | 250 |  | + |  |
| 3 | 43,2 | Solaris | T1, T2, T3 | 4.836 | 5.400 | + |  |  |
| 4 | Kaprije | 15,3 | uvala Kaprije | T1, T2 | 0 | 1.000 |  |  | + |
| 5 | Zlarin | 15,9 | Punta Oštrica | T1,T3 | 0 | 1.000 |  |  | + |
| 6 | 54,9 | Obonjan | T1, T2, T3 | 500 | 3.000 |  |  | + |
| 7 | Krapanj | 29,5 | Jasenovo ukupno - 49,0 ha | T1, T2, T3 | 0 | 3.500 |  |  | + |
| Žaborić | 19,3 |
| Grebaštica | 2,1 |
| 8 | Jadrtovac | 8,3 | Jadrtovac | T1 | 0 | 400 |  |  | + |
| 9 | Žirje | 9,7 | Tratinska-Mikavica | T2,T3 | 0 | 900 |  |  | + |
| 10 | Lozovac | 36,7 | Lozovac | T1,2,3 | 0 | 0 |  |  |  |
| 11 | Lozovac | 7,68 | Glavni ulaz u NP Krka | recepcijsko- informacijski punkt | 0 | 0 |  | + |  |
| **UKUPNO** | | 252,33 |  |  | 5.336 | 16.065 |  |  |  |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ugostiteljsko –turističke zone u naselju** | | | | | | | | | | | | | | | |
| BROJ ČANA | NASELJE | | POVR ŠIN | | TURISTIČKA ZONA | | VRSTA | | KAPACITET  (broj kreveta) | | | IZGRAĐENOST ZONE | | | |
| OZNA KA |  | A ZO NE  (ha) | |  | |  | | postojeći | | max | izg r  a đ e n a | | dje l  o m i  č n o | ne i  z g r a đ e n a |
| 1 | Šibenik | 4,6 | | Mandalina/rt Kulina | | Tn1 | | 150 | | ODRED ITI  UPU-  om |  | | + |  |
| 2 | Brodarica | 4,5 | | Brodarica – most | | Tn3 | | 0 | |  | |  | + |
| 3 | Krapanj | 3,6 | | Laz-Šparadići | | Tn1,3 | | 0 | |  | |  | + |
| 4 | Zaton | 3,1 | | Lutnoge | | Tn1 | | 0 | |  | |  | + |
| 5 | Raslina | 3,0 | | rt Mihovil | | Tn1 | | 0 | |  | |  | + |
| 6 | Zlarin | 1,76 | | Rt Marin | | Tn1, 2 | | 0 | |  | | + |  |
| 7 | Šibenik | 2,5 | | Zablaće-Fontanova glavica | | Tn1,3 | | - | |  | | + |  |
| 8 | Šibenik | 4,3 | | Zablaće | | Tn3 | | 0 | |  | |  | + |
| **UKUPNO** | | 27,36 | |  | |  | | - | |  | |  |  |

1. Postojeći kapaciteti u turističkim zonama mogu se zadržati i ako su veći od planiranog maksimalnog kapaciteta zone.
2. Planom su određene lokacije za smještaj sadržaja vezanih uz ulaze u nacionalne parkove, za prihvat i boravak posjetitelja odnosno smještaj servisnih, ugostiteljskih i sličnih sadržaja koji se nalaze izvan područja Parka.
3. Za potrebe NP “Krka” planiran je smještaj glavnog ulaza na platou Lozovac na kojem se planira na kojem se planira recepcijsko-informacijski punkt (recepcija i prihvat posjetitelja izložbeni prostor i multimedijalna dvorana i sl. te prateći i pomoćni prostori), parkiralište i ugostiteljski sadržaji i sl. Smještaj sadržaja treba zadovoljavati slijedeće uvjete:
   * minimalna površina zone 63.000 m2,
   * maksimalna bruto površina građevina 3000 m2 (bez parkirališta i pristupnih putova)
   * najmanje širine pristupa na javnu prometnu površinu 6,0 metara, a moguće je planirati i više od jednog pristupa na javnu prometnu površinu,
   * dozvoljava se izgradnja više odvojenih građevina,
   * međusobna udaljenost građevina mora biti veća od visine višeg objekta,
   * minimalno 15 % zone treba biti uređeno kao parkovno zelenilo,
   * maksimalna etažnost: prizemlje i dva kata (P+2) uz mogućnost gradnje podzemnih etaža
   * maksimalna visina 18m uz mogućnost povećanja visine na dijelu građevine koja se planira kao vidikovac,
   * minimalni broj parkirališnih mjesta: 36 autobusa i 1000 osobnih vozila,
   * osigurati tampon zone zelenila prema prometnicama,
   * obzirom na prirodno okruženje preporučuje se provedba javnog arhitektonskog natječaja za uređenje zone recepcijsko-informacijskog punkta.
4. Granice odnosno površine izdvojenih građevinskih područja ugostiteljsko turističke namjene kao i ugostiteljsko turističke zone u naseljima koje su prikazane u prethodnim tablicama moguće je obzirom na mjerilo i stanje podloga korigirati sukladno stvarnom stanju u prostoru (korištenju, granicama čestica, postojećim prometnicama i ostaloj infrastrukturi) te konfiguraciji terena. U iskazane površine nisu uključene površine pripadajućeg akvatorija koji je nužan za smještaj pratećih sadržaja.
5. U zonama ugostiteljsko turističke namjene određen je smještaj:
   * hotela s pratećim sadržajima, trgovačke, uslužne, ugostiteljske, sportske, rekreativne i zabavne te slične namjene (T1/Tn1),
   * hotela s pratećim sadržajima u funkciji zdravstvenog turizma (Tz1) uz naselje Jadrtovac (Morinjski zaljev je lokalitet ekološke mreže pa je potrebno pridržavati se propisanih mjera zaštite),
   * turističkog naselja (T2/Tn2) s tim da je uz smještajne kapacitete u vilama potrebno planirati najmanje 30% kapaciteta u hotelima,
   * kampa – autokampa (T3/Tn3),
   * pojedinačne ugostiteljsko-turističke građevine koja može formirati i zasebnu cjelinu.
6. Unutar ugostiteljsko - turističke zone utvrđene kao građevinsko područje izdvojene namjene ili kao ugostiteljsko – turističke zone u građevinskom području naselja utvrđene ovim člankom nije moguć smještaj građevina za stalno stanovanje, niti građevina za rekreaciju i odmor (povremeno stanovanje), premda te građevine sadržavale i turističke smještajne jedinice.
7. Za planiranje ugostiteljsko turističkih zona u izdvojenim građevinskim područjima određuju se slijedeći uvjeti:
   * nova gradnja planira se u neizgrađenim dijelovima postojećih građevinskih područja samo kao kvalitativna i kvantitativna dopuna postojeće turističke ponude s višom kategorijom smještajnih građevina i pratećih sadržaja (sportsko - rekreacijski, ugostiteljski, uslužni, zabavni i slični) uz osobito izražene planske mjere poboljšanja infrastrukture i zaštite okoliša,
   * sadržaje u zonama planirati za dulji boravak gostiju (u većem dijelu godine) što znači da se moraju predvidjeti infrastrukturni i uslužni uvjeti koji to omogućuju,
   * nove građevine u zonama graditi na područjima manje prirodne i krajobrazne atraktivnosti, što znači da je potrebno sačuvati postojeće kvalitetnije šume ili drugu zatečenu vrijednu vegetaciju,
   * smještajne građevine te građevine pratećih sadržaja, potrebno je smještajem i veličinom, a osobito visinom uklopiti u mjerilo prirodnog okoliša,
   * nove smještajne građevine, organizirane kao turističko naselje, planiraju se na načelu sukladnosti arhitektonskog izraza s elementima autohtonog urbaniteta i tradicijske arhitekture,
   * smještajna građevina u izdvojenom građevinskom području ugostiteljsko-turističke namjene (izvan naselja) planira se izvan pojasa najmanje 100 m od obalne crte,
   * vrsta i kapacitet pratećih sadržaja i javnih površina određuje se proporcionalno u odnosu na svaku fazu izgradnje smještajnih građevina,
   * jedna prostorna cjelina unutar izdvojenog građevinskog područja (izvan naselja) ugostiteljsko - turističke namjene ne može biti veća od 15 ha,
   * prostorna cjelina ugostiteljsko-turističke namjene širine veće od 500 m uz obalu, mora imati najmanje jedan javni cestovno-pješački pristup do obale širine najmanje 15 m, - gustoća korištenja za nova ugostiteljsko turistička područja može biti do 120 kreveta/ha,
   * izgrađenost građevne čestice ne može biti veća od 30%,

- najmanja udaljenost građevina od granice čestice je 4,0 m, a od granice čestice prometnice je 5,0 metara,

* koeficijent iskoristivosti građevne čestice ne može biti veći od 0,8,
* građevine pratećih sadržaja planiraju se izvan pojasa najmanje 50 m od obalne crte i u tom dijelu izgrađenost građevne čestice ne može biti veća od 10 %,
* pojas do 50 m od obalne crte planiran je kao uređena ili prirodna plaža,
* iznimno, u pojasu do 50 m od obalne linije, moguće je planirati prateće i javne sadržaje jedino u pozadini obalnog dijela planiranog za privez u funkciji zone, sa najvećom izgrađenošću od 10 %,
* najmanje 40% površine svake građevne čestice ugostiteljsko-turističke namjene mora se urediti kao parkovni nasadi i prirodno zelenilo,
* prostorna cjelina ugostiteljsko-turističke namjene mora imati odgovarajući pristup na javnoprometnu površinu i unutar navedene cjeline smješten pripadajući broj parkirališnih mjesta sukladno članku 106. Broj potrebnih parkirališnih mjesta za autobuse propisat će se nadležnim UPU-om.

- unutar zona ugostiteljsko-turističke namjene moguće je planirati jedno, a u zonama većim od 40 ha dva privezišta u funkciji ugostiteljsko-turističke zone. Pod privezištem u funkciji zone podrazumijeva se smještaj jednog pristana/veza maksimalne dužine operativne obale 20 m za prihvat turističkih brodova za prijevoz izletnika – turista,

* u okviru privezišta u funkciji ugostiteljsko turističke zone u ugostiteljsko turističkim zonama Solaris, Obonjan i Punta Oštrica (Zlarin) planiraju se vezovi za maksimalno 3 plovila/1ha površine zone, okvirne površine akvatorija po vezu od 100 m2. Privezište u funkciji ugostiteljsko-turističke zone ne može zauzeti više od 15% obalne crte zone, te se ne mogu planirati nikakvi objekti tehničko tehnološke funkcije: servisi, radionice i sl. osim potrebne opreme za prihvat plovila, u pravilu pontonskog tipa, i na način da međusobno nisu ugroženi načini korištenja zone, te da se maksimalno zadrži prirodna struktura obale,
* za potrebe zona ugostiteljsko-turističke namjene potrebno je osigurati najmanje 6 m2 površine plaže po korisniku na kopnu te pojas minimalne širine od 100 m akvatorija od obalne crte,
* odvodnja otpadnih voda mora se riješiti priključkom na javnu kanalizaciju ili vlastitim zatvorenim kanalizacijskim sustavom s uređajem za pročišćavanje, zavisno od lokalnih uvjeta, a sve u skladu sa Vodopravnim uvjetima Hrvatskih voda koje je obvezno ishoditi,
* kamp (auto-kamp) se planira u izdvojenom građevinskom području (izvan naselja) ugostiteljsko turističke namjene veličine do 15 ha uz poštivanje zatečene prirodne vegetacije, prirodnih dijelova obale i drugih vrijednosti prostora,
* u kampovima (auto-kampovima) smještajne jedinice se ne mogu planirati u pojasu najmanje 25 m od obalne crte,
* u kampovima (auto-kampovima) smještajne se jedinice ne mogu povezivati s tlom na čvrsti način, a prateći sanitarni i drugi sadržaji moraju biti izgrađeni najmanje 50m od obalne crte,
* autokampovi koji se planiraju kao posebne zone ili kao dijelovi zone moraju zadovoljavati kriterij da jednom kamp-mjestu pripada površina od 100 m2,
* prostor za potrebna parkirališna mjesta osigurava se u zoni sukladno planiranom broju kamp-mjesta uvećanom za potrebe pratećih sadržaja zone što će se odrediti UPU-om pojedine zone.

1. U izdvojenom građevinskom području (izvan naselja) u pojasu najmanje 100 m od obalne crte može se planirati samo izgradnja infrastrukturnih građevina i drugih građevina koje po svojoj prirodi zahtijevaju smještaj na obali (brodogradilišta, luke i sl.) i rekonstrukcija postojećih građevina izgrađenih na temelju odgovarajućeg akta za građenje.
2. Izuzetno se, u postojećim izgrađenim i djelomično izgrađenim zonama ugostiteljsko turističke namjene (Solaris, Martinska), pri rekonstrukciji (zamjeni postojeće izgradnje novom) smještajne građevine mogu zadržati na istoj udaljenosti kao i postojeće građevine u odnosu na obalnu crtu. U ovim je zonama, radi kvalitativne dopune postojećih sadržaja i podizanja razine turističke usluge zone u cjelini, moguće u pojasu 100 m od obale povećati izgrađenost za 20% površine postojećih pratećih sadržaja ugostiteljsko turističke namjene koji su smješteni u navedenom pojasu.
3. Za planiranje ugostiteljsko turističkih zona u naselju i površina unutar naselja ugostiteljsko turističke namjene određuju se sljedeći uvjeti:
   * ukupna površina područja određena za ugostiteljsko-turističke namjene unutar naselja može biti do 20% građevinskog područja tog naselja,
   * prostorna cjelina ugostiteljsko-turističke namjene širine veće od 500 m uz obalu, mora imati najmanje jedan javni cestovno-pješački pristup do obale,
   * smještajna građevina s pripadajućim zemljištem u građevinskom području naselja unutar površine određene za ugostiteljsko-turističku namjenu planira se izvan postojećih javnih površina uz obalu,
   * prostorna cjelina ugostiteljsko-turističke namjene mora imati odgovarajući pristup na javnoprometnu površinu i unutar navedene cjeline smješten pripadajući broj parkirališnih mjesta sukladno članku 106. Broj potrebnih parkirališnih mjesta za autobuse propisat će se nadležnim UPU-om.
   * pojas do min. 25 m od obalne crte planira se kao uređena ili prirodna plaža otvorenog tipa,
   * prilikom dimenzioniranja pojasa iz prethodne alineje ovog članka mora se osigurati min 6 m2 plažnog prostora po ležaju u zoni i najmanje 2 m2 plažnog prostora za pripadajući dio od ukupnog broja korisnika naselja (broj stalnih i povremenih stanovnika te turista u privatnom smještaju i dnevnih posjetitelja) u kojem se nalazi zona. Pripadajući dio ukupnog broja korisnika naselja određuje se sukladno udjelu dužine obalne crte plaže u zoni u obalnoj crti svih planiranih plaža u tom naselju. Dužina obalne crte svih planiranih plaža u naselju obuhvaća dužinu obalne crte plaže u zoni i dužinu obalne crte plaža u naselju (postojećih i planiranih),

* najmanja udaljenost građevina od granice čestice je 4 m, a od granice čestice prometnice je 5,0 metara,
  + građevna čestica za gradnju građevina sa smještajnim kapacitetima formira se izvan pojasa 25 m od obalne crte odnosno iza pojasa iz prethodnog stavka, te pojasa kojeg je potrebno predvidjeti za prateće sadržaje ugostiteljsko - turističke namjene (ugostiteljstvo, rekreacija, zabavni sadržaji i sl.),
  + gustoća korištenja za nova ugostiteljsko turistička područja može biti do 120 kreveta/ha,
  + izgrađenost građevne čestice za smještajne građevine ne može biti veća od 40%, a za građevne čestice pratećih sadržaja ne može biti veći od 0,2.
  + koeficijent iskoristivosti građevne čestice ne može biti veći od 0,8.
  + najmanje 30% površine svake građevne čestice ugostiteljsko-turističke namjene mora se urediti kao parkovni nasadi i prirodno zelenilo,
  + smještajne građevine te građevine pratećih sadržaja, potrebno je smještajem i veličinom, a osobito visinom uklopiti u mjerilo urbane strukture,
  + kamp (auto-kamp) se planira u građevinskom području naselja veličine do 15 ha uz poštivanje zatečene prirodne vegetacije, prirodnih dijelova obale i drugih vrijednosti prostora,
  + u kampovima (auto-kampovima) smještajne jedinice se ne mogu planirati u pojasu najmanje 25 m od obalne crte,
  + u kampovima (auto-kampovima) smještajne se jedinice ne mogu povezivati s tlom na čvrsti način, a prateći sanitarni i drugi sadržaji moraju biti izgrađeni najmanje 50m od obalne crte,
  + kampovi (autokampovi) koji se planiraju kao posebne zone ili kao dijelovi zone moraju zadovoljavati kriterij da jednom kamp-mjestu pripada površina od 100 m2
  + prostor za potrebna parkirališna mjesta osigurava se u zoni sukladno planiranom broju kamp-mjesta uvećanom za potrebe pratećih sadržaja zone sukladno članku 106. ovog Plana ili UPU-om pojedine zone.
  + odvodnja otpadnih voda mora se riješiti priključkom na javnu kanalizaciju ili vlastitim zatvorenim kanalizacijskim sustavom s pročišćavanjem zavisno od lokalnih uvjeta, a sve u skladu sa Vodopravnim uvjetima Hrvatskih voda koje je obvezno ishoditi.

1. Smještajne građevine u ugostiteljsko turističkoj zoni u naselju moraju biti udaljene najmanje 50 m od obalne linije, dok je ta udaljenost za prateće sadržaje 25 m. Izuzetno, unutar područja obuhvata GUP-a grada Šibenika ove se udaljenosti mogu se i drugačije propisati.
2. Izuzetno, u postojećim izgrađenim i djelomično izgrađenim zonama ugostiteljsko - turističke namjene u naselju pri rekonstrukciji (zamjeni postojeće izgradnje novom) smještajne građevine mogu se zadržati na istoj udaljenosti kao i postojeće građevine u odnosu na obalnu crtu, a u neizgrađenim zonama koje zbog konfiguracije terena imaju malu dubinu u odnosu na obalnu crtu, smještajne građevine se mogu smještavati i bliže od 50m ali ne bliže od 25m od obalne crte (Zaton –Lutnoge).
3. Za gradnju u ugostiteljsko-turističkoj zoni Zablaće koja je planirana za smještaj kampa (Tn3) i pratećih sadržaja obzirom na smještaj u neposrednoj blizini zaštićenog krajobraza Kanal -luka, odnosno zaštitne buffer zone tvrđave sv. Nikole određuju se slijedeći uvjeti:
   * kamp jedinice isključivo tipa šator, nije moguća postava mobil home, prikolica i sličnih mobilnih naprava;
   * smještaj kamp jedinica i pratećih građevina na udaljenosti najmanje 100 m od obalne crte;
   * smještaj pratećih sadržaja (sanitarija, ugostiteljstva, trgovine i sl.) u jednoj ili više samostojećih građevina izgrađenih kao funkcionalna i/ili tehnološka cjelina najveće dozvoljene GBP 300m2;
   * najveći koeficijent izgrađenosti kig je 0,1;
   * najveći broj etaža – jedna nadzemna etaža;
   * najveća dopuštena gustoća iznosi 100 lež/ha;
   * zona ugostiteljsko-turističke namjene tretira se kao cjelovito područje bez mogućnosti daljnje parcelacije za pojedine građevine;
   * unutar područja ili građevina nije dozvoljeno stanovanje;
   * plaža za potrebe zone - prirodna plaža;
   * u prostoru 100 m od obalne crte, unutar područja zone mogu se uređivati samo šetnice i odmorišta, postojeće visoko zelenilo mora se sačuvati, uređenje postojeće vegetacije, popuna vegetacije samo autohtonim vrstama; radi zaštite rijetkih staništa gradnja ili uređenje obale nije dozvoljeno;
   * na površinama unutar značajnog krajobraza Kanal – Luka odnosno buffer zone tvrđave sv. Nikola isključene su sve radnje kojima bi se mijenjalo prirodno stanje krajolika odnosno isključene su sve intervencije kojima bi se mijenjalo i uređivalo tlo i biljni pokrov (nije dozvoljena postava kamp jedinica, gradnja pratećih građevina niti uređivanje plaže); uređenje postojeće vegetacije, popuna vegetacije samo autohtonim vrstama;
   * potreban broj parkirališta unutar zone; oblikovanje novih parkirališnih površina bez sječe šume, parkirališta se formiraju bez koncentracija već na ekstenzivan način,

„raspršeno“ i interpolirano među drvećem bez formiranja asfaltnih površina i ne većih koncentracija od 10 PM,

* + obvezno utvrđivanje posebnih uvjeta konzervatorske službe za bilo koje intervencije u prostor unutar buffer zone tvrđave sv. Nikola.

1. Svakoj daljnjoj izgradnji turističkih kapaciteta treba prethoditi osiguravanje adekvatne vodoopskrbe predmetnih zona, što će se utvrditi u suradnji s javnim isporučiteljom vodnih usluga.

Članak 87.

1. Na području Grada Šibenika omogućen je smještaj gospodarskih građevina za uzgoj algi, riba i školjaka - marikulturu. Prostornim planom određena su područja za marikulturu:
   * od kanala Sv. Ante do ulaza u kanal Sv. Josipa,
   * kanal Sv. Josipa do ulaza u Prukljansko jezero,
   * uvala Luka - Kaprije.
2. Zone smještaja marikulture prikazane su na grafičkom prikazu broj 1. Korištenje i namjena površina, Sustav prometa.
3. Postojeći lokaliteti koji se koriste za marikulturu u slijedećim kapacitetima su:

|  |  |  |  |  |
| --- | --- | --- | --- | --- |
| Broj | Lokacija | Djelatnost | Površina (m2) | Max. površina (ha) |
| 1. | Zona ušća rijeke Krke do linije Martinska-TEF | Uzgoj ribe i školjaka | 254.400 | 25,5 |
| 2. | Uvala Luka - Kaprije | Uzgoj ribe | 900 | 5,0 |
| 3. | Rt Nova Pošta | Uzgoj školjaka | 5.763 | 5,0 |
| 4. | Uvala Strmica | Uzgoj školjaka | 3.150 | 5,0 |
| 5. | Z od svjetla Magaretuša - Prukljan | Uzgoj ribe | 2.500 | 5,0 |

1. Zona ušća rijeke Krke zauzima prostor nizvodno od Prukljanskog jezera do linije Martinska-TEF unutar kojeg je smješteno više pojedinačnih lokaliteta sukladno Studiji utjecaja na okoliš za objekte akvakulture u zoni ušća rijeke Krke izrađenoj 2004. god.
2. Na svim postojećim zonama i lokalitetima iz prethodne tablice može se nastaviti s djelatnošću marikulture u skladu sa svim odredbama ovog Plana te je moguće povećati kapacitet uzgoja odnosno površinu obuhvata, ukoliko se praćenjem stanja okoliša na lokaciji dokaže da nema negativnog utjecaja na kvalitetu mora i morskog dna i u skladu s posebnim propisom. U suprotnom je potrebno provesti procjenu utjecaja na okoliš kojom će se utvrditi i maksimalni kapacitet lokacije.
3. Uzgajališta u moru za uzgoj riba, rakova, školjkaša i algi moraju zadovoljiti slijedeće uvjete:
   * instalacija za uzgoj mora biti udaljena najmanje 15 m od obale,
   * plivajući kavezi za uzgoj ribe ne smiju se postavljati u područjima gdje je dubina mora manja od 15 m,
   * unutar koncesioniranog polja moguće je postaviti ponton max. površine 50 m2 kao neophodni manipulativni prostor za potrebe uzgajališta,
   * obalu je potrebno sačuvati u izvornom obliku te se ne dozvoljava nikakva gradnja,
   * uzgojnu instalaciju oblikom, bojom i materijalom uklopiti u okoliš,
   * ako se više uzgojnih instalacija postavlja na istoj lokaciji/području potrebno ih je međusobno oblikovno uskladiti,
   * uzgojne instalacije ne smiju biti na plovnom putu ili drugom području s ograničenjem korištenja, niti u koliziji s drugim namjenama u prostoru.

Članak 88.

1. Unutar zone ušća rijeke Krke, koja zauzima prostor nizvodno od Prukljanskog jezera do linije MartinskaTEF, uz postojeće pojedinačne lokalitete iz prethodnog članka moguć je smještaj i novih pojedinačnih lokacija. Detaljni uvjeti odredit će se, temeljem Studije utjecaja na okoliš, stručnom podlogom za izdavanje lokacijske dozvole.
2. Detaljni uvjeti smještaja, uređenja i korištenja lokacija za potrebe razvoja uzgoja ribe i školjaka određuju se u skladu s mjerama za smanjenje nepovoljna utjecaja na okoliš utvrđenim u studijama utjecaja na okoliš, odnosno moraju biti zadovoljeni slijedeći kriteriji za smještaj uzgojnih instalacija:
   * instalacija za uzgoj mora biti udaljena najmanje od 15 m od obale ,
   * plivajući kavezi za uzgoj ribe ne smiju se postavljati u područjima gdje je dubina mora manja od 15 m,

* obalu je potrebno sačuvati u izvornom obliku te se ne dozvoljava nikakva gradnja,
* uzgojnu instalaciju oblikom i bojom uklopiti u okoliš,
* ako se postavlja više uzgojnih instalacija na istoj lokaciji/području potrebno ih je oblikovno međusobno uskladiti,
* uzgojne instalacije ne smiju biti na plovnom putu ili drugom području s ograničenjem korištenja.

Članak 89.

1. Osim navedenih područja iz članaka 87. i 88. smještaj zona za marikulturu moguć je i na drugim područjima koja zadovoljavaju zahtjevima za uzgoj, osim:
   * na plovnim putovima,
   * područjima posebne namjene,
   * zaštićenim područjima i područjima koja se Planom predlažu za zaštitu,
   * onečišćenim područjima,
   * na prostorima veće gospodarske važnosti i intenzivne rekreacijske aktivnosti, te
   * na područjima s nepovoljnim utjecajem na marikulturu (ispust otpadnih voda i sl.).
2. U prostoru ograničenja u ZOP-u se ne može planirati smještaj građevina (postavljanje uzgojnih instalacija) namijenjenih za uzgoj plave ribe.
3. Područja za uzgoj riba, rakova i školjaka moraju imati zadovoljavajuće biofizičke karakteristike, znanstvenom provjerom utvrđen mogući kapacitet i veličinu zahvata, te potrebnu infrastrukturu.
4. Nove zone za marikulturu koje mogu udovoljiti uvjetima iz ovog članka, utvrdit će se na temelju Programa razvoja marikulture Županije, a detaljni uvjeti smještaja ovim Planom u zakonom propisanom postupku.

Članak 90.

Radi osiguranja kvalitetnih uvjeta za marikulturu moraju se na lokalitetima provoditi istraživanja:

* + stalne kontrole kakvoće vode i mora,
  + prirodnih pojava koje utječu na uzgoj,
  + utvrđivanje zagađenja koja dolaze od priobalja,
  + dotoka hranjivih tvari koje dolaze od priobalja ili od uzgajališta,
  + zdravstvenog stanja slobodno živućih riba i školjkaša,
  + stalne kontrole kakvoće uzgajanih organizama.

## Uvjeti smještaja društvenih djelatnosti

Članak 91.

1. Sustav društvenih djelatnosti obuhvaća predškolske ustanove, osnovne i srednje škole, visoka učilišta, znanstvena institucija, građevina kulture i sporta, zdravstvena i socijalna ustanova, vjerska građevina te ostala građevina javnog interesa (uprava, pravosuđe, diplomatska predstavništva, udruge građana, političke stranke i dr.). Sukladno predloženom sustavu središnjih naselja i razvojnih središta potrebe za određenim društvenim djelatnostima koje bi određeno naselje trebalo posjedovati ili već posjeduje prikazane su u tablici koja slijedi.
2. Vrsta i broj građevina društvenih djelatnosti iz stavka (1) određuju se mrežom građevina za svaku djelatnost na osnovi posebnih zakona i standarda. Smještaj građevina društvenih djelatnosti omogućen je unutar građevinskih područja naselja, a samo iznimno su određene i lokacije te su prikazane na kartografskom prikazu 4.Građevinska područja (u mjerilu 1:5.000). Mreža građevina i uvjeti gradnje građevina društvenih djelatnosti unutar područja GUP-a grada Šibenika, UPU-a naselja Brodarica i naselja Zlarin utvrđuje se tim planovima. Na ostalom prostoru Grada, za građevine društvenih djelatnosti uvjeti gradnje određeni su ovim odredbama.

Članak 92.

1. Za izgradnju građevina iz članka 91. koriste se slijedećih orijentacijski normativi:

* za primarnu zdravstvenu zaštitu 0,10 m2 po stanovniku
* za djelatnost društvenih i kulturnih organizacija 0,20 m2 po stanovniku
* za javne djelatnosti (pošte, banke i sl.) 0,10 m2 po stanovniku
* za odgoj i obrazovanje prema posebnim propisima

1. Navedeni normativi određuju minimalne potrebe kvalitetnog opremanja naselja pratećim sadržajima, no ukoliko postoji interes pojedinih investitora za izgradnjom, površina pratećih sadržaja može premašiti navedene normative.

Članak 93.

1. Površina građevne čestice građevina društvenih djelatnosti utvrđuje se shodno potrebama te građevine i u pravilu obuhvaća zemljište ispod građevine i zemljište potrebno za redovitu upotrebu građevine, a određuje se za svaku pojedinačnu građevinu temeljem posebnih zakona i standarda odnosno orijentacijskih normativa iz članka 92. ako isti nisu određeni posebnim zakonima.
2. Površina građevne čestice građevine predškolske ustanove iznosi najmanje 35 m2 po djetetu, ako je građevina jednoetažna, odnosno najmanje 25 m2 po djetetu, ako je građevina dvoetažna.
3. Površina građevne čestice školske građevine (školska zgrada, prostor za odmor i rekreaciju, vanjski športski tereni, zelene površine i drugo), određena je normativom od 20 do 40 m2 po učeniku.
4. Površine za smještaj djelatnosti i ustanova odgoja i obrazovanja sukladno rasporedu funkcija u sustavu središnjih naselja planirane su u građevinskom području naselja.

Članak 94.

1. Koeficijenti izgrađenosti građevnih čestica za izgradnju građevina društvenih djelatnosti, osim za građevine škola i predškolskih ustanova, određuju se kao i za stambene građevine.
2. Koeficijent izgrađenosti građevne čestice na kojoj će se graditi škola ili predškolska ustanova iznosi najviše 0,3, u kojeg se ne uračunavaju površine vanjskih športskih terena i prostora za odmor i rekreaciju učenika, odnosno djece (terase u nivou terena).
3. Udaljenost građevina društvenih djelatnosti od granica čestice mora biti veća ili jednaka njenoj visini, ali ne manja od 3,0 m.

Članak 95.

1. Visina građevina društvenih djelatnosti ne može biti viša od prizemlja + 2 kata, odnosno 12 metara do vijenca građevine za sportske, kulturne i slične građevine., Izuzetno, visina građevina društvenih djelatnosti unutar obuhvata GUP-a grada Šibenika mogu biti više, a biti će određene tim planom.
2. Iznimku predstavljaju dijelovi građevina (zvonici, dimnjaci kotlovnica) čije visine mogu biti veće od preporučenih u prethodnom stavku ovog članka.
3. Direktnom provedbom Plana omogućuje se gradnja crkve na Vidicima na k.č.br. 3221/7,
   1. Šibenik temeljem odredbi ovog Plana:
      * minimalna površina čestice: 2.500,0 m2
      * minimalna udaljenost od granice čestice 4m
      * maksimalni broj etaža: podrum+ suteren+prizemlje.
      * maksimalna visina vijenca od zaravnatog terena 15m
      * visina zvonika h=25m od zaravnatog terena
      * maksimalni Kig=0,5
      * maksimalni Kis= 1,2
      * Krovna konstrukcija može biti ravna i kosa do 30°
      * minimalno zelenilo na čestici 20%
      * minimalni broj parkirališnih mjesta 50 PM (smješteni na terenu ili u podzemnim etažama).
4. Planom je određeno građevinsko područje javne i društvene namjene isključivo za smještaj interpretacijsko-posjetiteljskog centra Danilo na k.č. 1313/2, k.o. Danilo Kraljice u funkciji prezentacije povijesno – kulturne baštine Danila, na lokaciji koja je zaštićena kao kulturno dobro. Određuju se sljedeći uvjeti smještaja i gradnje:
   * prije svih radova katastarska čestica 1313/2 K.O. Danilo Kraljice planirana za gradnju treba se prethodno arheološki istražiti uz arheološki izvještaj i geodetski snimak zatečenog stanja
   * trebaju se poštivati stroge konzervatorske propozicije (propisana udaljenost od zaštićene lokacije, gabariti, vizure), a prije izdavanja Posebnih uvjeta treba prethodno izraditi konzervatorski elaborat vezano uz projekt,

* idejno rješenje građevine treba se definirati Posebnim uvjetima
* minimalna površina čestice: postojeća površina čestice,
* najmanja udaljenost građevina od granice čestice je 3,0 m, a od granice čestice prometnice je 5,0 metara
* maksimalni broj nadzemnih etaža: P+1
* mogućnost gradnje podruma koja se može utvrditi tek nakon izvršenih arheoloških istraživanja
* najveća dozvoljena ukupna visina (Vuk) je 7,5 m
* maksimalni kig= 0,5,
* maksimalni kis= 1,5,
* krovna konstrukcija može biti ravna i kosa do 30°
* najmanje 20% površine čestice treba biti prirodno ili uređeno zelenilo
* uz osnovne sadržaje prezentacijskog centra moguć je smještaj sadržaja kojima se upotpunjuje ponuda prezentacijskog centra: smještajni kapacitet do 25 kreveta, ugostiteljski sadržaji do 25% tlocrtne površine,
* minimalni broj parkirališnih mjesta 33 PM i 1 PM za autobus,
* parkirališna mjesta se mogu smjestiti na građevnoj čestici, u podzemnoj etaži ili na česticama u gravitacijskom području od 200m od čestice na kojoj se gradi. U tom slučaju se na čestici na kojoj se gradi i na čestici na kojoj se osigurava potreban broj parkirališnih mjesta na odgovarajući način upisuje zabilježba koja osigurava trajnu vezu između čestica (zajedničko korištenje dok zgrada postoji) odnosno osigurava da su čestice kao cjelina temelj za ostvarivanje prava na gradnju.

Članak 96.

1. Ako se dječji vrtić, jaslice ili osnovna škola grade sjeverno od postojeće građevine, njihova udaljenost od te građevine mora iznositi najmanje tri njegove visine, odnosno ako se ispred navedenih javnih sadržaja gradi nova građevina, njena udaljenost prema jugu od navedenih javnih sadržaja ne može biti manja od tri visine.
2. Na građevnoj čestici namijenjenoj za građevine društvenih djelatnosti, odnosno na javnoj prometnoj površini uz tu česticu potrebno je osigurati broj parkirališnih mjesta za osobna vozila i autobuse prema normativima iz članka 106. ovih odredbi.

Članak 97.

1. Planom su određene zone rekreacije za koje se ne određuju građevinska područja: Zekovac – Šibenik, Šarina uvala - Zaton, uvale Stupica i Tratinska – otok Žirje, uvala Nozdra – otok Kaprije, unutar kojih se omogućuje uređivanje i opremanje zona potrebnim pratećim sadržajima (sanitarije, uređenje šetnica, staza, odmorišta), te obale u svrhu korištenja plaže način da se ne mijenja prirodna struktura obale, a što isključuje betoniranje i nasipavanje obale.
2. Površine za sportsko-rekreacijsku namjenu su veća područja za obavljanje sportskih i rekreacijskih aktivnosti unutar građevinskih područja naselja ili izdvojene zone (posebna građevinska područja). Planom su određena građevinska područja za izdvojene sportsko- rekreacijske namjene označene na grafičkom prikazu br. 1. “Korištenje i namjena površina, Sustav prometa ” unutar kojih se omogućuje smještaj različitih sportskih i rekreacijskih sadržaja koje se planiraju tako da:
   * ukupna tlocrtna bruto površina zatvorenih i natkrivenih građevina može iznositi najviše 10% površine sportskih terena i sadržaja,
   * najmanje 60% površine tog građevinskog područja bude uređeno kao parkovni nasadi i prirodno zelenilo.

|  |  |  |  |  |
| --- | --- | --- | --- | --- |
| Red. broj | NASELJE | ZONA | POVRŠINA (ha) | SMJEŠTAJ |
| 1 | Šibenik | Podsolarsko | 32,3 | U prostoru ograničenja u ZOP-u |
| 2 | Šibenik | Sv. Petar | 30 |
| 3 | Šibenik | Jadrija | 5,6 |
| 4 | Šibenik | Jamnjak | 19,29 |
| 5 | Zaton | Dobri Dolac | 1,5 |
| 6 | Kaprije | Kakan-Tratica | 7,1 |
| 7 | Konjevrate | Konjevrate | 99,23 | Izvan prostora ograničenja u ZOP-u |
| 8 | Dubrava | Dubrava | 9,14 |
| 9 | Lozovac | Lozovac | 2,37 |

1. U prostoru ograničenja određena su izdvojena građevinska područja izvan naselja sportske namjene, u kojima se osnovna namjena (smještaj, sport) ostvaruje u izgrađenim strukturama, koje se mogu planirati na predjelima manje prirodne i krajobrazne vrijednosti tako da:
   * izgrađenost pojedinačne građevne čestice nije veća od 30%, a koeficijent iskoristivosti nije veći od 0,8
   * najmanje 40% površine svake građevne čestice bude uređeno kao parkovni nasadi i prirodno zelenilo
   * odvodnja otpadnih voda bude riješena zatvorenim kanalizacijskim sustavom s pročišćavanjem.
2. Smještaj građevina sportsko-rekreacijske namjene moguć je unutar građevinskih područja naselja i unutar građevinskih područja ugostiteljsko - turističkih i sportsko – rekreacijskih zona. Pod građevinama sportsko - rekreacijske namjene podrazumijevaju se:
   * unutar građevinskog područja naselja na jednoj građevnoj čestici; sportski teren do 200 m2 površine, tenis teren, bazen za plivanje vodene površine do 320 m2,
   * unutar površina ugostiteljsko - turističke namjene: sportski tereni i bazeni za plivanje koji zauzimaju najviše 20% površine građevne čestice odnosno kompleksa,
   * unutar površina sportsko-rekreacijske namjene: sve vrste i kategorije sportskih i rekreacijskih građevina.

Članak 98.

U građevinskom području naselja na zasebnim građevnim česticama izvan sportsko - rekreacijskih zona, izgradnja građevina sportsko-rekreacijske namjene treba biti tako koncipirana da:

* najmanja površina građevne čestice iznosi 1.200 m2,
* najveći koeficijent izgrađenosti (kig) iznosi 0,3, s time da se uračunavaju i površine pratećih građevina uz osnovni sportski teren ili bazen, a to su: garderobe, sanitarije, uredi, priručno skladište, trgovina sportskim artiklima, ugostiteljski sadržaji, pogonske prostorije bazena i sl., bez površina otvorenih sportskih terena,
* najveća dozvoljena visina (V) ovisi o posebnim zahtjevima sporta za koji se građevina gradi,
* najveća dozvoljena visina (V) pratećih građevina iznosi 4,0 m,
* najveći dozvoljeni broj etaža (E) je jedna etaža (Pr) uz mogućnost izgradnje podrumske etaže,
* najmanja udaljenost građevina od granice čestice je 3,0 m, a od granice čestice prometnice je 5,0 metara,
* najmanje 20% građevne čestice mora biti ozelenjeno autohtonim zelenilom.

Članak 99.

1. U sklopu sportsko - rekreacijskih zona u naselju i izvan prostora ograničenja u ZOP-u izgradnja treba biti tako koncipirana da:
   * tvori jedinstvenu cjelinu, koja se može realizirati etapno,
   * najveći koeficijent izgrađenosti (kig) iznosi 0,5, u kojeg je uračunata i površina ugostiteljskih, trgovačkih i pratećih građevina (priručna skladišta, izdvojene sanitarije i garderobe), te otvorenih netravnatih sportskih igrališta,
   * ugostiteljske i trgovačke građevine, odnosno sadržaji i prateće građevine čine najviše 10% bruto površine osnovne građevine,
   * najmanje 33% površine zone bude uređeno kao javni park uz sadnju autohtonog zelenila,
   * najveća dozvoljena visina (V) pratećih građevina iznosi 4,0 m,
   * mogućnost izvedbe podrumske etaže,
   * najmanja udaljenost građevina od granice čestice je 4 m, a od granice čestice prometnice je 5,0 metara.
2. Ukoliko se ugostiteljski, trgovački i prateći sadržaji grade u sklopu građevine osnovne namjene maksimalna visina, odnosno broj etaža uskladit će se s visinom građevine osnovne namjene.
3. U sportsko-rekreacijskoj zoni Dobri Dolac (Zaton) planirani su smještajni kapaciteti u funkciji sporta i rekreacije, a izgradnja treba biti tako koncipirana da:
   * najveći koeficijent izgrađenosti (kig) građevne čestice iznosi 0,2,
   * najveća visina izgradnje iznosi P+1,
   * maksimalni kapacitet 80 kreveta.
4. Izgradnja u sportsko-rekreacijskoj zoni Tratica (otok Kakan) planirana je za smještaj sadržaja za odmor i obuku Saveza izviđača Hrvatske. Veličina zone je 7,1 ha, a planirana je za smještaj kampišta i pratećih servisnih sadržaja (spremišta, sanitarija, restorana i sl.) te sportskih sadržaja i terena (otvoreni sportski tereni). Za potrebe zone moguć je smještaj privezišta za brodice za potrebe zone, pristana za brodove za vezu s kopnom, te uređenje plaže i šetnice. Za potrebe prometnog povezivanja s kopnom omogućava se izgradnja pristana i priveza za potrebe zone pod istim uvjetima kao u članku 86.
5. Do izrade Urbanističkog plana uređenja sportsko rekreacijske zone Kakan -Tratica omogućuje se privremeno korištenje postojećih građevina koje su bile u korištenju Ministarstva obrane, u ugostiteljske i sportsko rekreacijske svrhe i prije donošenja navedenog UPU-a. Građevine se mogu dovesti u funkciju isključivo unutar postojećih gabarita.
6. Izgradnja u sportsko-rekreacijskoj zoni Jamnjak planirana je na način da je omogućena:
   * rekonstrukcija postojećih građevina i njihova prenamjena u sportske i prateće sadržaje unutar postojećih gabarita ili uz minimalno povećanja (do 10%),
   * pod pratećim sadržajima podrazumijevaju se ugostiteljski i manji trgovački (do 200 m2) sadržaji,
   * rekonstrukcija i gradnja novih otvorenih sportskih terena, biciklističkih staza, trim staza, šetnica i odmorišta i sl.
   * rekonstrukcija i nadogradnja postojeće infrastrukture (voda, struja, prometnica),
   * rekonstrukcija prometne mreže i izgradnja parkirališta,
   * sve građevine potrebno je priključiti na sustav javne odvodnje grada Šibenika,
   * sve postojeće visoko zelenilo treba maksimalno sačuvati i urediti kao javni park sa minimalnim intervencijama u prirodan okoliš. Nije moguća gradnja čvrstih ni montažnih građevina unutar šume, a postojeće montažne građevine koje se ne koriste potrebno je ukloniti.
7. Izgradnja u sportsko-rekreacijskoj zoni Konjevrate planirana je za smještaj sportskog centra vezanog uz automobilistički sport i prometnog vježbališta. Sadržaji obuhvaćaju izgradnju:
   * automobilističkih trkačkih staza s gledalište/tribinama visine do 6m,
   * karting staze, male karting staze,
   * velodrom,
   * prometno vježbalište sigurne vožnje,
   * edukativni centar sa poligonom za djecu školske dobi te
   * pratećih sadržaja (posebnog parkirališta/ kampinga za natjecatelje, benzinsku crpku pozornice na otvorenom (“drive in”),
   * helidroma, bazena do 400 m2,
   * dječjeg zabavnog parka do 1000 m2,
   * poligona za skateboard,
   * turističke “off road” – blatnjave staze i ugostiteljsko turističkih sadržaja) te zaštitno i javno zelenilo,
   * iznimno, minimalno 33% površina treba biti uređeno kao zelene površine.
8. Izgradnja u sportsko-rekreacijskoj zoni Dubrava planirana je za smještaj:
   * osnovnih sadržaja: prometnog vježbališta, poligona sigurne vožnje, karting staze s pratećom infrastrukturom, te parkirališta za posjetitelje i za vozače,
   * pratećih sadržaja: ugostiteljskih, trgovačkih (sportska oprema, dijelovi za potrebe karting sporta i ostalih korisnika staze),
   * najveća dozvoljena visina (V) građevina je 4,0 m, a najveći dozvoljeni broj etaža (E) je jedna nadzemna etaža (Pr) uz mogućnost gradnje podruma,
   * najmanje 33% površina treba biti uređeno kao zelene površine,
   * najmanja udaljenost građevina od granice čestice je 4 m, a od granice čestice prometnice je 5,0 metara.
9. U sportsko-rekreacijskoj zoni Jadrija postojeći prateći sadržaji zone: ugostiteljski sadržaji, prateći sadržaji kupališta (kabine, tuševi, sanitarni čvor i sl.) smiju se rekonstruirati odnosno zamijeniti novim građevinama u postojećim tlocrtnim gabaritima u svrhu poboljšanja funkcionalnosti. Određuju se slijedeći uvjeti uređenja i gradnje na području kupališta Jadrija:
   * prilikom rekonstrukcije/zamjene postojećeg građevinskog sklopa kupališta s kabinama koje je zaštićeno kulturno dobro, planirana rekonstrukcija prema posebnim uvjetima nadležnog Konzervatorskog odjela u zatečenim i povijesnim gabaritima uz minimalne dozvoljene korekcije odnosno dozvoljena je na način da je omogućeno povećanje visine za maksimalno 10 %, ali ne više od 3,3 m. Nova građevina gradit će se približno u postojećim gabaritima/povijesnim gabaritima sukladno uvjetima nadležnog Konzervatorskog odjela, uz zadržavanje dosadašnjih dimenzija pojedinačnih kabina i načina njihovog korištenja te uz mogućnost smještaja manjeg ugostiteljskog objekta unutar građevine (površine do 20 m2).
   * rekonstrukcija postojećeg restorana planira se u postojećim gabaritima.
   * omogućen je smještaj četiri sportska terena za tenis i postava do 4 reda tribina, najviša dozvoljena visina tribina je do 1,5 m, širina tribina je 2,5 m, a dužina je jednaka dužini sportskih terena uz koje su tribine postavljene (tribina je s obaveznom transparentnom ogradom sa strane i na vrhu tribina. Na prostoru oko sportskih terena, uređenom kao javna zelena površina s pješačkim stazama i odmorištima, moguć je smještaj stolova za stolni tenis.
   * južno od kupališta Jadrija zadržava se i uređuje teren za odbojku na pijesku.
   * uz sportske terene planira se uklanjanje postojeće građevine sa sanitarnim čvorom i zamjena građevinom s pratećim sadržajima uz sportske terene (garderoba, sanitarni čvor, caffe bar i sl), građevina je prizemna s najvišom visinom od 4,5 m.
   * prostor kupališta se uređuje i održava te oprema svim potrebnim sadržajima (tuševi, kabine za presvlačenje.), bez gradnje čvrstih ili montažnih građevina. Kupalište treba biti javno pristupačno s kopnene i morske strane, bez arhitektonskih barijera za osobe s poteškoćama u kretanju,
   * radi sanacije omogućuje se korekcija postojeće obalne crte, odnosno uređenje obalnih građevina,
   * sve postojeće borove šume treba maksimalno sačuvati i urediti kao javni park s minimalnim intervencijama u prirodan okoliš. Nije moguća gradnja čvrstih ni montažnih građevina unutar šume, a postojeće montažne građevine potrebno je ukloniti,
   * kolna pristupna prometnica planirana se kao dvosmjerna kolno-pješačka površina širine 5,0 m. Površina prometnice je asfaltirana, bez visinskih razlika kolnog i pješačkog dijela,
   * šetnica od pristana javnog brodskog prijevoza do kupališta planira se uz maksimalnu zaštitu pješaka i osiguranje njihovog nesmetanog kretanja.
   * sve građevine potrebno je priključiti na zajednički (zajedno sa stambenim građevinama) sustav odvodnje koji se sastoji od kolektora, uređaja za pročišćavanje, crpnih stanica i ispusta, a planira se za konačni kapacitet od 6600 ljudi uz pretpostavljenu specifičnu potrošnju vode od 240 l/st/dan.
   * uređaj za pročišćavanje planira se od više jedinica kako bi se omogućila etapna izgradnja.
10. Osim sportsko-rekreacijskih zona određenih ovim Planom, unutar građevinskih područja naselja moguće je planovima užeg područja odrediti i druge sportsko-rekreacijske zone.

## 5. Uvjeti utvrđivanja koridora ili trasa i površina prometnih i drugih infrastrukturnih sustava u prostoru

Članak 100.

1. PPUG Šibenik je predviđeno opremanje područja Grada Šibenika slijedećom prometnom i komunalnom infrastrukturom:
   * promet (cestovni promet, željeznički promet, pomorski promet, zračni promet i integralni transport),
   * sustav pošta i telekomunikacija (pošta i javne telekomunikacije);
   * energetski sustav (plinoopskrba, elektroenergetika);
   * vodnogospodarstvo (korištenje voda, odvodnja otpadnih voda, uređenje vodotoka).
2. Planom su određeni koridori planiranih infrastrukturnih građevina unutar kojih je isključena izgradnja drugih sadržaja osim infrastrukturnih građevina do utvrđivanja točne trase (položaja) infrastrukturne građevine kako slijedi:

|  |  |  |  |  |  |
| --- | --- | --- | --- | --- | --- |
| SUSTAV | PODSUSTAV | | GRAĐEVINA | KORIDOR (m) | NAPOMENA |
|  | vrsta | kategorija | vrsta | Planirana/u istraživanju |  |
| PROMET | željeznica | državna | međunarodni promet | 200/400 | jedno ili dvokolosječna |
| regionalni promet | 200 |  |
| lokalni promet | 200 |  |
| ceste | državna | autoceste | 200 |  |
| brze ceste | 150 |  |
| ostale | 100 |  |
| Glavna gradska | Glavna gradska | 70 |  |
| TELEKOMUNIKA- CIJE | kablovska kanalizacija | državna | međunarodna | 1 | uz javne površine i građevine |
| županijska | magistralna | 1 |  |
| VODOOPSKRBA I ODVODNJA | vodovodi | državni | magistralni | 10 |  |
| županijski | ostali | 10 |  |
| kolektori | županijski | kolektor |  |  |
| ENERGETIKA | naftovod | državni | međunarodni magistralni | 100 |  |
|  | magistralni | 60 |  |
| plinovod | magistralni | tranzitni | 100 | (60) projektirani |
| magistralni | distribucijski | 60 | (60) projektirani |

1. Površine infrastrukturnih sustava su površine na kojima se mogu graditi komunalne građevine i uređaji i građevine infrastrukture na posebnim prostorima i građevnim česticama, te linijske i površinske građevine za promet. U zaštitnom koridoru magistralnog plinovoda, koji iznosi 30 metara lijevo i desno od osi plinovoda, zabranjena je gradnja građevina namijenjenih za stanovanje ili boravak ljudi. Također, za sve zahvate u prostoru vezane uz gradnju u blizini plinovoda, nužno je zatražiti posebne uvjete gradnje od upravitelja plinovoda.
2. PPUG Šibenik, osim površina za linijsku infrastrukturu, izvan građevinskih područja određene su zone/lokacije infrastrukture (oznaka IS) za:
   * zona pročistača otpadnih voda u sustavu odvodnje grada Šibenika,
   * zona „Most“ za smještaj ugostiteljsko turističke građevine,
   * svjetionik Jadrija (zaštićeno kulturno dobro)
   * točkasti lokaliteti za smještaj parkirališta - odmorišta u neposrednoj blizini prirodnih plaža za koje će se detaljni uvjeti odrediti zajedno s uvjetima za prometnu infrastrukturu iz članka 109. stavak 3.
3. Na površinama predviđenima za gradnju komunalnih građevina i uređaja i građevina infrastrukture na posebnim prostorima grade se:
   * uređaji za pročišćavanje otpadnih voda;
   * spremnici za vodu;
   * uređaji za kanalizaciju;
   * trafostanice 380/110 kV, 220/110 kV i 110/xkV;
   * toplane i elektrane;
   * primopredajne mjerno - redukcijske plinske stanice, skladišta plina, plinske redukcijske stanice, plinske regulacijske stanice, razdjelne blok stanice, te
   * ispostave za dežurne službe;
   * komutacijske građevine;
   * crpilišta voda;
   * građevine za predobradu i obradu otpada;
   * građevine za druge komunalne i slične djelatnosti.
4. Na površinama predviđenim za linijske, površinske i druge infrastrukturne prometne građevine grade se i uređuju:
   * ulična mreža i trgovi;
   * mostovi:
   * parkirališta i garaže;
   * autobusne stanice i terminali s pratećim sadržajima;
   * željeznička mreža, građevine i prateći sadržaji;
   * mreža biciklističkih staza i traka;
   * pješačke zone, putovi i sl.;
   * benzinske postaje (što podrazumijeva i plinske postaje te punionice za električna vozila) s pratećim sadržajima;
   * autobusni kolodvori s pratećim sadržajima;
   * spremišta autobusa.
5. Iznimno, i na zasebnim građevnim česticama, mogu se graditi i poslovne građevine (uredske i prateće) u vezi s obavljanjem osnovne djelatnosti.
6. Na površinama iz ovoga članka ne mogu se graditi stambene građevine.
7. Detaljno određivanje trasa prometnica, komunalne i energetske infrastrukture koji su određeni PPUG Šibenika, utvrđuje se stručnim podlogama za izdavanje lokacijske dozvole, odnosno idejnim rješenjima (projektima) vodeći računa o konfiguraciji tla, posebnim uvjetima i drugim okolnostima.
8. Pri projektiranju i izvođenju pojedinih građevina i uređaja komunalne infrastrukture potrebno se pridržavati važećih propisa, kao i propisanih udaljenosti od ostalih infrastrukturnih objekata i uređaja, te pribaviti suglasnost ostalih korisnika infrastrukturnih koridora.
9. Za sve zahvate u prostoru vezane uz gradnju u blizini plinovoda nužno je zatražiti posebne uvjete gradnje od nadležnog tijela.

## 5.1. Promet

Članak 101.

1. Na području Grada Šibenika mreža državnih i gradskih prometnica, željezničkih pruga odnosno sustav pomorskog (luke i plovni putovi) i zračnog prometa (helidromi) prikazan je na karti broj 1. Korištenje i namjena površina, Sustav prometa. Kako do trenutka donošenja ovog plana sustav prometa nije definiran do kraja, odnosno nisu utvrđeni i istraženi svi detaljni položaji, planirani objekti nisu definirani točnim položajem, već trasama i pravcima koji povezuju pojedina područja, odnosno načelnim lokacijama. Njihov točan položaj utvrdit će se temeljem idejnih rješenja/projekata i po potrebi studija utjecaja na okoliš.
2. Položaj prometnica, kada je to potrebno radi prilagodbe postojećem stanju izgrađenosti i konfiguraciji terena, u planovima užeg područja, odnosno u projektnoj dokumentaciji ne mora se u cijelosti poklapati sa trasom prometnica planiranih PPUG-om ukoliko se i dalje zadržava planirana funkcija prometnog povezivanja.

## 5.1.1. Cestovni promet

Članak 102.

1. Prostornim planom određena je mreža državnih i nerazvrstanih prometnica na području Grada Šibenika sukladno posebnom propisu koji regulira ovu oblast. Na području obuhvata Plana ovisno o značaju i očekivanom prometnom opterećenju određene su sljedeće prometne površine:
   * autocesta
   * državne ceste
   * nerazvrstane ceste
   * ostale javne prometne površine:
     + ostale ceste
     + biciklističke staze
     + pješačke površine.
2. Autoceste
3. Na području Grada izgrađena je u punom profilu dionica autoceste A1 (Zagreb /Lučko- Karlovac-Bosiljevo-Split-Ploče-Opuzen-granica BiH-granica BiH-Dubrovnik). Obzirom na značaj i budući razvoj zone Podi planirano je novo čvorište, odnosno izgradnja priključka gospodarske zone Podi na A1.
4. Zaštitni pojas autoceste, koji se mjeri od vanjskog ruba zemljišnog pojasa autoceste, iznosi minimalno 40m sa svake strane. Unutar zaštitnog pojasa nije dozvoljeno planiranje nikakvih objekata visokogradnje (poslovnih, stambenih i drugih građevina). U zaštitnom pojasu autoceste mogu se planirati zaštitne zelene površine, locirati i izgraditi objekti niskogradnje (prometnice, pješačke i biciklističke staze, prilazi i parkirališta), te komunalna infrastrukturna mreža (telekomunikacije, elektroenergetska mreža i javna rasvjeta, plinoopskrba, vodoopskrba i odvodnja otpadnih voda, kanalizacija), a minimalna udaljenost istih od vanjskog ruba zemljišnog pojasa definira se ovisno o vrsti i namjeni niskogradnje.
5. Za svaki zahvat u prostoru od strane pravnih ili fizičkih osoba, a koji su planirani unutar zaštitnog pojasa autoceste ili na cestovnom zemljištu (polaganje TK kabela, priključak na TS, plinovod, prometnice, svjetla javne rasvjete i drugi komunalni infrastrukturni priključci), potrebno je sukladno Zakonu o prostornom uređenju odnosno posebnim zakonima koji reguliraju ovo područje, podnijeti zahtjev za izdavanjem posebnih uvjeta građenja i dostaviti na daljnje rješavanje Hrvatskim autocestama d.o.o.
6. Objekti niskogradnje (prometnice i svjetla javne rasvjete) unutar zaštitnog pojasa moraju se projektirati na način da ne odvraćaju pozornost i ne ugrožavaju sigurnost prometa na autocesti. U slučaju planiranja prometnih površina u blizini autoceste potrebno je predvidjeti ograde (zeleni pojas) protiv zasljepljivanja kako bi se u noćnim satima neutralizirao negativan utjecati vozila na odvijanje prometa na autocesti.
7. Zaštitna ograda autoceste ne smije se koristiti kao ograda budućih zahvata u prostoru, te se ista mora predvidjeti na k.č. u vlasništvu investitora udaljena minimalno 3 metra od zaštitne žičane ograde (radi redovnog održavanja zemljišnog pojasa autoceste).
8. Planiranje i izgradnja zidova za zaštitu od buke ukoliko se pokaže potreba za izvođenjem istih, provodi se sukladno Zakonu o zaštiti od buke.
9. Državne ceste
10. Državne ceste su javne ceste koje imaju funkciju povezivanja Republike Hrvatske u europski prometni sustav, ostvarivanja kontinuiteta E-ceste prometnog povezivanja regija Republike Hrvatske, prometnog povezivanja sjedišta županija međusobno, povezivanja sjedišta županija s većim regionalnim sjedištima susjednih država (gradovi veći od 100.000 stanovnika), omogućavanja tranzitnog prometa, koje čine cestovnu okosnicu velikih otoka i kojima se ostvaruje kontinuitet državnih cesta kroz gradove, a koje su razvrstane kao državne ceste sukladno Zakonu o cestama.
11. Na području Grada Šibenika dionice su slijedećih državnih cesta:
    * DC 8: G.P. Pasjak (gr. R. Slovenije) – Šapjane – Rijeka – Zadar – Split – G.P. Klek (gr.

BiH) – G.P. Zaton Doli (gr. BiH) – Dubrovnik – G.P. Karasovići (gr. Crne Gore)

* + DC 27: Gračac (D1) - Obrovac - Benkovac - Stankovci - D8
  + DC 33: G.P. Strmica (gr. BiH) – Knin – Drniš – čvor Vidici (D8)
  + DC 56: čvorište Tromilja (D424) – Benkovac – Skradin – Drniš (D33) – Muć – čvorište Klis – Grlo (D1)
  + DC 58: Šibenik (luka) – Boraja – Trogir (D8)
  + DC 128: Uvala Mikavica - T. P. Žirje
  + DC 531: Čvor Vrpolje (A1) - Vrpolje (D58).

1. Na području obuhvata Plana u poluprofilu planirane brze ceste Šibenik (luka Šibenik) – Drniš – Knin, izgrađena je prva faza brze državne ceste, dionica Tromilja - čvor Vidici kao dvotračna cesta. Njenim dovršetkom u punom profilu (4 prometna traka) ova dionica postaje dionica brze državne ceste u punom profilu. Na spomenutoj izgrađenoj dionici na mjestu priključenja spojne ceste za čvor Šibenik na autocesti A1 planirana je izgradnja deniveliranog križanja (rekonstrukcija postojećeg raskrižja).
2. Uz postojeće državne ceste u skladu sa Zakonom o cestama potrebno je poštivati odredbe o zaštitnom pojasu. Zaštitni pojas državne ceste se mjeri od vanjskog ruba zemljišnog pojasa.
3. Udaljenost građevina na građevnim česticama uz državne ceste ne može biti manji od 10m od linije izvlaštenja državne ceste.
4. Lokacije čvorišta u dvije razine ovim Planom načelno su određene. Točan prostorni položaj čvorišta bit će definiran na temelju izrađene projektne dokumentacije. Za planirane priključke na državne ceste ili rekonstrukciju postojećih priključaka potrebno je izraditi projektnu dokumentaciju u skladu s Pravilnikom o uvjetima za projektiranje i izgradnju priključaka i prilaza na javnu cestu te ishoditi suglasnost Hrvatskih cesta d.o.o.
5. Na značajnijim križanjima državnih cesta moguće je sukladno potrebama prometa, te u suglasnosti s nadležnim službama odrediti i druga denivelirana križanja kada je to nužno radi zahtjeva sigurnosti prometa. Za navedena planirana i nova križanja moguće je primijeniti i druga tehnička rješenja koja će biti određena detaljnijom prostorno planskom dokumentacijom ako su zadovoljeni zahtjevi u pogledu sigurnosti prometa. Na svim državnim cestama moguća je, radi poboljšanja prometnog standarda i povećanja sigurnosti prometa, izgradnja deniveliranih križanja, kružnih tokova i slično. Za planirane priključke na državne ceste ili rekonstrukciju postojećih potrebno je izraditi projektnu dokumentaciju u skladu s posebnim propisom te ishoditi suglasnost Hrvatskih cesta d.o.o. u skladu sa Zakonom o cestama.
6. Na svim dionicama postojećih državnih i javnih cesta mogući su ispravci radi poboljšanja tehničkih elemenata, pri čemu se to ne smatra promjenom trase. Na području Grada Šibenika planirani su sljedeći zahvati na mreži cesta državnog značenja:
   * brza cesta Šibenik - Drniš – Knin
   * obilaznica Vodica,
   * uređenje raskrižja na državnoj cesti D8; u tijeku je priprema projektne dokumentacije, - obilaznica naselja Šibenik i Brodarica.
7. Nerazvrstane ceste
8. Nerazvrstane ceste obuhvaćaju:
   * Glavne gradske ceste su javne ceste preko kojih se ostvaruje veza grada ili gradskih dijelova s državnim cestama.
   * Važnije gradske ceste su javne ceste koje povezuju sjedište grada s ostalim naseljima unutar Grada, ceste u urbanom području koje povezuju gradske četvrti sa glavnim gradskim cestama, ceste koje povezuju susjedne gradske četvrti međusobno,
   * Ostale gradske ceste su ostale ceste koje se koriste za promet vozilima, koje svatko može slobodno koristiti. Ostale ceste obuhvaćaju:
     + ceste (postojeće i planirane) prikazane na kartografskim prikazima 4. Građevinska područja
     + ceste evidentirane u katastarskom operatu
     + ceste koje se u naravi koriste, a nisu evidentirane u katastarskom operatu ili prikazane u Planu
     + ceste koje se planiraju na temelju provedbenih dokumenata prostornog uređenja ili projektne dokumentacije, a prema uvjetima iz Plana.
9. Na području Grada Šibenika planirana je izgradnja biciklističke staze uz postojeće prometnice:
   * važnije gradske ceste Šibenik - Zablaće – Podsolarsko i
   * gradske ceste Podsolarsko – Solaris – uvala Škar.
10. Planom je omogućena izgradnja biciklističkih staza i na drugim prometnicama ali i na potpuno novim trasama ukoliko za to bude iskazan interes. Biciklističke staze mogu se izvoditi uz prometnice ili samostalno.
11. Za sve planirane ceste do izrade projektne dokumentacije potrebno je čuvati koridore u širini:
    * brza cesta 150 m,
    * ostale državne ceste 100 m.
12. Ukoliko se planiraju novi priključci na državne ceste potrebno je ishoditi suglasnost Hrvatskih cesta d.o.o. u skladu sa Zakonom o cestama te izraditi projektnu dokumentaciju u skladu s Pravilnikom o uvjetima za projektiranje i izgradnju priključaka i prilaza na javnu cestu.
13. Infrastrukturne vodove potrebno je planirati izvan cestovnog zemljišta državnih cesta, a odvodnja oborinskih voda s površina građevnih čestica mora se riješiti na način da se iste ne slijevaju na državnu cestu.
14. Za novoplanirane zone i zone kojima se promjenom namjene bitno utječe na vrstu i opseg prometa, potrebna je izgradnja, odnosno rekonstrukcija kolnog prilaza u skladu sa odredbama posebnih propisa o cestama.
15. Sve prometne površine unutar građevinskog područja na koje postoji neposredan pristup s građevnih čestica, ili su uvjet za formiranje građevne čestice, moraju se projektirati, graditi i uređivati na način da se omogućuje vođenje komunalne infrastrukture, te moraju biti vezane na sustav javnih prometnica.
16. Prilaz s građevne čestice na prometnu površinu treba odrediti u skladu s posebnim propisom tako da se ne ugrožava promet.
17. Pješačke površine obuhvaćaju trgove, šetnice, izdvojene pješačke putove i proširenja uz postojeće i planirane sadržaje i sl. Namijenjene su za promet pješaka, a iznimno se mogu koristiti za potrebe kolnog prometa u svrhu obavljanja komunalnih ili interventnih usluga po određenom prometnom režimu. Pješačke prijelaze i pristupe prometnim i javnim površinama treba izvesti bez arhitektonsko-urbanističkih barijera.

Članak 103.

1. Prometna površina je površina javne namjene, površina u vlasništvu vlasnika građevne čestice ili površina na kojoj je osnovano pravo služnosti prolaza u svrhu pristupa do građevne čestice. Prometna površina je i površina koja se kao takva koristi u naravi, da po njoj svatko može nesmetano prolaziti pješice, samo u izgrađenim dijelovima građevinskih područja naselja, i/ili vozilom u ostalim dijelovima građevinskih područja ili vozilom i kada nije evidentirana u katastru niti zemljišnim knjigama, te se može smatrati da je time osiguran prometni pristup na građevnu česticu.
2. Ulicom se smatra svaka prometna površina unutar građevinskog područja uz koju se izgrađuju ili postoje stambene ili druge građevine, te na koji te građevine imaju izravan pristup.
3. Razgraničenje između koridora (i zaštitnog pojasa) ulica/cesta i drugih namjena u građevinskim područjima je regulacijska linija. Određene su slijedeće minimalne širine koridora za novoplanirane ulice:
   * glavna gradska cesta 30m
   * važnija gradska cesta 20m
   * ostale gradske ceste 8,5 m.
4. Najmanja širina kolnika je 5,5 m (za dvije vozne trake), odnosno 3,5 m (za jednu voznu traku).
5. Pristupni put do građevne čestice je prometna površina za kolni i pješački promet kojom se omogućuje pristup od postojeće ceste do građevne čestice, a određuje se prema broju čestica:
   * za pristup do najviše pet građevnih čestica obiteljskih kuća, najmanje je širine 5,5 m i najveće dužina 75 m,
   * za pristup do najviše dvije građevne čestice obiteljskih kuća najmanje širine 3,0 m i najveće dužine 50 m.
6. Iznimno, pristupnim se putom mogu smatrati postojeće pješačke staze ili stube u izgrađenim dijelovima građevinskih područja kad to zahtijeva konfiguracija terena.
7. Građevna čestica ulice može biti i šira od koridora ulice, zbog prometno – tehničkih uvjeta kao što su: formiranje raskrižja, prilaza raskrižju, autobusnih ugibališta, posebnih traka za javni prijevoz, podzida, nasipa i sl. Građevna čestica ulice može biti uža od planiranog koridora ulice, ukoliko je prometno - tehničko rješenje uklopivo u cjelovito rješenje koridora ulice u punom profilu.
8. Postojeće ulice, za koje nije moguće ostvariti određenu širinu koridora radi postojeće izgradnje, zadržavaju sadašnji koridor uz gradnju novih objekata na već utvrđenom građevinskom pravcu i uz rezervaciju proširenja postojeće ulice koja iznosi najmanje 4,25 m od osi prometne površine.
9. Slijepa ulica može biti najviše dužine do 180 m, uz uvjet da na kraju ima obvezno okretište za komunalna i druga vozila. Iznimno, kod postojećih slijepih ulica može se zadržati postojeća dužina, te postojeća širina ako nije manja od 5,5 m.
10. Za potrebe nove izgradnje na neizgrađenom dijelu građevinskog područja koje se proteže uz državnu ili glavnu gradsku prometnicu treba osnivati zajedničku sabirnu ulicu preko koje će se ostvariti direktan pristup na javnu prometnu površinu, a sve u skladu s posebnim uvjetima tijela nadležnih za upravljanje prometnicom na koju se priključuje.
11. Uz rezervaciju prostora za proširenje prometne površine moguća je gradnja građevina s priključenjem na postojeću prometnu površinu prije planiranog proširenja te površine sukladno odredbama ovog Plana.
12. Izuzetno se, u izgrađenom dijelu građevinskog područja prometnice koje ne zadovoljavaju uvjetima iz ovog članka mogu se zadržati u funkciji prometnog povezivanja ukoliko su čestice smještene uz njih već pretežito izgrađene te bi formiranje ulica zahtijevalo značajnije uklanjanje postojeće izgradnje.

Članak 104.

1. Minimalna udaljenost regulacijskog pravca od ruba kolnika treba osigurati mogućnost izgradnje odvodnog jarka, usjeka nasipa, bankine i nogostupa, ali ne manja od 1,5 m.
2. Izuzetno uz kolnik slijepe ulice može se osigurati izgradnja nogostupa samo uz jednu njenu stranu, ali ne manje od 1,5 m.
3. Ne dozvoljava se izgradnja građevina, zidova i ograda, te podizanje nasada koji sprečavaju proširivanje previše uskih ulica, uklanjanje oštrih zavoja, te zatvaraju vidno polje vozača i time ometaju promet.

Članak 105.

Sve prometne površine trebaju biti izvedene bez arhitektonskih barijera tako da na njima nema zapreka za kretanje niti jedne kategorije stanovništva.

## 5.1.1.1. Uvjeti za priključenje građevne čestice na prometnu površinu unutar građevinskih područja naselja

Članak 105.a.

1. Za priključenje građevne čestice na prometnu površinu mora se osigurati kolno-pješačka površina. Kolno-pješačkim površinama smatraju se:
   * postojeće i planirane ceste i pristupni putovi,
   * ceste i pristupni putovi za koje je izdana građevinska dozvola,
   * površine u vlasništvu vlasnika građevne čestice
   * površine na kojima je zasnovano pravo služnosti.
2. Do realizacije planiranih cesta ili izdavanja građevinskih dozvola za iste, moguće je ishoditi građevinsku dozvolu za gradnju ili rekonstrukciju građevine, uz uvjet da u naravi postoji mogućnost priključenja građevne čestice građevine na kolno-pješačku površinu, prema uvjetima Plana.
3. Unutar starih jezgri naselja i izgrađenog dijela građevinskog područja naselja Jadrija iz članka 53b. te ostalih izgrađenih dijelova građevinskih područja naselja gdje je u cijelosti definirana prometna mreža te nije moguće ostvariti kolni pristup, moguće je ishoditi akte za građenje na građevnoj čestici zgrade do koje je osiguran samo pješački pristup, širina kojeg zavisi o zatečenom stanju na terenu.
4. Prilikom rekonstrukcije postojeće građevine, za koju nije utvrđena građevinska čestica, ukoliko nije moguće ispoštovati uvjete za regulacijski pravac iz Plana bez uklanjanja postojeće zgrade, regulacijski pravac određuje se prema postojećem stanju izgrađenosti.
5. Na otocima gdje nije moguće ostvariti kolni pristup, moguće je ishoditi akte za građenje na građevnoj čestici do koje je osiguran samo pješački pristup, širina kojeg zavisi o zatečenom stanju na terenu.
6. Zbog neusklađenosti katastarskih podloga sa stvarnim stanjem na terenu, priključak građevne čestice zgrade definira se projektnom dokumentacijom zgrade u skladu sa stvarnim stanjem na terenu, a prema uvjetima iz Plana.

Članak 106.

1. Pri izgradnji i rekonstrukciji građevina stambene, javne, gospodarske i sportsko- rekreativne namjene potrebno je osigurati minimalni broj parkirališnih i/ili garažnih mjesta za osobna ili teretna vozila. Okvir za dimenzioniranje minimalnog broja parkirališno-garažnih mjesta su normativi iz slijedeće tablice:

|  |  |  |  |
| --- | --- | --- | --- |
| **Namjena** | **Tip građevine** | **Potreban broj parkirališnih ili garažnih mjesta (PM)** | Minimalni broj parkirališnih ili garažnih mjesta (PM) |
| Stanovanje | stambene građevine | 1 PM/50 m2 x 1,25  (uvećano za 25% za posjetitelje) | najmanje 1 PM na 1 stambenu jedinicu (stan, apartman, studio...) uvećano za 25% za posjetitelje |
| Apartmani | Stambene, stambeno poslovne i poslovne građevine | 1 PM za svaku apartmansku jedinicu |  |
| Ugostiteljstvo i turizam | Restoran, kavana | 1 PM/25 m2 |  |
| Caffe bar, slastičarnica i sl. | 1 PM/10 m2 |  |
| Smještajni objekti iz skupine hotela, motela | 1 PM/50 m2 |  |
| Samački hoteli, pansioni | 1 PM/100 m2 |  |
| Trgovina i skladišta | Robna kuća, supermarket | 1 PM na 15 m2 prodajne površine |  |
| Ostale trgovine | 1 PM na 30 m2 prodajne površine | najmanje 2 PM |
| Skladišta | 1 PM na 100 m2 |  |
| Poslovna i javna namjena | Banke, agencije, poslovnice (javni dio) | 1 PM na 25 m2 | najmanje 2 PM |
| Uredi i kancelarije | 1 PM na 50 m2 |  |
| Industrija i zanatstvo | Industrijski objekti | 1 PM na 125 m2 |  |
| Zanatski objekti | 1 PM na 125 m2 |  |
| Auto servis | 1 PM na 20 m2 |  |
| Kultura, odgoj i obrazovanje | Dječji vrtići i jaslice | 1 PM/50 m2 |  |
| Osnovne i srednje škole | 1 PM/100 m2 |  |
| Fakulteti | 1 PM/70 m2 |  |
| Instituti | 1 PM/100 m2 |  |
| Kina, kazalište, dvorane za javne skupove | 1 PM/50 m2 |  |
| Crkve | 1 PM/50 m2 | Ili 0,10 na 1 korisnika |
| Muzeji, galerije, biblioteke | 1 PM/50 m2 | minimalno 4 PM, za muzeje 1PM za autobus |
| Kongresne dvorane | 1 PM/ 50 m2 |  |
| Zdravstvo i socijalna Skrb | Bolnice i klinike | 1 PM/100 m2 |  |
| Ambulante, poliklinike, dom zdravlja | 1 PM/20 m2 |  |
| Domovi za stare | 1 PM/200 m2 |  |
| Sport i rekreacija | Sportski objekti otvoreni, bez gledališta | 1 PM/250m2 površine |  |
| Sportski objekti zatvoreni, bez gledališta | 1 PM/50m2 površine |  |
| Sportski objekti i igrališta s gledalištem | 1 PM/100 m2 | Ili 0,20 na 1 posjetitelja, korisnika |
| Komunalni i prometni sadržaji | Tržnice | 1 PM/20m2 površine |  |
| Tehničko-tehnološke građevine | 1 PM/50 m2 | minimalno 1PM |
| Benzinske postaje | 1 PM/25 m2 |  |
| Terminalni putničkog prijevoza | Autobusni kolodvor |  | obvezan prometno – tehnološki projekt s izračunom potrebnog broja PM, posebno za:   * stajalište (samo ukrcaj i iskrcaj), * kratkotrajno parkiranje (do 1 h), * dugotrajno parkiranje (preko 1 h). |
| Trajektna i putnička luka |  |
| Groblja |  |  | Minimalno 10 PM |

1. Potreban broj parkirališnih ili garažnih mjesta iz gornje tablice određen je u odnosu na bruto razvijenu površinu odgovarajućeg tipa građevine. Potreban broj parkirališnih ili garažnih mjesta iz gornje tablice određen je u odnosu na bruto razvijenu površinu odgovarajućeg tipa građevine. Ukoliko se gradi građevina različitih namjena potrebna parkirališna mjesta određuju se sukladno bruto razvijenoj površini svake namjene zasebno. Uz potreban broj parkirališnih ili garažnih mjesta (PM) iz Tablice u stavku 1. ovog članka potrebno je planirati i parkirališna mjesta za motocikle na način da se na 10 PM za automobile osigura po 1 PM za motocikl.
2. U bruto razvijenu površinu za izračun PM ne uračunava se površina garaže i površina jednonamjenskih skloništa.
3. Na otocima na kojima nema kolnog prometa ili se planira ograničeni promet (traktori) nije obavezno dimenzioniranje broja parkirališnih mjesta prema prethodnoj tablici.
4. Pri određivanju broja potrebnih PGM iznimno mogu se smanjiti normativi kod gradnje, dogradnje i nadogradnje objekata i to:
   * u središnjem dijelu grada/naselja, u već izgrađenim dijelovima grada/naselja, vodeći pri tom računa o vrijednostima i ograničenim mogućnostima prostora,
   * izuzetno se pri rekonstrukciji postojećih građevina (nadogradnje ili zamjene postojeće građevine novom) na izgrađenom dijelu građevinskog područja Jadrije na građevnoj čestici ne mora se zadovoljiti uvjetima za smještaj vozila na građevinskoj čestici.
5. Na javnim parkiralištima, od ukupnog broja parkirališnih mjesta, najmanje 5% mora biti osigurano za vozila osoba sa smanjenom pokretljivošću. Na parkiralištima s manje od 20 mjesta koja se nalaze uz ambulantu, ljekarnu, trgovinu dnevne opskrbe, poštu, restoran i predškolsku ustanovu mora biti osigurano najmanje jedno parkirališno mjesto za osobe sa smanjenom pokretljivošću.
6. Postojeće garaže ne mogu se prenamijeniti u druge sadržaje, a parkirališta samo iznimno, uz osiguranje alternativnog smještaja vozila.
7. Uz svako novo parkiralište obvezno je urediti drvored.

Članak 107.

PPUG Šibenik se predviđa korištenje mjesnih i međumjesnih ulica za javni gradski prijevoz. Na odgovarajućim mjestima potrebno je predvidjeti proširenja za stajališta s nadstrešnicama za putnike.

Članak 108.

1. PPUG Šibenik se uz mjesne ulice predviđa uređenje pločnika za kretanje pješaka u širini koja ovisi o pretpostavljenom broju korisnika, ali ne manjoj od 1,5 m.
2. Iznimno u ulicama gdje to postojeća izgradnja ne dozvoljava, pločnik se može urediti i u manjim gabaritima.

Članak 109.

1. U PPUG Šibenik se omogućuje izgradnja pratećih sadržaja u koridorima državnih cesta na području Grada Šibenika osim na dijelu državne ceste D-8 od granice s Gradom Vodice, do granice GUP-a grada Šibenika i dijelu državne ceste D-58 od granice GUP-a grada Šibenika do građevinskog područja naselja Vrpolje.
2. Pod pratećim sadržajima iz prethodnog stavka podrazumijevaju se odmorišta, vidikovci i benzinske postaje. Uvjeti izgradnje benzinskih postaja određeni su člankom 79. ovih odredbi, a sklopu odmorišta i vidikovaca omogućuje se izgradnja parkirališta, sanitarija, manjih ugostiteljskih građevina (prizemne građevine tlocrtne površine do 100 m2) i dječjih igrališta sukladno posebnom propisu. Površine za planirane sadržaje moguće je planirati isključivo unutar koridora prometnica određenih detaljnijom projektnom dokumentacijom, odnosno stručnom podlogom. Detaljni uvjeti smještaja odredit će se u skladu s posebnim prometnim uvjetima.
3. Iznimno, uz državnu cestu D8 na području koje je na kartografskom prikazu određeno kao točkasti lokalitet oznakom (IS) na području Šparadića planiran je smještaj odmorišta na način da je moguć smještaj parkirališta, sanitarnih uređaja (tlocrtne površine do 20 m2), te manjih ugostiteljskih sadržaja (tlocrtne površine do 40 m2). Navedeni sadržaji sezonskog su karaktera te se njihov smještaj planira u montažnim prizemnim građevinama. Detaljni uvjeti smještaja odredit će se u skladu s posebnim prometnim uvjetima.
4. Prateći sadržaji koji se planiraju uz prometnicu smještavaju se na način da razmak između dva takva sadržaja ne može biti manji od 5 km.
5. Iznimno se dozvoljava nadogradnja postojećeg restorana Trstenik uz cestu D58 u postojećim tlocrtnim gabaritima građevine maksimalne visine izgradnje P+1.
6. Uz postojeći smještajni objekt Panorama na Šibenskom mostu koji je izgrađen kao prateći sadržaj (motel) uz vidikovac na Šibenskom mostu na državnoj cesti D8 planira se izgradnja sadržaja kompatibilnih osnovnoj namjeni kojima će se kvalitativno dopuniti ponuda postojećeg motela. Navedeno kompletiranje uključuje povećanje kapaciteta do ukupno 80 ležajeva (postojeći + planirani), otvoreni bazen sa sanitarnim čvorom i garderobom, otvorena sportska igrališta, ugostiteljske sadržaje s terasom, te parkirališta a sve u skladu s posebnim propisom. Detaljni uvjeti određeni su UPU-om Most- Šibenik čiji je obuhvat određen ovim Planom.

## Željeznički promet

Članak 110.

1. Željezničko čvorište Šibenik čine željezničke pruge M607 Perković - Šibenik i L211 - Ražine - Šibenik Luka, kolodvori Šibenik, Ražine i Šibenik Luka te željezničko stajališta Mandalina. Mreža postojećih željezničkih pruga zadržava svoj prostorni položaj na kojem su moguće korekcije trase, elektrifikacija pruga izgradnje kolodvora, prijelaza i druga poboljšanja radi povećanja protočnosti i sigurnosti prometa.
2. Željeznička pruga M607 Perković – Šibenik je željeznička pruga za međunarodni promet kojom se neposredno i preko drugih pruga luka Šibenik priključuje na ogranak V.b) paneuropskoga željezničkog koridora i istodobno je pruga za daljinski i regionalni željeznički promet koja povezuje srednju Dalmaciju sa središnjom Hrvatskom. Prugom se odvija mješoviti promet. Pruga je jedno kolosiječna pruga koja ima uzdužni nagib po dionicama: Perković - Ražine do 23%o i Ražine - Šibenik do 15%o te vodoravnu geometriju koja omogućuje brzine 60 do 80 km/h.
3. Željeznička pruga L211 - Ražine – Šibenik Luka je željeznička pruga za lokalni promet kojom se preko drugih pruga luka Šibenik priključuje na ogranak Vb) paneuropskoga željezničkog koridora i istodobno pruga za daljinski i regionalni željeznički teretni promet koja povezuje luku Šibenik sa središnjom Hrvatskom. Prugom se odvija samo teretni promet. Pruga je jedno kolosiječna pruga koja na cijeloj duljini ima uzdužni nagib do 15%o i vodoravnu geometriju koja omogućuje brzine do 70 km/h.
4. Na pruzi se nalazi kolodvor Šibenik Luka u kojem je većina kolosijeka u vlasništvu Luke Šibenik.
5. Kolodvor Šibenik je krajnji kolodvor na željezničkoj pruzi M607 Perković – Šibenik.
6. U okviru dugoročne razvojne perspektive, kao alternativni koridor novoj Jadranskoj željezničkoj pruzi u kartografskom prikazu br. 1 na nivou osnovne informacije prikazan je i produžetak tzv. obalne pruge od Šibenika prema Zadru. To je pruga velike propusne moći, odnosno velikih brzina (do 250 km/sat kao krajnje rješenje u daljoj budućnosti) međunarodnog značaja, obzirom da povezuje jadranski (Italija, Slovenija, Hrvatska, Crna Gora, Albanija) s egejskim prostorom (Grčka).
7. Osim postojećih željezničkih pruga planiraju se i koridori:
   * Brza željeznička pruga Gračac – Radučić – Oklaj – Šibenik – Split predstavlja dio planiranog zajedničkog željezničkog koridora koji objedinjuje transverzalnu željezničku prugu Zagreb – Split i tzv. jadranski željeznički pravac Rijeka – Otočac – Gračac – Šibenik – Split – Dubrovnik.
   * Alternativni koridor jadranske željezničke pruge Perković - Šibenik - Zadar koji je u planu rezerviran na razini planske informacije o eventualnom mogućem poželjnom položaju uz obvezu daljnjeg kompleksnog istraživanja prostornih, građevinskih i ekonomskih aspekata te zaštite okoliša.
8. Osim postojećih pruga za posebni promet Planom je predviđeno povezivanje gospodarske zone Podi prugom za posebni promet/industrijskim kolosijekom na sustav željezničkog prometa države.

## Pomorski promet

Članak 111.

1. U akvatoriju Grada Šibenika osiguravaju se prostorni uvjeti za organizaciju pomorskog prometa, kroz uspostavu plovnih putova i morskih luka.
2. Na području grada Šibenika slijedeći su plovni putovi
   1. međunarodni plovni put;
      * Šibenik – plovni put Rijeka-Mediteran,
      * Šibenik-Zadar-Ancona, odnosno Šibenik-Ancona,
   2. unutarnji plovni putovi županijskog značaja:
      * Šibenik - Zlarin - Prvić Luka - Prvić Šepurine – Obonjan – Kaprije - Žirje
      * Šibenik - Kornati
      * Šibenik – Zlarin – Prvić – Vodice –Tribunj,
      * Šibenik – Zlarin – Obonjan – Kaprije – Žirje,
      * Šibenik – Bilice – Skradin.
3. Morska luka je morski i s morem neposredno povezani kopneni prostor s izgrađenim i neizgrađenim obalama, lukobranima, uređajima, postrojenjima i drugim objektima namijenjenim za pristajanje, sidrenje i zaštitu brodova, hidroaviona, jahti i brodica, ukrcaj i iskrcaj putnika i robe, uskladištenje i drugo manipuliranje robom, proizvodnju, oplemenjivanje i doradu robe, te ostale gospodarske djelatnosti koje su s tim djelatnostima u međusobnoj ekonomskoj, prometnoj ili tehnološkoj svezi. U grafičkom prikazu 1. Korištenje i namjena površina, Sustav prometa, morske luke su određene simbolom, a u grafičkim prikazima 4. Građevinska područja površinom lučkog područja na kopnu i moru. Kopneni dio područja luka koji nije posebno iskazan formira se unutar obalnog dijela građevinskog područja i/ ili nasipavanjem na način da minimalno sadrže prostor nužno potreban za funkcioniranje luke (privez, infrastrukturni priključci, pristup), Osim u lučkim područjima državnih i vojnih luka, obavezno je osigurati prohodnost dužobalnog pojasa izgradnjom dužobalne pješačke prometnice minimalne širine 10 metara. Točne granice lučkog područja utvrđuju se u posebnom postupku. Granicu luka utvrđenu na kartografskim prikazima građevinskih područja naselja moguće je minimalno mijenjati u odnosu na razinu točnosti mjerila razrade. Morske luke su:
   1. luke za otvorene javni promet (državnog, županijskog i lokalnog značaja)
   2. luke posebne namjene (brodogradilišta, luke nautičkog turizma, sportske luke)
   3. sidrišta.
4. U postojećim lukama iz prethodnog stavka predviđeno je kompletiranje novim sadržajima, tako da se ne potiskuju osnovne funkcije luke.
5. Morske luke za otvorene javni promet

Luka otvorena za javni promet jest morska luka koju, pod jednakim uvjetima, može upotrebljavati svaka fizička i pravna osoba sukladno njenoj namjeni i u granicama raspoloživih kapaciteta. Lučko područje luke otvorene za javni promet je područje morske luke, koje obuhvaća jedan ili više morskih i kopnenih prostora (lučki bazen), koje se koristi za obavljanje lučkih djelatnosti, a kojim upravlja lučka uprava, odnosno ovlaštenik koncesije, a granica lučkog područja se nalazi unutar granica pomorskog dobra. U lučkim područjima luka otvorenih za javni promet, u skladu s prostornim mogućnostima određene su zone korištenja. Unutar područja luka otvorenih za javni promet ovim se redom treba osigurati prostor za smještaj:

* pristan za potrebe javnog prometa,
* prostor za plovila u tranzitu, turistički izletnički i ribarski brodovi,
* komunalni vez,
* prostore za tzv. nautički vez i sidrište, ukoliko prostorne mogućnosti to dozvoljavaju.

1. Morske luke otvorene za javni promet (oznaka L, odnosno sidro) na području Grada Šibenika su:
2. osobitog (međunarodnog) gospodarskog interesa za Republiku Hrvatsku:

- luka Šibenik

- sidrišta luke Šibenik (Grebaštica, Martinska i sjeveroistočno uz otok Zlarin)

1. županijskog značaja:

- gradska luka Šibenik (koja uključuje i postojeće lučke dijelove Martinsku, TEF, Dolac, uvala Sv. Petar, Panikovac i Dumboka, te planirane uvala Vrnaža i Pekovac)

1. lokalnog značaja:

- postojeće: Jadrija, Brodarica, Zablaće, Krapanj, Obonjan, Zlarin (naselje i trajektno pristanište uvala Boci), Kaprije (naselje i trajektno pristanište), Žirje-Muna (Muna naselje i trajektno pristanište Koromašna), Zaton i Raslina, Grebaštica,

- planirane (u akvatoriju naselja): Jadrtovac i Žaborić,

1. U okviru luka otvorenih za javni promet Šibenik (Martinska), Raslina, Zlarin, Žirje i Kaprije planiran je smještaj sidrišta (oznaka SL), a u uvali Vrnaža i luci Jadrija smještaj komunalnog veza. Uvjeti za smještaj sidrišta u okviru luka otvorenih za javni promet određuju se u skladu s kriterijima is stavka (1) članka 111 b. ovih odredbi.

Morske luke posebne namjene

1. Luka posebne namjene jest morska luka koja je u posebnoj upotrebi ili gospodarskom korištenju pravnih ili fizičkih osoba (luka nautičkog turizma, industrijska luka, brodogradilišna luka, ribarska luka i dr.) ili državnog tijela (vojna luka). Luke posebne namjene na području Grada Šibenika su:
2. remontno brodogradilište (oznaka LB): Šibenik-Mandalina,
3. luke nautičkog turizma (oznaka LN) u akvatoriju naselja Šibenik (Solaris, uvala Stomuća – bivši TEF, Mandalina-Kulina), naselja Kaprije-Kaprije i naselja Zaton (Dobri Dolac),
4. sportske luke (oznaka LS):
   1. postojeće:
      * Šparadići - ispred Todorovića,
      * Grebaštica - zapadni dio uvale Galešnica, Dumići, jugoistočni dio uvale Luka Grebaštica
      * Žaborić - Studena uvala, Studena uvala misto,
      * Jadrtovac - sjeverno od Marinovog mula,
      * Krapanj - sjeverna obala otoka,
      * Krapanj - Donje more,
      * Brodarica - Maratuša, Gaj, Južna uvala,
      * Zablaće - Uvala Zablaće,
      * Šibenik - Pekovac,
      * Zlarin - Uvala Zlarin,
      * Kaprije - Uvala Kaprije,
      * Žirje - Uvala Muna, Koromašna, Mikavica,
      * Raslina - Luka Raslina, sv. Mihovil,
      * Zaton - Uvala Zaton.
   2. planirane:
      * Dolac – uvala Dolac
      * Žaborić – uvala Jasenove.
5. Sportske luke svojim kapacitetom dimenzionirane su tako da zajedno s komunalnim vezovima zadovolje potrebe smještaja registriranih plovila za osobne potrebe uz uvećanje od minimalno 20% za buduće korisnike.
6. U postojećim lukama iz prethodnog stavka predviđeno je kompletiranje novim sadržajima, tako da se ne potiskuju osnovne funkcije luke.
7. Unutar akvatorija ugostiteljsko-turističkih zona predviđena je mogućnost smještaja građevina za prihvat izletničkih, rekreacijskih i sportskih plovila.
8. Izgradnju novih luka nautičkog turizma moguće je ostvariti samo temeljem Studije i Programske osnove nautičkog turizma, čija je izrada predviđena Programom prostornog uređenja Republike Hrvatske, te temeljem Programa razvoja turizma na području Šibensko- kninske županije.
9. Obzirom na stanje katastarskih podloga (neažuriranost) koje ne odgovaraju stvarnom stanju u prostoru (izgrađenost obalne linije) područje za luke iz ovog članka, određeno u kartografskom prikazu 4. Građevinska područja, moguće je korigirati u postupku izrade detaljnije prostorno planske odnosno projektne dokumentacije sukladno stvarnom stanju u prostoru (nasipanje i izgrađivanje obale). Kopnene površine nastale nasipavanjem i koje se smatraju postojećim stanjem u prostoru su površine koje se u cijelosti koriste kao javne površine ili u javne svrhe. Ukoliko to prostorne mogućnosti dozvoljavaju, te ukoliko se ne remeti postojeće korištenje prostora i postojeća komunikacija, unutar ovih je površina osim izgradnje šetnica, trgova, postava urbane opreme moguća izgradnja i manjih uslužnih ugostiteljskih sadržaja i ostalih sadržaja luka planiranih u akvatoriju sukladno posebnom propisu.
10. Za sve zahvate u lučkom području koji se nalaze u prostoru zaštićenih kulturno – povijesnih cjelina potrebno je ishoditi konzervatorske uvjete i odobrenje.
11. Međusobno razgraničenje morskih područja za luka kao i razgraničenje od akvatorija drugih namjena s kojima su u kontaktu, određenih u kartografskom prikazu 4. Građevinska područja, moguće je korigirati u postupku izrade detaljnije prostorno planske odnosno projektne dokumentacije ukoliko proizlaze iz uvjeta određenih posebnim propisima.

Članak 111.a.

1. Luke nautičkog turizma, suhe marine i marine. U luci nautičkog turizma mogu se planirati sadržaji ugostiteljske, trgovačke, uslužne i sportsko-rekreacijske namjene.
2. Suha marina je posebno ograđeni i uređeni prostor za pružanje usluga ostave i čuvanja plovnih objekata, te pružanje usluga transporta plovnog objekta u vodeni prostor i natrag. Smještaj suhe marine moguće je planirati samo u gospodarskim zonama unutar ili izvan naselja. Suha marina u svom sastavu može imati manje brodogradilište za izgradnju, popravak i servis plovila.
3. Marina je dio vodenog prostora i obale posebno izgrađen i uređen za pružanje usluga veza i čuvanja plovnih objekata, smještaja nautičara u plovnim objektima i smještajnim objektima marine, te moguće davanje usluge servisiranja i održavanja plovnih objekata i drugih uobičajenih usluga turistima.

|  |  |  |  |  |
| --- | --- | --- | --- | --- |
| **Luka nautičkog turizma – MARINA** | | | | |
| redni broj | Naselje | Naziv | postojeća površina akvatorija (ha) | maksimalna ukupna površina akvatorija\* (ha) |
| 1. | Šibenik | Solaris | 2,99 | 10,0 |
| 2. | Šibenik | Mandalina -Kulina | 12,92 | 17,0 |
| 3. | Šibenik | Uvala Stomuća – bivši TEF | 0 | 10,0 |
| 4. | Kaprije | uvala Kaprije | 0 | 3,5 |
| **Luka nautičkog turizma -** MARINA III kategorije | | | | |
| 5. | Zaton | Dobri Dolac | 0,3 | 0,3 |
| UKUPNO | | | **16,21** | **40,8** |

1. U Luci nautičkog turizma Dobri Dolac uređaji za prihvat plovila u moru postavljaju se na način da ne ometaju smještaj i korištenje pontona i prolaz veslača do vanjske veslačke staze.
2. Omogućuje se povećanje ukupne maksimalne površine akvatorija luka nautičkog turizma iz prethodne tablice dodatno do 5% isključivo radi tehničkih zahtjeva za podmorski prihvat uređaja za sidrenje pontona.

Članak 111.b.

1. Sidrište je dio vodenog prostora pogodan za sidrenje plovnih objekta u uvali zaštićenoj od nevremena. Minimalni tehnički uvjeti koji trebaju biti zadovoljeni prilikom planiranja sidrišta su:
   * minimalna udaljenost polja sidrišta od obale je 50 m,
   * minimalna udaljenost polja sidrišta od obale na kojoj je uređena plaža je 120 m, odnosno minimalno 20 m od granice plaže u moru,
   * minimalni međusobni razmak plutača je 30 m, a minimalna površina po plutači je 900 m2, izuzetno je moguć i drugačiji smještaj plovila kojim se racionalnije koristi prostor uz uvjet provjere svih aspekata smještaja sidrišta, a naročito u pogledu sigurnosti plovila i uz obaveznu prethodnu izradu maritimne studije, idejnim projektom za lokacijsku dozvolu za sidrište ne mogu se planirati pontoni u okviru sidrišta,
   * plutače unutar polja sidrišta moraju biti smještene na način da se racionalno koristi prostor te da se osigura siguran pristup do svake plutače unutar polja sidrišta,
   * ukoliko se polje sidrišta smještava unutar područja s više namjena/korisnika polje sidrišta mora biti smješteno na način da se osigura nesmetano korištenje ostalih namjena odnosno korisnika akvatorija,
   * idejnim projektom obvezatno se moraju prikazati i ostale namjene i korisnici koje

* se nalaze unutar šireg područja na kojem se planira smještaj sidrišta i njihovo funkcioniranje prije i nesmetano funkcioniranje nakon smještaja polja sidrišta u prostor,
* udaljenost polja sidrišta od plovnog puta odredit će se sukladno posebnom propisu
* prilikom detaljnog određivanja lokacija za sidrišta u obzir treba uzeti rasprostranjenost i putove migracije vrste dobri dupin te rasprostranjenost stanišnog tipa naselja posidonije.

1. Lokacije sidrišta s maksimalnim brojem plutača za privezivanje plovnih objekata određene su u priloženoj tablici:

|  |  |  |
| --- | --- | --- |
| redni broj | SIDRIŠTA | maksimalni broj plutača |
| 1. | uvala Velika Stupica (o.Žirje) | 40 |
| 2. | uvala Tratinska (o. Žirje) | 30 |
| 3. | Uvala Mikavica (o. Žirje) | 25 |
| 4. | Uvala Mala Stupica (o. Žirje) | 20 |
| 5. | uvala Remetić (o. Kaprije) | 10 |
| 6. | uvala Nozdra Velika (o. Kaprije) | 15 |
| 7. | uvala Nozdra Mala (o. Kaprije) | 15 |
| 8. | uvala Zmorašnji Medoš (o. Kaprije) | 10 |
| 9. | Uvala Mrtovac (o. Kaprije) | 20 |
| 10. | Borovnjaci (o. Kakan) | 60 |
| 11. | uvalaTratica (o. Kakan) | 16 |
| 12. | Uvale Vozarica i Srednja Draga južno od Skradina + uvala Dunkovac (grad Šibenik) | 20 + 10 |
| 13. | Uvala Magarna (o. Zlarin) | 15 |
| 14. | Od uvale Kutlače do uvale Pišljivice (Oštrica) | 30 |
| 15. | Lokacija Krbela Velika i Krbela Mala | 10 + 10 |
| UKUPNO: 356 | | |

1. U novoplaniranim sidrištima preporuča se primjena sustava ekološkog sidrenja (ukoliko stanje morskog dna na lokaciji sidrišta dopušta ovakav tip sidrenja). Prije odabira tehničkog rješenja ekološkog sidrenja provesti pregled lokacije kako bi se ovisno o stanju morskog dna i prisutnim zajednicama odabralo rješenje pogodno za zaštitu staništa i vrsta. Prije početka radova na novoplaniranim sidrištima – omogućiti arheološki podmorski pregled lokacija. Za uređenje sidrišta u uvali Dunkovac potrebno je izraditi stručnu podlogu kojom će se izvršiti i provjera utjecaja na okoliš koja će uključiti:
   * ocjenu prihvatljivosti utjecaja zahvata na ekološku mrežu,
   * utjecaj na zaštićeni krajobraz Krka donji dio,
   * utjecaj na postojeću i planiranu infrastrukturu,
   * procjenu utjecaja na područje plovnog puta i sigurnost pomorskog prometa obzirom na količinu sadašnjeg i procjenu budućeg prometa plovila.
2. Pri određivanju koncesijskog područja moguće su manje korekcije područja sidrišta određenih u kartografskom prikazu 4. Građevinska područja koja proizlaze iz detaljnije razrade lokacije i neće se smatrati izmjenom Plana.
3. Nove lokacije sidrišta mogu se utvrditi samo temeljem Studije i programske osnove nautičkog turizma Šibensko-kninske županije (I. dio: Stanje i mogućnosti smještaja luka nautičkog turizma u nenaseljenim područjima Šibensko-kninske županije), odnosno dopune navedene Studije”.

Članak 111.c.

1. U svrhu osiguranja pristupa postojećim gospodarskim i rekreacijskim sadržajima Planom su određeni privezi za gospodarsko korištenje sadržaja za:
   * ugostiteljsko-turističke građevine (oznaka Lp: Solaris, Zlarin – Oštrica, Obonjan, Podsolarsko, Brodarica, Krapanj),
   * potrebe poljoprivrednog gospodarstva iz članka 54. stavak 5.,
   * potrebe sakupljanja neopasnog otpada prema županijskom Planu gospodarenja otpadom,
   * potrebe zona sporta (oznaka Lp: Dobri Dolac - za potrebe veslačkog sporta, Kakanj) i rekreacije na obali i otocima iz članka 97. st 1.
   * privez plovila koja prevoze turiste na nenaseljene otoke i otočiće,
   * potrebe Javne ustanove Priroda Šibensko-kninske županije (oznaka Lp1).
2. Infrastrukturni sadržaji iz alineje 2. prethodnog stavka odnose se isključivo na područja gdje nije moguće osigurati drugačiji pristup i gdje su postojeća stara tradicijska mula na način da se prvenstveno koriste, odnosno rekonstruiraju postojeći pristani izgrađeni i evidentirani do 21. lipnja 2011. godine.
3. U funkciji gospodarskih djelatnosti unutar građevinskog područja naselja moguć je smještaj priveza i privezišta i to na način da se ne ugrožavaju druge planirane namjene prostora.

Članak 111.d

1. Smještaj benzinskih postaja za opskrbu plovila gorivom moguć je unutar građevinskih područja naselja, luka otvorenih za javni promet, luka nautičkog turizma i infrastrukturnih površina. Benzinske postaje s pratećim sadržajima mogu se rekonstruirati, odnosno graditi nove na način da se osigura:
   * sigurnost svih sudionika u prometu
   * zaštita okoliša i
   * da građevina bude veličinom i smještajem prilagođena okolišu.
2. Gradnja benzinskih postaja uz ceste moguća je uz suglasnost i prema uvjetima nadležnog tijela za ceste, a u lučkim područjima uz suglasnost i prema uvjetima nadležne lučke uprave.
3. Plinske postaje i punionice za električna i hibridna plovila mogu se graditi u sklopu benzinskih postaja ili samostalno. Kada se grade samostalno moraju zadovoljavati sve uvjete kao i benzinske postaje.

## Zračni promet

Članak 112.

1. U mreži zračnog prometa u skladu s koncepcijom boljeg povezivanja udaljenih otoka kao i povećanja turističke ponude i sigurnosti života na otocima (zdravstvene usluge, spašavanje, protupožarne aktivnosti i dr.) određena je lokacija za helidrome na otocima Zlarinu, Kapriju i Žirju., te interventni helidrom u Šibeniku. Osim navedenih helidroma, unutar obuhvata Plana smještaj helidroma moguć je i unutar zona:
   * nove Bolnice Šibenik,
   * ugostiteljsko turističkih zona Solaris i Mandalina/Kulina
   * sportsko rekreacijske zone Konjevrate te
   * gospodarske zone Podi.
2. Osim ovih lokacija helidroma na području Grada za potrebe turističkog gospodarstva i ostale civilne potrebe mogu se odrediti i druge lokacije za helidrome sukladno posebnom propisu.
3. U neposrednoj blizini područja Grada postoje zračni putovi koji služe za prelet zrakoplova koji vrše prelet preko teritorija RH kao i zrakoplova koji polijeću ili slijeću u ZL Zadar odnosno Split. Minimalne visine leta na ovim zračnim putovima su 1500 m iznad morske razine.
4. Za potrebe zračnog prometa moguć je smještaj pristaništa za hidroavione i terminala za putnike u lučkom području luke otvorene za javni promet Šibenik ako su zadovoljeni i svi drugi uvjeti u skladu s posebnim propisima. Detaljni smještaj odredit će se uvažavajući ograničenja korištenja prostora i zahtjeve za sigurnost plovidbe.
5. Smještaj poletno sletne staze za hidroavione planiran je zapadno od poluotoka Mandalina u akvatoriju grada Šibenika a prikazan je simbolom na kartografskom prikazu 1. Korištenje i namjena površina, Sustav prometa te površinom na kartografskom prikazu 4. Građevinska područja. Detaljni uvjeti smještaja odredit će se sukladno posebnom propisu poštujući ograničenja u prostoru koja proizlaze iz postojeće i planirane namjene prostora i u skladu s maritimnom studijom, prihvaćenom i potvrđenom od strane nadležne lučke kapetanije. Moguće su manje korekcije položaja poletno sletne staze koje proizlaze iz prethodno navedenih razloga i neće se smatrati izmjenom Plana.

## Komunalna infrastruktura

* + 1. **Pošta i telekomunikacije**

Članak 113.

1. Organizaciju poštanske mreže na području Grada Šibeniku čine poštansko središte u Šibeniku i poštanske jedinice:

22000 Šibenik

22010 Šibenik-Brodarica

22020 Šibenik-Ražine

22030 Šibenik-Zablaće

22102 Šibenik

22103 Šibenik

22104 Šibenik

22105 Šibenik

22106 Šibenik

22205 Perković

22206 Boraja

22215 Zaton

22221 Lozovac

22232 Zlarin

22235 Kaprije

22236 Žirje.

1. Sukladno prijedlogu društvenih funkcija i sustava središnjih naselja moguća je nadopuna mreže poštanskih jedinica. Smještaj sezonskih poštanskih jedinica predviđen je unutar ugostiteljsko-turističkih zona.
2. Mreža telekomunikacija na području Grada Šibenika planirana je da omogući dovoljan broj telefonskih priključaka. U tom smislu planira se povećanje kapaciteta odnosno dovoljan broj telefonskih priključaka svim kategorijama korisnika kao i maksimalan broj spojnih veza. Svaka postojeća i planirana građevina treba imati priključak na elektroničko komunikacijsku mrežu.
3. Sve mjesne i međumjesne telekomunikacijske veze (mrežni kabeli, svjetlovodni i koaksijalni kabeli) u pravilu se trebaju polagati podzemno u koridorima postojećih, odnosno planiranih prometnica u pravilu izvan kolnika. Ukoliko nema ekonomske opravdanosti za izgradnju podzemne TK mreže, TK mreža, odnosno priključci na TK mrežu, mogu se izvoditi i zračno.
4. Smještaj nove elektroničke komunikacijske infrastrukture za pružanje javnih komunikacijskih usluga putem elektroničkih komunikacijskih vodova, planiran je:
   * za gradove i naselja gradskog obilježja: podzemno u zoni pješačkih staza ili zelenih površina;
   * za ostala naselja: podzemno i/ili nadzemno u zoni pješačkih staza ili zelenih površina;
   * za međunarodno, magistralno i međumjesno povezivanje: podzemno slijedeći koridore prometnica ili željezničkih pruga. Iznimno kada je to moguće, samo radi bitnog skraćivanja trasa, koridor se može planirati i izvan koridora prometnica ili željezničkih pruga vodeći računa o pravu vlasništva.
   * pri dogradnji, rekonstrukciji i proširenju elektroničke komunikacijske infrastrukture radi implementacije novih tehnologija i/ili kolokacija odnosno potreba novih operatora, treba voditi računa o pravu zajedničkog korištenja od strane svih operatora.
5. Za izgrađenu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih vodova moguće je planirati dogradnju, odnosno rekonstrukciju te eventualno proširenje radi implementacije novih tehnologija i/ili lokacija odnosno potreba novih operatora, vodeći računa o pravu zajedničkog korištenja od strane svih operatora. Nova elektronička komunikacijska infrastruktura za pružanje komunikacijskih usluga putem elektromagnetskih valova, bez korištenja vodova, planirana je postavom baznih stanica i njihovih antenskih sustava na antenskim prihvatima na izgrađenim građevinama i rešetkastim i/ili jednocijevnim stupovima u gradovima, naseljima i izvan njih, bez detaljnog definiranja (točkastog označavanja) lokacija. Potrebno je pritom voditi računa o mogućnosti pokrivanja tih područja radijskim signalom koji će se emitirati radijskim sustavima smještenim na te antenske prihvate (zgrade i/ili stupove) uz načelo zajedničkog korištenja od strane svih operatora-koncesionara, gdje god je to moguće unutar zona elektroničke komunikacije.
6. U kartografskom prikazu 2.1. Infrastrukturni sustavi: Pošta i telekomunikacije određene su postojeće aktivne lokacije i planirane zone elektroničke komunikacije za smještaj samostojećeg antenskog stupa (područja planirane lokacije) u promjeru od 500 m do 3000 m unutar kojeg je moguće locirati jedan stup takvih karakteristika da može prihvatiti više operatora, odnosno prema tipskom projektu koji je potvrđen rješenjem Ministarstva zaštite okoliša, prostornog uređenja i graditeljstva. Iznimno, ukoliko lokacijski uvjeti ne dozvoljavaju izgradnju jednog stupa koji ima takve karakteristike da može primiti sve zainteresirane operatore (visina i sl.) dozvoljava se izgradnja nekoliko nižih stupova koji na zadovoljavajući način mogu pokriti planirano područje signalom.
7. Za izgradnju građevina potrebnih za antenske uređaje mobilne telefonije (tornjevi) predvidjeti po mogućnosti zasebnu građevnu česticu ukoliko se ne postavljaju na već izgrađenu građevinu ili na već formiranu građevnu česticu. Treba ih tako pozicionirati da ne remete sklad krajobraza. Zbog zaštite i očuvanja krajobraznih vrijednosti prostora Planom se preporuča postava zajedničkih stupova za antene mobilnih telekomunikacija različitih operatera. Samostojeći antenski stup ne smije se graditi unutar građevinskih područja naselja. Iznimno, ako se na zadovoljavajući način ne može pokriti planirano područje signalom, moguće je locirati samostojeći antenski stup i unutar građevinskog područja naselja.
8. Građevine iz stavka 4. ovog članka ne moraju se priključiti na prometnu infrastrukturu.
9. Za sve građevine koje se grade unutar radijskih koridora mikrovalnih veza potrebno je zatražiti posebne uvjete od nadležnih tijela državne uprave i pravnih osoba s javnim ovlastima.
10. Odstupanja od trasa i koridora, položaja pojedinih zona elektroničke komunikacije za smještaj samostojećeg stupa koji su posljedica detaljnije izmjere i razrade sustava i neće se smatrati izmjenom ovog Plana.
11. Za sve radnje postave instalacija unutar kulturno- povijesnih cjelina treba ishoditi Posebne uvjete i Prethodna odobrenja. Antenski stupovi se ne mogu postavljati na kulturnim dobrima, niti na način da narušavaju vizure na kulturno – povijesne cjeline ili građevine.

## Energetika

Članak 114.

1. Opskrba prirodnim plinom područja Grada Šibenik obavljat će se kroz sustav magistralnog plinovoda, maksimalnog radnog tlaka 75 bar, do mjerno redukcijskih stanica (MRS Šibenik). Od MRS opskrba će se dalje omogućiti sustavom visokotlačnih (VT) plinovoda (16 bar) ili srednjotlačnim (ST) plinovodima (5bar). U gusto naseljenim dijelovima naselja ili u dijelovima grada od posebne povijesne i urbanističke važnosti planiran je razvoj niskotlačnog plinskog sustava.
2. Prostornim planom su definirane načelne (istražne) trase visokotlačnih plinovoda i lokacija regulacijskih stanica RS Šibenik 1, RS Šibenik 2 i RS Podi.
3. Plinovodi (dalje u tekstu cjevovodi) se sastoje od cijevi i dijelova cjevovoda. Cjevovodi se polažu unutar koridora prometnica i zaštitnih zelenih površina prvenstveno na rubu ulice, van kolnika, u nogostup, na zelene površine ili područje parka. Ukoliko to zbog postojećih drugih instalacija nije moguće, cjevovodi se polažu u dio kolnika do nogostupa. Paralelni tok plinovoda uz nasip ceste mora uslijediti izvan kuta padine nasipa. Ukoliko to nije moguće potrebno je poduzeti posebne mjere kod izvođenja gradnje (zamjenski materijal, sabijanje, oplate).

|  |  |  |
| --- | --- | --- |
| Širina zaštitnog pojasa plinovoda (obostrano od osi cijevi) | | |
| Maksimalni radni tlak (MOP) | | |
| ≤ 100 mbar > | 100 mbar, ≤ 5 bar | > 5 bar do 16 bar |
| 1 m | 1 m | 3 m |

1. Razmaci od podzemno ugrađenih cjevovoda: kod približavanja, paralelnog polaganja i križanja s drugim podzemnim vodovima savjetuje se da se raspoloživi dio trase za cjevovod tako podijeli da svakom vlasniku postavljenih dijelova preostane dovoljan prostor za rad, održavanje i izvođenje radova sanacije.
2. Kod polaganja vodova se u pogledu vodoravnih i okomitih razmaka do drugih ugrađenih dijelova moraju poštivati minimalni razmaci prema posebnom propisu i/ili pravilima struke.
3. Odstupanja od planiranih trasa i koridora koji su posljedica detaljnije izmjere i razrade sustava i neće se smatrati izmjenom ovog Plana.

Članak 115.

1. Elektroenergetsku mrežu čine slijedeće elektroenergetske građevine:
   1. prijenosni uređaji (postojeći i planirani),
   2. proizvodni uređaji (postojeći i planirani).
2. Planom se osiguravaju:
   1. koridori za smještaj prijenosnih uređaja - dalekovoda naponskog nivoa 110 kV i većeg,
   2. površine za smještaj proizvodnih uređaja - unutar područja za smještaj infrastrukture (IS), unutar građevinskih područja gospodarske namjene te unutar područja za istraživanje mogućeg smještaja vjetroelektrana i solarnih elektrana, elektrana na biomasu i energana na druge obnovljive izvore energije.
3. Najmanja širina koridora postojećeg dalekovoda naponskog nivoa 400 kV iznosi ukupno 80 m, odnosno obostrano od njegove osi po 40 m, ako drugačije nije utvrđeno posebnim propisom, odnosno normativima.
4. Korištenje i uređenje prostora unutar koridora iz prethodnog stavka treba biti u skladu s posebnim propisima i uvjetima nadležnih tijela i pravnih osoba s javnim ovlastima.
5. Lokacije za smještaj vjetroelektrana određene su u kartografskom prikazu 1. Korištenje i namjena površina, Sustav prometa, a lokacije za istraživanje mogućeg smještaja vjetroelektrana i solarnih elektrana na kartografskom prikazu 2.2. Energetski sustav i 3.

Uvjeti korištenja, uređenja i zaštite prostora

1. Najmanja širina koridora planiranih dalekovoda iznosi:

|  |  |  |
| --- | --- | --- |
| Zaštitni koridor dalekovoda/kabela | | |
| Dalekovod/kabel | POSTOJEĆI | PLANIRANI |
| DV 2x400 kV | 80 metara (40+40 od osi DV-a) | 100 metara (50+50 od osi DV-a) |
| DV 400 kV | 70 metara (35+35 od osi DV-a) | 80 metara (40+40 od osi DV-a) |
| DV 2x220 kV | 60 metara (30+30 od osi DV-a) | 70 metara (35+35 od osi DV-a) |
| DV 220 kV | 50 metara (25+25 od osi DV-a) | 60 metara (30+30 od osi DV-a) |
| DV 2x110 kV | 50 metara (25+25 od osi DV-a) | 60 metara (30+30 od osi DV-a) |
| DV 110 kV | 40 metara (20+20 od osi DV-a) | 50 metara (25+25 od osi DV-a) |
| DV2x400 kV i 110 kV | najmanje 50 m međusobna udaljenost osi dalekovoda u dijelu trase gdje se vode zajedno trase/koridori | |
| kabel 220 kV | 6 metara; | 12 metara |
| kabel 2x110 kV | 6 metara; | 12 metara |
| kabel 220 kV | 5 metara. | 10 metara |

1. Isključuje se svaka izgradnja građevina visokogradnje u koridoru postojećih vodova 30kV (u budućnosti 110 kV) širine 15 m od osi na obje strane.
2. Do izdavanja lokacijske dozvole za smještaj dalekovoda, unutar koridora iz prethodnih stavaka zabranjuje se svaka izgradnja i rekonstrukcija osim infrastrukturnih i komunalnih linijskih građevina.
3. Korištenje i uređenje prostora unutar koridora iz prethodnog stavka treba biti u skladu s posebnim propisima i uvjetima nadležnih tijela i pravnih osoba s javnim ovlastima.
4. Uvjete za smještaj transformatorskih postrojenja naponskog 10/0,4 ukoliko se planiraju unutar obuhvata prostornih planova užeg područja mogu se utvrditi i prije izrade istih.
5. Za smještaj transformatorskih postrojenja naponskog nivoa nižeg od 110 kV potrebno je utvrditi građevnu česticu potrebne veličine tako da ima osiguran neposredni priključak na javnu prometnu površinu širine dovoljne za pristup servisnog i vatrogasnog vozila.
6. Smještaj elektroenergetskih vodova naponskog nivoa nižeg od 110 kV unutar građevinskih područja u pravilu je potrebno predvidjeti podzemno (kabel) unutar koridora prometnice.
7. Do 2015. godine očekuje se potpuno ukidanje napona 35 kV i 10 kV, te korištenje samo jednog srednjeg napona 20 kV. Također će se sve transformatorske stanice omjera transformacije 35/10 kV, nakon ukidanja 35 kV napona koristiti kao 20

kV rasklopišta. Dalekovodi 35 kV koristit će se kao magistralni vodovi 20 kV.

1. Sva 10 kV mreža priprema se na postupni prijelaz na 20 kV naponski nivo, na način da se sve nove građevine opremaju opremom za 20 kV, a u transformatorske stanice ugrađivat će se prespojivi transformatori 10(20)/0,4 kV. Postojeća 10 kV mreža postupno će se opremati 20 kV opremom.
2. Uz postojeće elektroenergetske objekte planira se izgradnja novih dalekovoda i transformatorskih postrojenja kojima bi se upotpunila postojeća elektroenergetska mreža:

* TS 110/30/10(20) Podi i i planirana TS Vodolež
* DV 110 kV Bilice-Podi.

1. Za potrebe napajanja električnom energijom južnog i jugoistočnog dijela Grada izvršit će se dogradnjarekonstrukcija postojeće TS 110/30/10 kV u krugu TLM. Dogradnja će se izvršiti proširenjem 110 kV postrojenje te ugradnjom dva nova transformatora nazivnih snaga 20(40) MVA.
2. Za planiranu mrežu elektroopskrbe na temelju analize dosadašnjeg razvoja može se pretpostaviti rast vršnog opterećenja. Nakon obnove u ratu oštećenih

ili uništenih građevina doći će do potrebe izgradnje novih TS 10/0,4 kao i TS 30/10 kV.

1. Odstupanja od planiranih trasa i koridora kao i lokacija građevina koji su posljedica detaljnije izmjere i razrade sustava neće se smatrati izmjenom ovog Plana.

Članak 116.

1. Daljnje širenje 10 kV mreže odvijat će se sukladno potrebama konzuma i mogućnostima HEP-a da osigura potrebna sredstva za poboljšanje kvalitete mreže. Nova 10 kV mreža gradit će se u principu zračno Al/Če vodičima, osim u naseljenim mjestima, na dijelu gdje bi uzrokovala smetnju širenju naselja, gdje će se izvoditi kabelski.
2. Za potrebe izgradnje TS 10(20)/0,4 kV potrebno je utvrditi građevnu česticu minimalne površine 30 m2, a minimalna udaljenost od susjedne čestice odnosno regulacijske linije iznosi 2,0 m ili više, sukladno posebnom propisu. Ako su nove TS 10(20) smještene unutar područja obvezne izrade UPU-a uvjeti gradnje mogu se utvrditi temeljem ovog Plana i prije izrade i donošenja navedenih planova.
3. Planom se uz postojeće objekte za proizvodnju električne energije omogućuje izgradnja i novih uz prethodno zadovoljavanje zakonom propisanih uvjeta:
   * tzv. male hidroelektrane (do 5 MW) za lokalne potrebe na manjim vodotocima uz obvezatno osiguranje potrebnog biološkog minimuma protoka vode (njihove potencijalne lokacije nisu određene u grafičkom dijelu),
   * elektrane koje koriste obnovljive izvore energije (vjetar, sunce i sl.).

## Energetske građevine koje koriste obnovljive izvore energije

Članak 116.a

Ovim planom se omogućava planiranje uređaja, postrojenja i potrebne opreme za potrebe iskorištavanja obnovljivih izvora energije i to:

* + - * + vjetra
        + sunca
        + biomase
        + ostali oblici obnovljivih izvora energije.

## 5.2.2.1.Vjetroelektrane

Članak 117.

1. Planom se određuju područja za:
   1. smještaj vjetroelektrana (oznaka ISV):
      1. Orlice – naselje Vrsno,
      2. Trtar,
      3. Crno brdo - naselje Danilo Biranj,
      4. Glunča,
      5. Velika Glava - naselje Danilo Gornje
      6. Boraja I – naselja Vrsno, Boraja i Lepenica a najvećim dijelom u Splitsko dalmatinskoj županiji.
2. Područja za smještaj vjetroelektrana (oznaka ISV) prikazana su na kartografskim prikazima 1. Korištenje i namjena površina, Sustav prometa i 2.2. Energetski sustavi i mreže na način da je prikazano objedinjeno područje na kojem su smješteni vjetroagregati (stupovi i pristupni putevi), a preostali prostor koristi se prema namjeni prostora određenoj Planom odnosno prema postojećoj namjeni.
3. Svako područje za smještaj vjetroelektrane (uključujući i krajnji domet elise svakog pojedinog vjetroagregata - stupa) mora zadovoljavati slijedeće uvjete:

* mora biti izvan građevinskih područja naselja, turističkih i sportsko rekreacijskih zona, odnosno udaljeni najmanje 800 m od granice građevinskog područja,
* razina buke kod najbližih objekata za boravak i rad ljudi ne smije prelaziti 40 dB(A),
* moraju biti izvan infrastrukturnih koridora, odnosno udaljene od željezničkog kolosijeka i od autocesta, brzih i državnih cesta min. 600 m, a od ostalih javnih cesta min 300 m,
* moraju biti izvan poljoprivrednog zemljišta P1 i P2,
* moraju biti izvan zona izloženih vizurama vrijednog krajolika,
* uskladiti smještaj vjetroelektrana u odnosu na elektroničke komunikacijske uređaje (radio i TV odašiljači, navigacijski uređaji) radi izbjegavanja elektromagnetskih smetnji,
* obvezatno izraditi kompjutorsku vizualizaciju vjetroelektrane (vjetropolja) koja uključuje pristupni put do lokacije vjetroelektrana sa svih važnih vizurnih točaka radi ocjene utjecaja na fizionomiju krajobraza,
* pristupni putovi do lokacije vjetroelektrane i operativni putovi na lokaciji sastavni su dio zahvata i važan element ocjene utjecaja na vrijednosti izvornog krajobraza te stoga moraju u cijelosti biti dio procjene utjecaja na okoliš, moraju se maksimalno trasirati izvan područja zaštitnih šuma i šuma posebne namjene, a pokose nasipa i pokose zasjeka potrebno je maksimalno prilagoditi i uklopiti u okolni teren,
* način i uvjeti povezivanja vjetroelektrane Boraja na postojeću i planiranu elektroenergetsku mrežu nisu određeni jer će se priključenje raditi izvan obuhvata ovog plana.

1. Pri konačnom odabiru lokacija vjetroelektrana, kao i svih novih lokacija, posebnu pažnju treba posvetiti:

* izbjegavanju štetnih utjecaja na promjenu estetskih vrijednosti krajobraza kao osnovne vrijednosti razvitka turističkog gospodarstva u Županiji,
* izbjegavanju sljemena brda koja su istaknuta u širem okolnom prostoru i s glavnih prometnih koridora; pri odabiru stupova na istaknutim lokacijama u odnosu na širi okolni prostor potrebno je težiti izboru više nižih stupova u nizu umjesto manjeg broja viših za postizanje slične instalirane snage.
* kontaktna područja zona osjetljivih na buku kao što su građevinska područja naselja, zaštićeni dijelovi prirode i sl.
* pristupne ceste treba položiti postojećim poljskim ili šumskim putovima koji ne mogu biti širi od 2,5m niti se smiju asfaltirati. Ukoliko je potrebna izgradnja novih isti ne mogu biti širi od 2,5 m, ne mogu se položiti na vizurno istaknute dijelove padina, niti se smiju asfaltirati.

1. Planom je omogućeno povezivanje vjetroelektrana na postojeću i planiranu elektroenergetsku mrežu što će biti definirano kroz daljnju razradu svake pojedine lokacije.
2. Nepodobna područja za gradnju vjetroelektrana koja se određuju ovim Planom su:

* područja zabrane gradnje iz članka 132.,
* područja ograničene gradnje i regulative iz članka 132.,
* prostor ograničenja u ZOP-u,
* područja naselja, gospodarskih, i turističkih i sportsko – rekreacijskih zona,
* poletno-sletni koridori aerodroma u Pokrovniku sagledavajući ih u najvišoj mogućoj kategoriji toga aerodroma,
* vojne zone i njihova blizina.,
* kontaktna područja i to 2,0 km od granice zaštićenih i za zaštitu predloženih prirodnih vrijednosti i granice prostora ograničenja u ZOP-u,
* područja ekološke mreže, međunarodno važnih područja za ptice, divlje svojte i dr.

1. Svaka rekonstrukcija ili dogradnja vjetroelektrana iz stavka (1), točke a. mora zadovoljiti uvjeti stavaka (2) do (6) ovog članka.

## Solarne elektrane

Članak 117.a

1. Omogućava se planiranje fotonaponskih elemenata i toplinskih kolektora. Gradnja solarnih termalnih elektrana nije dozvoljena. Dozvoljeno je planiranje uređaja, postrojenja i potrebne opreme za iskorištavanje energije sunca:
2. unutar građevinskog područja naselja
3. unutar izdvojenog građevinskog područja gospodarske namjene
4. Građevinsko područje naselja
5. Unutar građevinskih područja naselja dozvoljeno je postavljanje fotonaponskih elemenata i toplinskih kolektora na krovne plohe i krovne prihvate. Kada se postavljaju na kosim krovovima moraju biti smješteni u ravnini krovne plohe. Postava fotonaponskih elemenata i toplinskih kolektora mora biti takva da ne ugrožava rad i korištenje susjednih građevnih čestica. Nije dozvoljeno postavljanje fotonaponskih elemenata i toplinskih kolektora u dijelovima naselja zaštićene kulturno-povijesne cjeline, na pojedinačnim zaštićenim građevinama i spomeničkim lokalitetima.
6. Izdvojeno građevinsko područje gospodarske namjene
7. U izdvojenim građevinskim zonama gospodarske namjene dozvoljena je postava fotonaponskih elemenata i toplinskih kolektora snage manje od 200 kV na krovne plohe, nadstrešnice i na tlo. Ukoliko se kolektori i fotonaponski elementi postavljaju na tlo smiju zauzimati do najviše 20% ukupne površine građevne čestice, a tlo ispod ovako postavljenih kolektora i panela mora biti ozelenjeno.
8. Izuzetno, u gospodarskoj zoni „Podi“ dozvoljen je smještaj kolektora i/ili foto- naponskih panela snage veće od 200kW na zasebnim česticama unutar zone ukupne površine ne veće od 2% površine zone. Minimalna površina građevne čestice iznosi 15.000 m2, a maksimalna površina iznosi 24.000 m2. Maksimalna visina građevine (od kote zaravnatog terena do vijenca krova) iznosi 10m, a iznimno i više za dijelove građevine kad to zahtjeva proizvodni proces. Udaljenost od ruba čestice iznosi minimalno 3 m. Nagibi kolektora i fotonaponskih elemenata u odnosu na podlogu iznose maksimalno 35%.

## Elektrane na biomasu

Članak 117.b

1. U sklopu gospodarske zone “Podi“ dozvoljena je gradnja elektrane na biomasu.
2. Maksimalna površina građevne čestice iznosi 15.000 m2, a minimalna površina iznosi 14.000 m2. Maksimalna visina građevine iznosi 10 m, a iznimno i više za dijelove građevine kad to zahtjeva proizvodni proces.
3. Udaljenost od ruba čestice mora biti najmanje jednaka visini objekta. Prateći objekti su skladišta (silosi i bazeni). Ukupni Kig (energane i pratećih objekata zajedno) iznosi maksimalno 0,4, a minimalno 0,1. Detaljni uvjeti gradnje bit će određeni Urbanističkim planom uređenja gospodarske zone Podi.
4. U sklopu ostalih gospodarskih zona moguća je gradnja elektrane na biomasu uz poštivanje uvjeta zaštite okoliša i prirode. Navedene građevine grade se kao samostalne građevine ili kao prateća građevina osnovne građevine (gospodarske). Za gradnju se primjenjuju uvjeti smještaja i gradnje građevina u predmetnoj gospodarskoj zoni.

## 5.2.3. Vodno gospodarstvo

Članak 118.

1. Vodnogospodarski sustav čine građevine i uređaji za:
   * vodoopskrbu,
   * korištenje voda,
   * pročišćavanje i odvodnju otpadnih voda,
   * građevine za zaštitu od erozije (bujica), čiji je smještaj omogućen na lokacijama, površinama i u koridorima na način određen ovim Planom i posebnim propisima.
2. Gospodarenje vodama vrši se sukladno vodnogospodarskoj osnovi.
3. Izvor sirove vode za vodoopskrbni sustav Šibenik je rijeka Krka na lokaciji vodozahvata Jaruga. Vodozahvat sirove vode nalazi se neposredno uz ispust hidroelektrane Jaruga, nizvodno od slapova Skradinski Buk. Ukupni kapacitet zahvatnog objekta je 1000 l/s. Tri crpne stanice (Jaruga I, II i III) s ukupnim kapacitetom od nešto više od 1000 l/s crpe vodu s visine od 3.5 m nm na cca. 170 m nm do vodosprema Brina I i Brina II, s ukupnom zapreminom od 1.200 m3, te nadalje do glavne vodospreme Lozovac s kapacitetom od

10.000 m3 i kotom dna na 180 m nm. Predviđeno proširenje vodovodne mreže u cilju jednolične opskrbe cijelog područja temeljeno je na dosadašnjoj koncepciji vodoopskrbe i to u svim područjima i za naselja koja do sada nisu obuhvaćena vodoopskrbom.

1. Planom su prikazani glavni vodoopskrbni cjevovodi. Daljnje proširenje vodoopskrbne mreže, profila manjeg od 200 mm odvijat će se sukladno potrebama konzuma i mogućnostima. Moguće su interpolacije vodosprema ili crpnih stanica u sustav vodoopskrbe. Glavni distribucijski pravci iz vodospreme Lozovac prema krajnjim korisnicima Grada Šibenika su:
   * prema vodospremi Meterize, koji se nalazi na sjeverozapadnoj strani grada Šibenika

- prema vodospremi Kamenar, koja se nalazi na jugoistočnoj strani grada Šibenika prema vodospremi Most (iz koje se opskrbljuju sjeverozapadno priobalje, te otoci Prvić i Zlarin.

1. Minimalni profili cjevovoda na koji se priključuje hidrant treba iznositi ∅100 mm, a sekundarna mreža može biti do ∅50 mm. Na svim čvorovima vodovodne mreže predviđeni

su zaporni organi smješteni u betonska zasunska okna.

1. Vrsta materijala za izvedbu magistralne vodovodne mreže i naselja je predviđena cijevima koje trebaju podnijeti radni tlak od NP 10 bara.
2. U vodoopskrbnom sustavu Šibenika postoji ukupno 76 vodosprema, s volumenom od oko

75.000 m3.

Članak 119.

1. Odvodnja otpadnih voda Grada Šibenika planirana je putem sustava odvodnje:
   * aglomeracije Šibenik,
   * Jadrija,
   * Grebaštica – naselje Grebaštica,
   * Kaprije – naselje Kaprije
   * Žirje – naselje Žirje,
   * Zlarin – naselje Zlarin,
   * Obonjan – turistička zona Obonjan,
   * Zaton – naselje Zaton,
   * Raslina– naselje Raslina,
   * Dubrava– naselje Dubrava.
2. Aglomeracija Šibenik obuhvaća turističko naselje Solaris, naselja Brodarica, Podsolarsko, Zablaće, Krapanj, Jadrtovac, Žaborić, Vrpolje i gospodarsku zonu Podi.
3. Sustav odvodnje treba osigurati kvalitetu voda rijeka Krke, Čikole i svih potoka koji se koriste za odvodnju te je zadržati na razini zahtijevane kategorije. Šibenski kanal proglašen je osjetljivim područjem - eutrofno područje te stupanj pročišćavanja otpadnih voda treba biti u skladu s mjerodavnim zakonom. Svi potrošači koji ispuštaju otpadne vode kvalitete različite od standarda komunalnih otpadnih voda, obavezni su iste pročistiti predtretmanom do standarda komunalnih otpadnih voda. Sustav postojećih sabirnih jama koje nisu izgrađene kao vodonepropusne treba nadograditi do standarda određenog posebnim propisima koji reguliraju ovu oblast.
4. Sustav odvodnje grada Šibenika sastoji se od kolektora (koji se proteže od poluotoka Crnica do crpne stanice Mandalina), dvije crpne stanice (CS Mulo Krke i CS Mandalina) i tlačnog cjevovoda do uređaja za pročišćavanje otpadnih voda (UPOV Šibenik). Sustav se sastoji od 8 kišnih preljeva i 2 sigurnosna preljeva za crpne stanice.
5. Sustav odvodnje otpadnih voda naselja Ražine i gospodarske zone Ražine sastoji se od tlačnog cjevovoda (dvostruki) i crpne stanice Ražine -TLM (120 l/s) i kolektora od industrijske zone Ražine do crpne stanice Mandalina. Naselja Podsolarsko, Zablaće, Brodarica i Krapanj te gospodarska zona Podi izravno se priključuju na UPOV Šibenik.
6. Visinskim položajem i uzdužnim padovima cjevovoda treba u najvećoj mogućoj mjeri omogućiti gravitacijsku odvodnju te minimalizirati moguću pojavu uspora u mreži.
7. Planom su prikazani glavni kolektori. Daljnje proširenje mreže sustava odvodnje, profila manjeg od 300 mm odvijat će se sukladno potrebama i mogućnostima. Moguće su interpolacije crpnih stanica u sustav odvodnje.

Članak 120.

1. Za naselja u Šibensko - kninskoj županiji za hidrauličko opterećenje kanalizacijskog sustava temeljem iskustva na izgrađenim sustavima i uređajima za pročišćavanje gornja granica potrošnje kreće se oko 120-130 I/stan/dan.
2. Ovisno o prirodnim karakteristikama prostora i potrebi zaštite ovisno o području (Odluka o određivanju osjetljivih područja stupanj pročišćavanja odredit će se sukladno s Pravilnikom o graničnim vrijednostima emisija otpadnih voda, odnosno za naselja na obali uskladiti s Uredbom o kakvoći voda za kupanje.

Članak 121.

1. Uređaj za pročišćavanje otpadnih voda (UPOV) smješten je sjeverno od naselja Podsolarsko.
2. Postojeći UPOV je izveden s I. stupnjem pročišćavanja (u funkciji je samo mehanički predtretman), a planirana je izvedba uređaja s II. stupnjem pročišćavanja. Studijom izvodljivosti – sustav vodoopskrbe, odvodnje i pročišćavanja otpadnih voda Šibenik planirana je dogradnja uređaja i kemijski tretman otpadnog zraka, kako za dograđene elemente UPOV- a, tako i za postojeće te obrada na CGO Bikarac u postrojenju za solarno sušenje mulja.
3. Postrojenje za solarno sušenje mulja iz stavka 2. ovog članka mora udovoljavati sljedećim uvjetima:
   * onemogućen dotok oborinskih voda na mulj,
   * onemogućeno istjecanje oborinske vode koja je došla u doticaj s muljem na tlo, u vode, podzemne vode i more,
   * obvezno ispuštanja sanitarne otpadne vode iz postrojenja u vodonepropusne sabirne jame,
   * onemogućeno raznošenje dehidriranog i osušenog mulja u okolišu, odnosno da je onemogućeno njegovo razlijevanje i/ili ispuštanje u okoliš.
4. Određeni su slijedeći uvjeti gradnje građevina u postrojenju za solarno sušenje mulja iz pročišćavanja komunalnih otpadnih voda:
   * građevna čestica za smještaj postrojenja ne može biti manja od 15.000 m2,
   * najveća izgrađenost građevinske čestice je 40%,
   * maksimalni broj etaža je prizemlje,
   * najveća visina 12 m,
   * građevina mora biti natkrivena i imati podnu površinu otpornu na djelovanje mulja, pristup minimalne širine 5,5 m.

Članak 122.

1. Rješenja odvodnje manjih naselja je u izgradnji kanalizacijskih sustava i malih uređaja za pročišćavanje otpadnih voda. Oborinska odvodnja manjih naselja predviđa se otvorenim kanalima i cestovnim jarcima do recipijenta.
2. Do izgradnje sustava javne odvodnje kao i na područjima na kojima se ne planira izgradnja sustava javne odvodnje moguća je izgradnja pojedinačnih objekata s prihvatom sanitarnih otpadnih voda u vodonepropusne sabirne jame i odvozom prikupljenog efluenta putem ovlaštene osobe ili izgradnja objekata s ugradnjom uređaja za pročišćavanje sanitarnih otpadnih voda i ispuštanjem pročišćenih sanitarnih otpadnih voda u prirodni prijemnik, a sve ovisi o količini otpadnih voda i uvjetima na terenu, te uz suglasnost i prema uvjetima Hrvatskih voda.
3. Svako ispuštanje pročišćenih otpadnih voda u podzemlje dozvoljeno je uz uvjet da je osigurano neizravno ispuštanje putem upojne građevine sa procjeđivanjem kroz zemlju ili podpovršinske slojeve bez ugrožavanja okolnih objekata i površina, te bez utjecaja na zonu kupanja.
4. Ukoliko se u okviru manjih naselja izgrade gospodarski pogoni ili mini farme nužno je otpadnu vodu tretirati do potrebne razine.
5. Područje primjene vodonepropusnih sabirnih jama kao rješenja prihvata i pročišćavanja sanitarno-potrošnih otpadnih voda odnosi se na individualne stambene građevine ili grupe stambenih građevina u zonama:
   * gdje nema izgrađene kanalizacijske mreže a planirana je u budućnosti,
   * u kojima zbog male gustoće stanovanja i nepovoljnih topografskih uvjeta za izvedbu kanalizacijskih sustava nisu planirana priključenja na veće uređaje za pročišćavanje otpadnih voda,
   * s izoliranim i međusobno udaljenim građevinama,
   * kao privremena rješenja, koja je u kasnijim fazama moguće proširiti biološkim stupnjevima čišćenja.

Članak 123.

1. Zaštita od štetnog djelovanja povremenih bujičnih vodotoka i oborinskih odvodnih kanala, kada može doći do plavljenja, ispiranja, podrivanja ili odronjavanja zemljišta i drugih sličnih štetnih pojava, te posredno do ugrožavanja života i zdravlja ljudi i njihove imovine, te poremećaja u vodnom režimu, će se provoditi izgradnjom zaštitnih i regulacijskih vodnih građevina, odnosno tehničkim i gospodarskim održavanjem vodotoka, vodnog dobra i regulacijskih i zaštitnih vodnih građevina koje se provodi prema programu uređenja vodotoka i drugih voda u okviru Plana upravljanja vodama. U svrhu tehničkog održavanja, te radova građenja, uz bujične vodotoke treba osigurati inundacijski pojas minimalne širine od 3,0 m od gornjeg ruba reguliranog korita, odnosno ruba čestice javnog vodnog dobra. U inundacijskom pojasu zabranjena je svaka gradnja i druge radnje kojima se može onemogućiti izgradnja i održavanje vodnih građevina, na bilo koji način umanjiti protočnost korita i pogoršati vodni režim, te povećati stupanj ugroženosti od štetnog djelovanja vodotoka. U iznimnim slučajevima se inundacijski pojas može smanjiti, ali to bi trebalo utvrditi posebnim vodopravnim uvjetima za svaki objekt posebno. Svaki vlasnik, odnosno korisnik objekta ili čestice smještene uz korito vodotoka ili česticu javno vodno dobro dužan je omogućiti nesmetano izvršavanje radova na čišćenju i održanju korita vodotoka, ne smije izgradnjom predmetne građevine ili njenim spajanjem na komunalnu infrastrukturu umanjiti propusnu moć vodotoka, niti uzrokovati eroziju istom, te za vrijeme izvođenja radova ne smije niti privremeno odlagati bilo kakvi materijal u korito vodotoka.
2. Postojeća neregulirana korita povremenih bujičnih vodotoka potrebno je regulacijskim radovima povezati i urediti na način da se u kontinuitetu sprovedu oborinske i druge površinske vode do ulijeva u more, a sve u skladu s vodopravnim uvjetima, idejnim rješenjem uređenja podbiokovskih bujica područja i ostalim aktima i planovima predviđenim Zakonom o vodama. Projektno rješenje uređenja korita sa svim potrebnim objektima, maksimalno smjestiti na česticu ‘javno vodno dobro” iz razloga izbjegavanja imovinsko - pravnih sporova kao i razloga prilagodbe uređenja važećoj prostorno - planskoj dokumentaciji, a koje će istovremeno omogućiti siguran i blagovremen protok voda vodotoka, te održavanje i čišćenje istog. Dimenzioniranje korita treba izvršiti za mjerodavnu protoku dobivenu kao rezultat hidroloških mjerenja ili kao rezultat primjene neke od empirijskih metoda.
3. U iznimnim slučajevima, u svrhu osiguranja i formiranja što kvalitetnijeg prometnog koridora ne isključuje se regulacija ili izmještanje vodotoka u obliku odgovarajuće otvorene ili natkrivene armirano-betonske kinete (min. propusne moći 100-god velika voda) i na način koji će omogućiti njeno što jednostavnije održavanje i čišćenje (natkrivanje izvesti pomičnim armiranobetonskim pločama duž što više dionica i sa što više revizijskih okana). Trasu regulirane natkrivene kinete u sklopu prometnice u pravilu postaviti uz jedan od rubova prometnice ili ispod samog pločnika kako bi ostao osiguran pojas za česticu javnog vodnog dobra u kontinuitetu. Izradu projektnog rješenja treba uskladiti sa stručnim službama Hrvatskih voda.
4. Na mjestima gdje trasa prometnice poprečno prelazi preko bujičnih vodotoka i odvodnih kanala predvidjeti mostove ili propuste takvih dimenzija koji će nesmetano propustiti mjerodavne protoke. Ukoliko je potrebno predvidjeti i rekonstrukciju postojećih propusta zbog male propusne moći ili dotrajalosti. Također treba predvidjeti oblaganje uljeva i izljeva novoprojektiranih ili rekonstruiranih propusta u dužini min. 3,0 m’, odnosno izraditi tehničko rješenje eventualnog upuštanja ”čistih” oborinskih voda u korita vodotoka kojim će se osigurati zaštita korita od erozije i neometan protok vodotoka. Detalje upuštanja oborinskih voda investitor treba usuglasiti sa stručnim službama Hrvatskih voda. Tijekom izvođenja radova potrebno je osigurati neometan protok kroz korito vodotoka. Na mjestima gdje prometnica prelazi preko reguliranog korita vodotoka (trapezno obloženo korito, betonska kineta i sl.) konstrukciju i dimenzije osnovnih elemenata mosta ili propusta sa svim pripadnim instalacijama treba odrediti na način kojim se ne bi umanjio projektirani slobodni profil korita, kojim će se osigurati statička stabilnost postojeće betonske kinete, zidova ili obaloutvrde, odnosno kojim se neće poremetiti postojeći vodni režim. Os mosta ili propusta postaviti što okomitije na uzdužnu os korita, a širina istog treba biti dovoljna za prijelaz planiranih vozila. Konstrukcijsko se rješenje mosta ili propusta treba funkcionalno i estetski uklopiti u sadašnje i buduće urbanističko rješenje tog prostora.
5. Polaganje objekata linijske infrastrukture (kanalizacija, vodovod, električni i telekomunikacijski kablovi itd.) zajedno sa svim oknima i ostalim pratećim objektima uzdužno unutar korita vodotoka, odnosno čestice javnog vodnog dobra nije dopušteno. Vođenje trase paralelno sa reguliranim koritom vodotoka izvesti na minimalnoj udaljenosti kojom će se osigurati statička i hidraulička stabilnost reguliranog korita, te nesmetano održavanje ili buduća rekonstrukcija korita. Kod nereguliranih korita, udaljenost treba biti minimalno 3,0 m od gornjeg ruba korita, odnosno ruba čestice javnog vodnog dobra zbog osiguranja inundacijskog pojasa za buduću regulaciju. U samo određenim slučajevima udaljenost polaganja se može smanjiti, ali to bi trebalo utvrditi posebnim vodopravnim uvjetima i za svaki objekt posebno.

Članak 123a

1. Planom su određena građevinska područja za groblja koja su smještena izvan naselja (oznaka +). Dogradnja potrebnih sadržaja (mrtvačnica, servisni prostor, parkirališta, pješačke površine, sanitarni prostori i sl) moguća je na grobljima unutar građevinskih područja naselja kao i na građevinskim područjima izvan naselja. Minimalna udaljenost lokacija novih groblja odnosno građevinskih područja groblja od građevinskih područja naselja ili ugostiteljsko turističkih zona iznosi 500 metara.
2. Postojeća groblja koja su bliža od 500 m od naselja mogu se širiti na suprotnu stranu od naselja.
3. Uvjeti izgradnje građevina pratećih sadržaja groblja određeni su slijedećim:

* najveći broj etaža =1, uz mogućnost gradnje podzemnih etaža,
* najveća visina vijenca 4,5 m,
* kosi krov nagiba do 30o ili ravni krov.

1. Izgradnja skloništa za napuštene životinje i građevina za terapijsko jahanje s pratećim sadržajima i građevinama moguća je uz uvjet da je:

* udaljeno minimalno 200 m od građevinskih područja naselja,
* sadržaj u skladu s posebnim propisima koji reguliraju navedenu djelatnost
* minimalna površina čestice na kojoj se gradi 5.000,0 m2,
* kig max = 0,3 u što ne ulazi uređeni prostori na otvorenom,
* najveći broj etaža jedna nadzemna etaža (1), a visina vijenca max 4,0 m,
* min visina ograde 2,0 m,
* moguć priključak na potrebnu infrastrukturu.

1. Izgradnja groblja za kućne ljubimce s pratećim sadržajima i građevinama moguća je uz uvjet da je:

* udaljeno minimalno 200 m od građevinskih područja naselja,
* sadržaj u skladu s posebnim propisima koji reguliraju navedenu djelatnost
* minimalna površina čestice na kojoj se gradi 5.000,0 m2,
* kig max = 0,5 u što ne ulazi uređeni prostori na otvorenom,
* najveći broj etaža jedna nadzemna etaža (1), a visina max 4,0 m,
* min visina ograde 2,0 m,
* moguć priključak na potrebnu infrastrukturu.

## Mjere zaštite krajobraznih i prirodnih vrijednosti i kulturno - povijesnih cjelina

* 1. **Zaštita prirodne baštine**

Članak 124.

1. Na području Grada Šibenika nalaze se slijedeća područja odnosno dijelovi područja zaštićenih temeljem Zakona o zaštiti prirode:
   * Nacionalni park Krka (1985., 1997.)
   * Značajni krajobraz Krka - gornji tok (1948., 1962.)
   * Značajni krajobraz Krka - donji tok (1968.)
   * Značajni krajobraz Kanal - Luka (1974.)
   * Značajni krajobraz Gvozdenovo – Kamenar (1974.).
2. Na području Grada Šibenika nalaze se slijedeća evidentirana područja odnosno područja predviđena za zaštitu temeljem Zakona o zaštiti prirode:
   * Spomenik prirode: špilja Tradanj (Zaton),
   * Posebni rezervat - ornitološki Kanjon Guduče
   * Značajni krajobraz Uvale Stupica vela, Stupica mala i Kabal s akvatorijem i otocima
   * Značajni krajobraz Uvala Lovišća (otok Zlarin)
   * Značajni krajobraz Poluotok Oštrica
   * Park-šuma Šuma na otoku Krapnju
   * Park-šuma Šuma Jelinjak.
3. Temeljem provedene analize u prostoru ovim se Planom predlaže i zaštita prirodnih vrijednosti u slijedećim kategorijama:
   * park šuma: šuma Šubičevac koja se nalazi unutar značajnog krajobraza Gvozdenovo – Kamenar – dio područja na predjelu Šubićevac u kategoriju Park šume (predlaže se izdvajanje područja Šubićevac, zajedno s dijelom koji obuhvaća zeleni pojas između građevnih cjelina u istočno dijelu grada Šibenika, u novu park-šumu Šubićevac).
4. Na području Grada Šibenika uz navedeno proglašeno je i memorijalno područje Šubićevac kojim su obuhvaćeni prirodni i povijesno značajni predjeli.
5. Na području Grada Šibenika sukladno odredbama Prostornog plana Šibensko kninske županije predviđena je prekategorizacija zaštite za značajni krajobraz Krka – krajolik (Donji tok) – dio koji obuhvaća Prokljansko jezero u kategoriju posebni rezervat – stanišni (za što je potrebno prethodno istražiti opravdanost) te prekategorizacija zaštite dijela područja značajnog krajobraza Gvozdenovo – Kamenar na predjelu Šubićevac u kategoriju park šuma.
6. Obzirom na značajne promjene uvjetovane izgradnjom na području značajnog krajobraza Gvozdenovo – Kamenar potrebno je izvršiti reviziju granica obuhvata, odnosno po potrebi područje isključiti iz granice obuhvata.
7. Prostorno razgraničenje svih navedenih područja vidljivo je u kartografskom prikazu broj

3. Uvjeti za korištenje, uređenje i zaštitu prostora, a koja se, obzirom na mjerilo izrade plana, očitavaju i tumače kao plansko-usmjeravajući podatak. Točne granice zaštićenih prirodnih vrijednosti definirane su odlukama o njihovu proglašenju, dok će za dijelove prirode predložene ovim Planom za zaštitu, granice biti definirane u postupku proglašenja i upisa u upisnik zaštićenih prirodnih vrijednosti.

1. Postupak revizije granica obuhvata i prestanka zaštite provodi se sukladno čl. 128. Zakona o zaštiti prirode (NN 80/13) na temelju prethodno izrađene stručne podloge s kartografskom dokumentacijom.

Članak 125.

(1) Za područja zaštićena temeljem Zakona o zaštiti prirode određene su slijedeće mjere zaštite:

* Za zaštitu i očuvanje temeljnih vrijednosti područja nacionalnog parka, najvažnije je donošenje i provedba njegovog prostornog plana područja posebnih obilježja i plana upravljanja.
* Na području i u neposrednoj okolici područja predviđenog posebnog ornitološkog rezervata nisu prihvatljivi zahvati i radnje koji mogu negativno utjecati na očuvanje povoljnih uvjeta staništa i očuvanje stabilnosti biljnih i/ili životinjskih populacija, a to su: intenzivniji zahvati sječe; izgradnja objekata i prateće infrastrukture u službi stambene, proizvodne, poslovne i turističke namjene; izgradnja prometne infrastrukture; izgradnja elektrana (uključujući i one na obnovljive izvore energije); eksploatacija mineralnih sirovina; hidrotehnički zahvati i melioracija zemljišta; prenamjena zemljišta; izgradnja golf igrališta; postavljanje antenskih stupova; onečišćenje nadzemlja i podzemlja; unošenje stranih (alohtonih) vrsta.
* Na području i u neposrednoj okolici područja proglašenih i predviđenih značajnih krajobraza nisu prihvatljivi zahvati i radnje koji mogu negativno utjecati na očuvanje povoljnih uvjeta staništa i očuvanje stabilnosti biljnih i/ili životinjskih populacija, a to su: intenzivniji zahvati sječe; izgradnja elektrana (uključujući i one na obnovljive izvore energije); eksploatacija mineralnih sirovina; hidrotehnički zahvati i melioracija zemljišta; prenamjena zemljišta; izgradnja golf igrališta; postavljanje antenskih stupova; onečišćenje nadzemlja i podzemlja; unošenje stranih (alohtonih) vrsta.
* Elemente krajobraza u zaštićenim područjima ali i ostalim krajobrazno vrijednim područjima treba štititi u cijelosti, pri čemu posebno mjesto zauzimaju raznovrsni ekološki sustavi i stanišni tipovi, u kombinaciji s elementima ruralnog krajobraza, formiranima u uvjetima lokalnih tradicija korištenja prostora u različitim gospodarskim i povijesnim okolnostima (kao posljedica uravnoteženog korištenja poljoprivrednog zemljišta za biljnu proizvodnju i stočarstvo). U planiranju je potrebno provoditi interdisciplinarna istraživanja temeljena na vrednovanju svih krajobraznih sastavnica, naročito prirodnih i kulturno- povijesnih vrijednosti unutar granica obuhvata plana. Uređenje postojećih i širenje građevinskih područja planirati na način da se očuvaju postojeće krajobrazne vrijednosti. U planiranju vodnogospodarskih zahvata treba voditi računa o krajobrazu i vodama kao krajobraznom elementu. Nužno je zaustaviti i sanirati divlju gradnju, naročito u zaštićenom obalnom pojasu.
* U prostornom planiranju i uređenju na svim razinama voditi računa da se zadrži krajobrazna raznolikost i prirodna kvaliteta prostora uz uvažavanje i poticanje lokalnih metoda gradnje i graditeljske tradicije. Treba poticati uporabu autohtonih materijala (npr. drvo, kamen) i poštivanja tradicionalnih arhitektonskih smjernica prilikom gradnje objekata specifične namjene.
* U krajobrazno vrijednim područjima potrebno je očuvati karakteristične prirodne značajke te je u tom cilju potrebno:
  + sačuvati ih od prenamjene te unaprjeđivati njihove prirodne vrijednosti i posebnosti u skladu s okolnim prirodnim uvjetima i osobitostima da se ne bi narušila prirodna krajobrazna slika,
  + odgovarajućim mjerama sprječavati šumske požare,
  + uskladiti i prostorno organizirati različite interese,
  + posebno ograničiti i pratiti građevinsko zauzimanje neposredne obale,
  + izbjegavati raspršenu izgradnju po istaknutim reljefnim uzvisinama, obrisima, i izvišenjima te vrhovima kao i dužobalnu izgradnju,
  + izgradnju izvan granica građevinskog područja kontrolirati u veličini gabarita i izbjegavati postavu takve izgradnje uz zaštićene ili vrijedne krajobrazne pojedinačne elemente,
  + štititi značajnije vizure od zaklanjanja većom izgradnjom,
  + planirane koridore infrastrukture (prometna, elektrovodovi i sl.) izvoditi duž prirodne reljefne morfologije.
* Nužno je osigurati provođenje mjera revitalizacije za staništa u područjima s ugroženim i rijetkim stanišnim tipovima) izloženim zaraštavanju i zatrpavanju (travnjaci, bare, lokve, špilje i dr.) – kroz osiguranje poticaja ili organiziranje košnje i čišćenja od strane nadležnih javnih ustanova zaštite prirode. Po potrebi navedene ustanove trebaju sukladno Zakonu o zaštiti prirode sklapati ugovore o skrbi za pojedina zaštićena područja ili njihove dijelove.
* Preporučljivo je izraditi i provoditi programe razvoja održivog turizma u zaštićenim područjima, s naglaskom na definiranje i uvažavanje prihvatnog kapaciteta područja (“carrying capacity”).
* Do donošenja općih i pojedinačnih upravnih akata sukladno Zakonu o zaštiti prirode, unutar prostora područja predloženih za zaštitu, ograničiti izgradnju novih objekata izvan područja namijenjenih izgradnji naselja i drugim zonama izgradnje objekata. Po donošenju planova upravljanja za zaštićena područja, uskladiti sve aktivnosti s budućim mjerama zaštite tog područja, u suradnji s nadležnom institucijom/javnom ustanovom.

Članak 126.

1. Način zaštite i korištenja područja nacionalnog parka “Krka” određen je Prostornim planom Nacionalnog parka.
2. U značajnom krajobrazu nisu dopušteni zahvati i radnje koje narušavaju obilježja zbog kojih je proglašen.
3. Park-šuma je namijenjena odmoru i rekreaciji. U park-šumi su dopušteni samo oni zahvati i radnje čija je svrha njezino održavanje ili uređenje. U park-šumi Šubićevac omogućuje se zadržavanje i uređivanje postojeće izgradnje:
   * spomenika kulture, tvrđava sv. Ivan i Šubićevac, uz prethodnu suglasnost nadležne službe zaštite spomenika kulture,
   * dječjeg vrtića: uređenje građevina u postojećim gabaritima, a uređenje okoliša uz prethodnu suglasnost nadležne službe zaštite prirode,
   * sanacija napuštene “kave” (kamenoloma) u zapadnom dijelu park šume izgradnjom građevina isključivo unutar područja bivše eksploatacije i uzprethodnu suglasnost nadležne službe zaštite prirode,
   * rekonstrukcija postojeće i izgradnja nove infrastrukture uz prethodnu suglasnost nadležne službe zaštite prirode.,
   * nije dozvoljena izgradnja novih parkirališnih površina osim za potrebe posjećivanja tvrđava Sv. Ivan i Šubićevac, kapaciteta ne više od 50 PM.

Članak 127.

1. Dio područja Grada Šibenika nalazi se unutar područja Ekološke mreže (određenih Uredbom o ekološkoj mreži) koja predstavlja sustav međusobno povezanih ili prostorno bliskih ekološki značajnih područja važnih za ugrožene vrste i staništa, koja uravnoteženom biogeografskom raspoređenošću značajno pridonose očuvanju prirodne ravnoteže i biološke raznolikosti. Ekološkom mrežom određena su:
   * područja značajna za očuvanje i ostvarivanje povoljnog stanja divljih vrsta ptica od interesa za Europsku uniju, kao i njihovih staništa, te područja značajna za očuvanje migratornih vrsta ptica, a osobito močvarna područja od međunarodne važnosti (Područja očuvanja značajna za ptice – POP),
   * područja značajna za očuvanje i ostvarivanje povoljnog stanja drugih divljih vrsta i njihovih staništa, kao i prirodnih stanišnih tipova od interesa za Europsku uniju (Područja očuvanja značajna za vrste i stanišne tipove – POVS).
2. Na području Grada Šibenika zastupljena su slijedeća Područja očuvanja značajna za ptice (POP):

|  |  |
| --- | --- |
| **Područja očuvanja značajna za ptice (POP)** | |
| **Identifikacijski broj područja** | **Naziv područja** |
| HR1000026 | Krka i okolni plato |

1. Na području Grada Šibenika zastupljena su slijedeća Područja očuvanja značajna za vrste i stanišne tipove (POVS):

|  |  |
| --- | --- |
| **Područja očuvanja značajna za vrste i stanišne tipova (POVS)** | |
| **Identifikacijski broj područja** | **Naziv područja** |
| HR2000132 | Područje oko špilje Škarin Samograd |
| HR2000526 | Oštrica - Šibenik |
| HR2000918 | Šire područje NP Krka |
| HR2001188\* | Pećina Raslina |
| HR2001247\* | Ribnik izvor |
| HR2001371 | Područje oko Dobre vode |
| HR2001491 | Šibensko zaledje - Lozovac |
| HR3000088 | Uvala Grebaštica |
| HR3000092 | Blitvenica |
| HR3000171 | Ušće Krke |
| HR3000319\* | Jama Gradina |
| HR3000437 | Sedlo-podmorje |
| HR3000438 | Kosmerka-Prokladnica-Vrtlac-Babuljak-podmorje |
| HR3000439 | Uvale Tratinska i Balun |
| HR3000440 | Žirje - Kabal |
| HR3000441 | Kaprije |
| HR3000442 | Kakanski kanal |
| HR3000460 | Morinjski zaljev |
| HR3000474 | Otočić Drvenik |
| \*točkasti lokalitet | |

1. Granice područja ekološke mreže i njihov položaj u prostoru Grada Šibenika prikazane su na Kartografskom prikazu 3.Uvjeti za korištenje, uređenje i zaštitu prostora.
2. U PRILOGU I ovoga Plana sadržana su Područja očuvanja značajna za ptice (POP) i Područja očuvanja značajna za vrste i stanišne tipove (POVS) definirana sljedećim podacima:
   * identifikacijskim brojem područja,
   * nazivom područja ekološke mreže,
   * znanstvenim imenima divljih vrsta ili stanišnih tipova zbog kojih je pojedino područje određeno kao područje ekološke mreže (ciljne vrste i staništa) uz posebno označavanje prioritetnih divljih vrsta ili prioritetnih stanišnih tipova navođenjem oznake«\*«,
   * kategorijama ciljnih vrsta i stanišnih tipova,
   * statusom vrste, kod posebnih područja značajnih za očuvanje ptica.
3. Planom se utvrđuju sljedeći uvjeti i mjere zaštite prirode izvan područja koja su ovim Planom planirana za gradnju:
   * očuvati područja prekrivena autohtonom vegetacijom, postojeće šumske površine, šumske rubove, živice koje se nalaze između obradivih površina,
   * očuvati vodena i močvarna staništa u što prirodnijem stanju, štititi područja prirodnih vodotoka kao ekološki vrijedna područja te spriječiti njihovo onečišćenje.
   * očuvati raznolikost staništa na vodotocima, povoljnu dinamiku voda i povezanost vodnog toka,
   * očuvati speleološke objekte i podzemnu faunu, ne mijenjati stanišne uvjete u speleološkim objektima u njihovoj neposrednoj blizini i nadzemlju te spriječiti zagađenje podzemnih voda,
   * sačuvati cjelovitost staništa velikih zvijeri, omogućiti im nesmetano kretanje i siguran prijelaz preko prometnica izgradnjom prijelaza na utvrđenim pravcima kretanja,
   * gospodarenje šumama provoditi sukladno načelima certifikacije šuma,
   * postojeće šume zaštiti od prenamjene i krčenja, očuvati šumske čistine i šumske rubove.
   * planiranje gospodarskih i drugih zona, proširivanje postojećih građevinskih područja i planiranje zahvata izvan građevinskih područja, planirati na način da njihova izgradnja ne uzrokuje gubitak rijetkih i ugroženih stanišnih tipova, te gubitak staništa strogo zaštićenih biljnih i životinjskih svojti,
   * očuvati povoljnu građu i strukturu morskog dna, obale, priobalnih područja i riječnih ušća,
   * osigurati pročišćavanje gradskih i industrijskih voda koje se ulijevaju u more.
4. Kod planiranja zahvata koji bi mogli uzrokovati promjene staništa i hidroloških uvjeta na području Malih Solina, a koje se mogu negativno odraziti na opstanak rijetkih i ugroženih staništa slanjača, potrebno je prethodno provesti detaljno istraživanje biološke raznolikosti lokacije kako bi se detaljno definiralo da li je, i koja područja je potrebno očuvati.

## Zaštita kulturne baštine

Članak 128.

1. Osim registriranog i evidentiranog inventara spomeničke baštine (upisane u Registar nepokretnih spomenika kulture) PPUG Šibenik utvrdio je područja istraživanja odnosno područja za valorizaciju (revalorizaciju), a čiji je status potrebno preispitati u sklopu buduće revizije Registra spomenika kulture.
2. Predmetna područja su lokaliteti/zone koje je potrebno identificirati i stručno valorizirati. U Prostornom planu predstavljaju područja posebnih uvjeta za korištenja prilikom svih aktivnosti u prostoru (tj. traže prethodna primjerena istraživanja zahvata u prostoru).

Članak 129.

1. U skladu s gore navedenim u PPUG Šibenik u Prilogu II navedeni su svi poznati spomenici kulture (arheološka baština, povijesni sklop i građevina, povijesna graditeljska cjelina, memorijalna i etnološka baština, posebne zone i krajobraz) neovisno o njihovom statusu odnosno upisu u Registru Državne uprave za zaštitu kulturne baštine.
2. Za područje unutar obuhvata GUP-a grada Šibenika podaci i planske smjernice sadržani su u Konzervatorskom elaboratu koji je izrađen za potrebe izrade GUP-a grada Šibenika s izmjenom granica zaštićene povijesne cjeline grada Šibenika (zona zaštite A i zona zaštite B), ukidanjem prostora zaštite uz Ulicu Ive Zaninovića na sjeverozapadnoj strani, te proširenje zone zaštite na dio zgrada uz Obalu od Hotela Krka i ex Revije do zgrade carinarnice i Muzičke škole Mjere zaštite koje se odnose na zonu A i zonu B također se nalaze u prethodno navedenom Konzervatorskom elaboratu.
3. Planom se predlaže zaštita kulturnog krajolika otočića Baljenac (Bavljenac) i dijela Srimskog poluotoka kao područja koje je krajobrazno sačuvano, a sadrži tipski elementarne forme antropogenog krajolika kao kulturni krajolik. Intenzivno krčenje i mnoštvo suhozidnih ograđivanja i građenja ovdje su stvorili su specifičnu krajobraznu atrakciju.
4. Područje kulturnog krajolika Srimskog poluotoka koje je predloženo za zaštitu većim je dijelom smješteno na području Grada Vodica, a samo manjim dijelom u Gradu Šibeniku. Za cijelo područje određene su zone zaštite:
   * zona umjerene zaštite i
   * područje strože zaštite (u cijelosti izvan područja Grada Šibenika).
5. U zoni umjerene zaštite kulturnog krajolika Srimskog poluotoka određene su slijedeće mjere zaštite:
   * zabrana gradnje disproporcionalne postojećim oblicima,
   * zabrana stilski neumjesne gradnje,
   * zabrana odvoženja suhozida van zone,
   * krajobrazno osjetljiva poljodjeljska kondicioniranja zemljišta poput nasipavanja, mljevenja ili malčiranja mogu se provoditi samo u kombinaciji s prepoznatljivim suhozidnim oblicima,
   * pri građevinskim radovima se rubovi načetih suhozidnih oblika trebaju poslagati da se ne rasipaju.
6. Planom je određena zona zaštite (buffer-zona) tvrđave sv. Nikola unutar koje nije dozvoljena nova gradnja, odnosno unutar koje je za sve aktivnosti kojima se mijenja postojeće stanje, potrebno ishoditi posebne uvjete nadležnog tijela za zaštitu.
7. Na prostoru Zablaća nalaze se postojeće (Velike Soline) i nekadašnje solane (Biskupovo jezero, Petra de Ponte i Soline Site) koje u prostoru čine kulturno-povijesnu cjelinu što treba respektirati prilikom planiranih zahvata u prostoru. Područje Velike Soline, radi visokog stupnja očuvanosti, koji uključuje bazen povijesne solane sa ostacima bazenskih pregrada te širi okoliš solane, predlaže se za upis na listu zaštićenih kulturnih dobara. U obuhvat zaštite uključilo bi se i područje tzv. Koludričke Soline koje se sa zapadne strane nastavlja na prostor Velike Soline. Iako je sam bazen solane danas zatrpan predviđa se njegova sanacija i prezentacija u cjelini s Velikom Solinom. Područje Male Soline sa jugoistočne strane u izravnom je dodiru s građevinskim područjem naselja Zablaće. Radi promjena u prostoru nastalih izgradnjom stambenih građevina u neposrednom okruženju solanskog bazena te potrebe širenja naselja Zablaće, područje Male Soline ne predviđa se uključiti u obuhvat zaštite u smislu kulturnog dobra. U okviru prostorno planskih rješenja prihvatljive su ograničene prostorne regulacije i odgovarajuća izgradnja uz poštivanje povijesnih prostornih obilježja. U tom smislu predlaže se cjelovito urbanističko arhitektonsko rješenje prostora Male Soline. Prostorno planskim mjerama potrebno je sačuvati osnovna obilježja solanskog bazena te osigurati krajobraznu povezanost sa neizgrađenim krajolikom povijesnih solana i Kanala sv. Ante. Obvezna izrada stručne konzervatorske studije za Velike Soline – kao podloga za izradu UPU-a.

Članak 130.

Za sve zahvate obnove, rekonstrukcije, dogradnje, sanacije, prenamjene i ostalo, na građevinama i u zonama i područjima lokaliteta iz članka 129., stavka 1. potrebno je od nadležnih državnih institucija ishoditi zakonom propisane suglasnosti: posebne uvjete uređenja za izdavanje lokacijske dozvole i prethodnu dozvolu za izdavanje građevne dozvole.

Članak 131.

Ukoliko se pri izvođenju graditeljskih zahvata naiđe na predmete ili nalaze arheološkog i povijesnog značaja, potrebno je radove odmah obustaviti i obavijestiti najbližu Upravu za zaštitu kulturne baštine (Šibenik).

## Područja posebnih ograničenja u korištenju

Članak 132.

1. Prostornim planom uređenja Grada Šibenika određena su i područja posebnih uvjeta korištenja koja su označena na kartografskim prikazima 1.Korištenje i namjena površina, Sustav prometa i 3.Uvjeti za korištenje, uređenje i zaštitu prostora:

## Područja posebnih uvjeta korištenja:

prostori posebnih vrijednosti prirodne i kulturne baštine izvan građevinskog područja naselja, u kojima je zabranjena svaka nova gradnja:

* + - I. zona sanitarne zaštite vodocrpilišta,
    - poljoprivredno zemljište u Planu označeno kao osobito vrijedno obradivo tlo,
    - zaštićeni dijelovi prirode: nacionalni park Krka (osim u svrhu korištenja nacionalnog parka ili ako se prostornim planom područja posebnih obilježja ne odredi drugačije). Iznimno, zabrana se ne odnosi na infrastrukturu, ali uz izvođenje posebnih mjera zaštite.

## Područja posebnih ograničenja u korištenju

b1) Prostori posebnih prirodnih karakteristika (krajobraz, tlo, vode i more) i kulturne baštine, s ograničenjima u gradnji i regulativi, u kojima se može dopustiti gradnja uvažavajući posebne zaštitne mjere i uvjete uređenja prostora:

* + - II. zona sanitarne zaštite vodocrpilišta,
    - poljoprivredno zemljište u Planu označeno kao vrijedno obradivo tlo,
    - prirodni predjeli, odnosno prirodni resursi: more, vode (zaštitne zone voda) i šume,
    - arheološke i hidro-arheološke zone i lokaliteti,
    - zone povijesne baštine i kulturnih dobara izvan područja naselja,
    - prostor ograničenja u ZOP-u obuhvaća pojas kopna i otoka u širini od 1000 m od obalne crte i pojas mora u širini od 300 m od obalne crte koje je označeno na kartografskom prikazu 3.Uvjeti za korištenje, uređenje i zaštitu prostora. Obalna crta je crta plimnog vala na obali.
    - neizgrađeni dijelovi obalnog i otočnog područja,
    - područja peloida u zaljevu Morinje
    - zone memorijalne baštine.

b2) Zaštitne zone zona posebne namjene:

1. MASKIRNI VEZ GREBAŠTICA
   * ZONA ZABRANE IZGRADNJE- 200 metara, Potpuna zabrana izgradnje osim objekata za potrebe obrane.
2. Prijelaz kod mosta na državnoj cesti na kanalu Morinje
   * ZONA OGRANIČENE IZGRADNJE - obuhvaća sve radove koji će se eventualno izvodili u području zone za koje je potrebno ishoditi suglasnost MORH-a.
3. Šibenski most (naselje Zaton - Lutnoge i uvala Vrulje)
   * ZONA OGRANIČENE IZGRADNJE - obuhvaća sve radove koji će se eventualno izvodili u području zone za koje je potrebno ishoditi suglasnost MORH-a.
4. RP Straža, otok Žirje
   * ZONA ZABRANE IZGRADNJE- 700 metara, Potpuna zabrana izgradnje osim objekata za potrebe obrane.
5. VOJNI KOMPLEKS ZVIZDULJA, otok Žirje
   * ZONA ZABRANE IZGRADNJE- 500 metara, Potpuna zabrana izgradnje osim objekata za potrebe obrane.

Za postojeće objekte u zonama posebne namjene dozvoljava se izgradnja i modernizacija uz suglasnost MORH-a.

b3) Područja za istraživanja i sanaciju:

* područja kojima će se kroz daljnja istraživanja – područja za smještaj vjetroelektrana: studija utjecaja na okoliš, kojima će se utvrditi mogućnost i uvjeti smještaja vjetroelektrana na područjima koja su određena ovim prostornim planom, a naročito u odnosu na vizualne vrijednosti prostora i mogućnost i utjecaj izvedbe pristupa do lokacija,
* dio područja naselja Dubrava kod Šibenika uz glavnu gradsku prometnicu (prije kategorizirana kao županijska cesta Ž6091), na kojem postoje izgrađene građevine stambene i druge namjene u kojem se treba istražiti utjecaj postojeće i planirane infrastrukture na zdravlje stanovnika te utvrditi podobnost prostora za izgradnju, uvjete za sanaciju prostora obzirom na postojeću neplansku izgradnju kao i uvjete za novu izgradnju, pa temeljem toga mogućnost utvrđivanja građevinskog područja putem izmjena i dopuna PPUG Šibenik.
  1. **Područja primjene posebnih mjera uređenja i zaštite** u kojima je nužna pojačana pažnja pri formiranju građevinskih područja, građenju ili izvođenju drugih zahvata u prostoru, i gdje su potrebne posebne mjere zaštite:
     + III. i IV. zona sanitarne zaštite vodocrpilišta,
     + ostali zaštićeni dijelovi prirode i dijelovi prirode Planom predviđeni za zaštitu osim nacionalnog parka,
     + poljoprivredno zemljište označeno u Planu kao ostala poljoprivredna tla,
     + područja ekološke mreže,
     + područja i dijelovi ugroženog okoliša,
     + područja u kojima je potrebno zaštititi posebne vrijednosti i obilježja: sanirati oštećene prirodne predjele, gradske i ruralne cjelina, sanirati tlo, šume, ugroženi okoliš, napuštena odlagališta otpada, eksploatacijska polja i područja u kojima će se primijeniti planske mjere zaštite kroz izradu detaljnije prostorno-planske dokumentacije.

Članak 133.

1. Sukladno Zakonu o prostornom uređenju zaštićeno obalno područje mora (u daljnjem tekstu: ZOP), je područje od posebnog interesa za Državu i obuhvaća ukupno područje jedinice lokalne samouprave Grad Šibenik. Unutar prostora ZOP-a je radi zaštite, ostvarenja ciljeva održivog, svrhovitog i gospodarski učinkovitog razvoja određen prostor ograničenja koje obuhvaća pojasu kopna i otoka u širini od 1000 m od obalne crte i pojas mora u širini od 300 m od obalne crte (u daljnjem tekstu: prostor ograničenja u ZOP-u), a prikazan je na kartografskom prikazu 3.Uvjeti za korištenje, uređenje i zaštitu prostora.
2. U prostoru ograničenja u ZOP-u propisuju se slijedeća ograničenja u korištenju:
   * isključuje se svaka izgradnja izvan građevinskih područja, osim zahvata određenih ovim Planom,
   * obvezatna izrada prostornih planova užeg područja za neizgrađena građevinska područja ugostiteljsko-turističkih i sportsko-rekreacijskih zona,
   * osigurati slobodan pristup obali, prolaz uz obalu te javni interes u korištenju pomorskog dobra,
   * očuvati nenaseljene otoke i otočiće prvenstveno za poljoprivredne djelatnosti, rekreaciju, organizirano posjećivanje, istraživanje i bez formiranja građevinskih područja, zadržati značajke prirodnog ambijenta,
   * poticati prirodnu obnovu šuma i autohtone vegetacije, a na nekim lokacijama poglavito sportsko-rekreacijskim i ugostiteljsko-turističkim podizati nove šumske površine u skladu s okolnim prirodnim uvjetima.

Članak 134.

Na cijelom području Grada prirodni i kultivirani krajolici moraju biti uključeni u budući razvitak Grada na prihvatljiv stručni način kroz:

* očuvanje i obnovu tradicijskog graditeljstva, naročito kamenih tradicijskih kuća i gospodarskih građevina, kao nositelja povijesnog identiteta prostora,
* očuvanje povijesne slike prostora koju čine volumen naselja, njegovi obrisi i završna obrada građevina, te vrijednosti krajolika kojim je okruženo,
* očuvanje i njegovanje izvornih i tradicijskih sadržaja, poljodjelskih kultura i tradicijskog (ekološkog) načina obrade zemlje,
* očuvanje i zadržavanje karakterističnih toponima, naziva sela, zaselaka, brda i polja od kojih neka imaju znakovita i povijesna značenja,
* očuvanje prirodnih značajki kontaktnih područja uz povijesne građevine i sklopove, budući da pripadaju integralnoj (prirodnoj i kulturnoj) baštini.

Članak 135.

1. U svrhu efikasne zaštite od mogućih potresa neophodno je konstrukcije svih građevina planiranih za izgradnju na području intenziteta potresa VII i više stupnjeva po MCS ljestvici uskladiti s posebnim propisima za navedene seizmičke zone.
2. Obzirom da je pitka voda jedan od najznačajnijih prirodnih resursa potrebno ga je maksimalno zaštiti od mogućeg onečišćenja i namjernog ili slučajnog zagađenja, te se stoga nalaže potreba za određivanjem vodozaštitnih zona izvorišta - vodocrpilišta pitke vode, što je naznačeno u kartografskom prikazu, br. 3.
3. Za sve postojeće i planirane zahvate (djelatnosti) unutar zona sanitarne zaštite izvorišta koji su ograničeni ili zabranjeni temeljem važećeg Pravilnika o uvjetima za utvrđivanje zona sanitarne zaštite izvorišta moraju se primijeniti odredbe istog, odnosno svih budućih zakonskih i podzakonskih akata te odluka vezanih za vodozaštitne zone. Potencijalne lokacije takvih zahvata prikazane u ovom Planu nisu konačne i dozvoljene ukoliko ne udovoljavaju navedenom uvjetu.
4. Za zahvate koji nisu u zonama sanitarne zaštite izvorišta, ali mogu imati nepovoljan utjecaj na vode moraju se primijeniti sva ograničenja i mjere zaštite sukladno odlukama i uvjetima donesenim u posebnim upravnim postupcima putem nadležnih ministarstava odnosno Hrvatskih voda. Ovo se posebno odnosi na zone golf igrališta i na građevine za gospodarenje otpadom.

## Postupanje s otpadom

Članak 136.

1. Za trajno rješenje deponiranja komunalnog otpada određena je lokacija odlagališta komunalnog otpada Bikarac.
2. Na naseljenim otocima Zlarin, Kaprije, Žirje, Obonjan, Kakanj i Krapanj planiraju se prostori za prikupljanje otpada do njegovog konačnog zbrinjavanja na kopnu, koji mogu biti smješteni na kopnu ili na posebnim plutajućim postajama za sakupljanje otpada (servisni pogon maksimalne površine pontona 50 m2).
3. Sa svih otoka otpad se mora kontinuirano odvoziti na kopno u skladu sa Planom gospodarenja otpadom.

Članak 137.

1. Na lokaciji Bikarac planirana je izgradnja županijskog centra za gospodarenje otpadom s odlagalištem. U sklopu centra mora se osigurati obrada i odlaganje komunalnog i tehnološki neopasnog i inertnog otpada, isključivo za potrebe Šibensko - kninske županije. Na istoj lokaciji mora se osigurati prihvat i privremeno skladištenje opasnog otpada za građane cijele Županije do njegove otpreme u centar za obradu i odlaganje koji će se utvrditi na razini Države.
2. U sklopu županijskog centra za gospodarenje otpadom Bikarac planirani su sljedeći sadržaji:
   * reciklažni centar (sklop građevina i uređaja za sakupljanje i obradu komunalnog otpada) i/ili reciklažno dvorište (nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada),
   * mehaničko-biološka obrada otpada,
   * obrada i sortiranje građevinskog otpada,
   * odlaganje građevinskog otpada koji sadrži azbest,
   * odlaganje ostatnog dijela neopasnog i inertnog otpada nakon obrade,
   * prihvat i obrada biootpada,
   * prihvat i privremeno skladištenje opasnog otpada,
   * postrojenje za solarno sušenje mulja s uređaja za pročišćavanje otpadnih voda.
3. Obvezna je izgradnja transformatorske stanice 10(20)/0,4 snage 630 kV, s mogućnošću proširenja do 1000 kVA. Trafostanica se smije izvesti na zasebnoj čestici ili u sklopu postojećih ili planiranih građevina uz uvjet da se osigura nesmetan pristup (pravo služnosti) radi izgradnje i održavanja.
4. Maksimalna površina građevne čestice iznosi 550 000 m2, a minimalna iznosi 548 000 m2. Udaljenost od ruba građevne čestice je najmanje h/2 (gdje je h visina građevine) ali ne manje od 5 m. Građevine smiju imati podrum ili suteren i prizemlje (P/Su+P) i biti visine najviše 15 m osim dijelova opreme koji mogu biti i viši (dimnjaci i sl.)
5. Prilikom gradnje građevina i uređenje površina za sadržaje iz ovog članka treba voditi računa o mogućnosti fazne izgradnje obzirom na potrebe za prostorom, odnosno na trend povećanja količina otpada.
6. Prilikom korištenja građevina, spremnika i uređaja nužno je osigurati propisane mjere zaštite okoliša (zrak, tlo, voda, buka) na građevnoj čestici i na susjednim česticama.
7. Odvodnja otpadnih voda riješit će se priključkom na javnu kanalizaciju u skladu s Vodopravnim uvjetima Hrvatskih voda koje je obvezno ishoditi.

Članak 138.

1. Na području obuhvata Plana omogućena je izgradnja reciklažnih dvorišta i zelenih otoka za odvojeno prikupljanje otpada. Gradnja i uređenje reciklažnog dvorišta dozvoljena je neposrednom provedbom ovoga Plana.
2. U građevinskim područjima gospodarske namjene, unutar građevinskog područja naselja kao i izvan građevinskog područja naselja, omogućuje se izgradnja reciklažnih dvorišta Reciklažno dvorište je nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada (otpadni papir, metal, staklo, plastika, tekstil, krupni (glomazni) otpad, jestiva ulja i masti, deterđenti, boje, lijekovi, EE otpad, baterije i akumulatori, građevni otpad od manjih popravaka iz kućanstva i dr.).
3. Reciklažno dvorište mora udovoljiti slijedećim uvjetima:
   * nije moguć smještaj prikupljenog otpada na otvorenom prostoru,
   * da je onemogućeno istjecanje oborinske vode koja je došla u doticaj s otpadom na tlo, u vode, podzemne vode i more,
   * da je onemogućeno raznošenje otpada u okolišu, odnosno da je onemogućeno njegovo razlijevanje i/ili ispuštanje u okoliš,
   * da građevina ima podnu površinu otpornu na djelovanje otpada,
   * da je neovlaštenim osobama onemogućen pristup otpadu,
   * da je građevina opremljena uređajima, opremom i sredstvima za dojavu i gašenje požara,
   * da su na vidljivom i pristupačnom mjestu obavljanja tehnološkog procesa postavljene upute za rad,
   * da je mjesto obavljanja tehnološkog procesa opremljeno rasvjetom,
   * da je građevina označena sukladno Pravilniku,
   * da je do građevine omogućen nesmetan pristup vozilu,
   * da je građevina opremljena s opremom i sredstvima za čišćenje rasutog i razlivenog otpada ovisno o kemijskim i fizikalnim svojstvima otpada.
4. Ako obavljanje postupka gospodarenja otpadom uključuje gospodarenje opasnim otpadom, pored uvjeta iz stavka 3. ovoga članka, potrebno je udovoljiti i slijedećim uvjetima:
   * da je građevina natkrivena,
   * da je onemogućen dotok oborinskih voda na otpad.
5. Određeni su slijedeći uvjeti gradnje građevina u reciklažnim dvorištima:
   * građevna čestica za smještaj reciklažnih dvorišta ne može biti manja od 1000 m2,
   * građevinu/e reciklažnog dvorišta dozvoljeno je izvesti isključivo kao montažnu građevinu gotovih konstrukcija, a opremu reciklažnog dvorišta i njegovo uređenje potrebno je izvesti upotrebom gotove lagane konstrukcije,
   * građevna čestica mora imati pristup na prometnu infrastrukturu, vodoopskrbnu i elektroenergetsku mrežu, te priključak na kanalizacijsku mrežu ukoliko postoje uvjeti ili se rješava vlastitim sustavom uz suglasnost nadležnog tijela,
   * najmanja udaljenost građevina i spremnika za odlaganje otpada od građevnih čestica je 5,0 m,
   * najveći dozvoljeni broj etaža (E) je jedna – prizemlje (Pr),
   * najveća dozvoljena visina (V) je 5 m,
   * najveći dozvoljeni koeficijent izgrađenosti (kig) je 0,3,
   * najveći dozvoljeni koeficijent iskoristivosti (kis) je 0,3,
   * reciklažno dvorište mora se ograditi, a najveća dozvoljena visina ograde reciklažnog dvorišta iznosi 2,0 m,
   * unutar građevne čestice reciklažnog dvorišta potrebno je osigurati parkirališna mjesta za zaposlene,
   * najmanje 20% površine građevne čestice potrebno je urediti kao zelenu površinu i to na onom dijelu građevne čestice na kojem se procjenjuje da ista može imati ulogu zaštitnog zelenila u odnosu na namjenu okolnih građevnih čestica,
   * pristup minimalne širine 5,5 m.
6. Izgradnja zelenih otoka za odvojeno prikupljanje pojedinih vrsta otpada (papir, staklo, PET i metalni ambalažni otpad) moguća je unutar građevinskog područja, najbolje uz prometnicu, radi lakše dopreme i otpreme otpada, najveće površine podloge za postavljanje spremnika 20 m2. Navedeni prostor za smještaj spremnika potrebno je izdvojiti od ostalog javnog prostora, omogućiti pristup komunalnom vozilu, a da se ne ometa normalno prometovanje na javnim prometnim površinama (preglednost raskrižja, nesmetani prolaz biciklista, pješaka i osoba s invaliditetom).

Članak 138.a

1. Na području Grada Šibenika određena je lokacija za smještaj građevina i postrojenja za gospodarenje građevinskim otpadom, odnosno prihvat, prikupljanje, privremeno skladištenje i oporabu građevnog otpada, te privremeno skladištenje proizvoda dobivenih gospodarenjem građevnim otpadom (OG-P). Zbrinjavanje ostatnog dijela građevnog otpada predviđeno je na Bikarcu.
2. Konačno odlaganje ostatnog građevinskog otpada koji ne sadrži azbest moguće je na lokaciji centra za gospodarenje otpadom Bikarac.
3. Lokacija za privremeni smještaj viška iskopa kod izvođenja građevinskih radova koji predstavlja mineralnu sirovinu planirana je uz lokaciju za gospodarenje građevinskim otpadom.
4. Lokacije za smještaj viška materijala kod izvođenja građevinskih radova moraju biti opremljene tako da se u izvanrednim situacijama (duža sušna razdoblja nakon kojih se pojavljuju veće brzine vjetra) mogu prskati vodom kako bi se smanjile eventualne emisije praškastih tvari u zrak.

Članak 138.b.

1. U području gospodarske zone Podi omogućuje se gradnja građevina za obradu i oporabu opasnog otpada uz primjenu slijedećih uvjeta:
   * zabranjeno je konačno odlaganje opasnog otpada
   * građevine za obradu i oporabu opasnog otpada planirati izvan područja ekološke mreže HR2001371 Područje oko Dobre vode i pojasa širine 1000 m,
   * obavljanje djelatnosti moguće je isključivo u zatvorenom prostoru,
   * pridržavati se uvjeta izgradnje prema važećem propisu koji regulira zbrinjavanje opasnog otpada te definirati vodopravne uvjete kojima će se spriječiti nepovoljan utjecaj na vode,
   * građevine moraju biti opremljene opremom i sredstvima za čišćenje rasutog otpada kako bi se omogućila brza reakcija u slučaju akcidentne situacije,
   * kod izgradnje građevina pridržavati se uvjeta izgradnje prema Uredbi o zbrinjavanju opasnog otpada (NN 32/98) te definirati vodopravne uvjete kojima će se spriječiti nepovoljan utjecaj na vode,
   * nije dozvoljena termička obrada otpada,
   * kod izgradnje građevina primijeniti tehničke mjere zaštite od onečišćenja zraka, odnosno projektirati pogone tako da se izbjegnu izvanredne emisije onečišćujućih tvari u zrak – zatvorene prostorije s ventilacijskim sustavima s odgovarajućim filtrima (biofilteri i sl.),
   * objekte i radne površine koji predstavljaju izvor buke projektirati uz primjenu tehničkih mjera zaštite od buke kojima će se osigurati da se na granici zona u kojima borave ljudi ne prekorače dozvoljene razine buke.
2. Kako bi se izbjegao rizik od oštećenja eventualnih arheoloških ostataka, prije izvođenja radova provesti arheološko rekognosciranje terena na području lokacije za obradu i oporabu opasnog otpada unutar gospodarske zone Podi, kojim bi se definirale sve eventualno problematične točke i primijenile specifične zaštitne mjere za ublažavanje do nivoa zanemarivog utjecaja.
3. Lokacije za obradu i oporabu opasnog otpada moraju ispunjavati slijedeće minimalne uvjete: smještaj izvan zona sanitarne zaštite izvorišta i izvan područja zaštićenih prirodnih vrijednosti i planom predloženih za zaštitu prirodnih vrijednosti te njihovih kontaktnih područja.

## Mjere sprječavanja nepovoljna utjecaja na okoliš

Članak 139.

Mjere sanacije, očuvanja i unapređenja okoliša i njegovih ugroženih dijelova provodit će se u skladu s važećim zakonima, odlukama i propisima koji su relevantni za ovu problematiku.

Članak 140.

1. Unutar građevinskog područja naselja, odnosno u njegovoj neposrednoj blizini, ne mogu se graditi građevine koje bi svojim postojanjem ili upotrebom, neposredno ili potencijalno, ugrožavale život i rad ljudi, odnosno vrijednosti iznad dozvoljenih granica utvrđenih posebnim propisima zaštite čovjekova okoliša u naselju.
2. Unutar građevinskog područja naselja, odnosno u njegovoj neposrednoj blizini, ne može se uređivati ili koristiti zemljište na način koji bi mogao izazvati posljedice u smislu stava 1. ovoga članka.

Članak 141.

1. Potrebno je sustavno kontrolirati sve poslovne i gospodarske pogone kao i manje zanatske radionice (prvenstveno kemijske čistionice i dr.) u pogledu onečišćenja zraka, vode i produkcije otpada u skladu s minimalnim dozvoljenim standardima.
2. Proizvodni pogoni kao i vanjski prostori na kojima će se odvijati rad moraju biti udaljeni od stambenih zgrada najmanje za potrebnu udaljenost kako bi se povremeno opterećenje (bukom, vibracijama, dimom, čađi, prašinom, mirisima i sl.) svelo na dozvoljenu mjeru.

Članak 142.

1. U onečišćavanju okoliša ne treba zanemariti i razne deponije otpadaka iz domaćinstva i industrije, neuređena gnojišta u seoskim gospodarstvima, groblja i sl.
2. Zaštita površinskih voda sastoji se u raznim mjerama kojima treba smanjiti pogoršanje kvalitete vode u vodotocima i planiranim akumulacijama. To znači da se u vodotoke ne smiju ispuštati nepročišćene otpadne vode iz domaćinstava, a pogotovo iz radionica i industrije.

Članak 143.

1. Otpadne vode iz domaćinstva moraju se prije upuštanja u okoliš pročistiti u uređajima za pročišćavanje otpadnih voda ili upuštati u nepropusne sabirne jame koje se kontrolirano prazne.
2. Podovi u stajama i svinjcima moraju biti nepropusni za tekućinu i imati rigole za odvodnju osoke u gnojišnu jamu. Dno i stjenke gnojišta do visine od 50 cm iznad terena moraju biti izvedeni od nepropusnog materijala.
3. Sva tekućina iz staja, svinjaca i gnojišta mora se odvesti u jame ili silose za osoku i ne smije se razlijevati po okolnom terenu. Jame i silosi za osoku moraju imati siguran i nepropustan pokrov, te otvore za čišćenje i zračenje. U pogledu udaljenosti od ostalih objekata i naprava, za jame i silose za osoku vrijede jednaki propisi kao i za gnojišta.

Članak 144.

1. U cilju zaštite voda potrebno je provoditi cjelovitu briga o podzemnim i nadzemnim vodama. Podzemne vode štite se radi osiguranja potrebnih količina vode za piće na način da se:

* sustavno prati kakvoća vode na slivnom području,
* uređuju postojeća i planirana vodocrpilišta,
* uređuju vodotoci, a posebno bujice,
* određuju prostori za skladištenje opasnih i otpadnih tvari i saniraju postojeća odlagališta otpada,
* izgrađuju sustavi za prikupljanje, pročišćavanje i odvodnju otpadnih voda,
* povezuju vodoopskrbni sustavi u cjeloviti regionalni sustav.

1. Osobito vrijedni površinski vodotoci su rijeke Krka i rijeka Čikola.

Članak 145.

1. Izgradnja i uređivanje zemljišta uz vodotoke treba se izvoditi u skladu s posebnim vodoprivrednim uvjetima.
2. U vodotoke se ne smije ispuštati osoka, otopine umjetnih gnojiva, kao i druge štetne tvari, posebno iz gospodarskih i proizvodnih objekata.
3. Otpadne vode koje ne odgovaraju propisima o sastavu i kvaliteti voda, prije upuštanja u javni odvodni sustav moraju se pročistiti predtretmanom do tog stupnja da ne budu štetne po odvodni sustav i recipijente u koje se upuštaju.

Članak 146.

1. Gospodarenje šumom i njena eksploatacija moraju biti takovi da se bujicama ili na drugi način ne ugroze ljudi, vrijednosti krajolika ili ekološka ravnoteža.
2. Šume i šumsko zemljište ne mogu mijenjati svoju namjenu u odnosu na stanje zatečeno stupanjem na snagu ovog Plana.
3. Izuzetno od stava 2. ovog članka, šuma se može krčiti samo za potrebe infrastrukture predviđene ovim planom i planovima višeg reda.
4. Nekvalitetno poljoprivredno zemljište koje ekonomski nije opravdano koristiti u poljoprivredne svrhe može se pošumiti.
5. U Planu su određene površine koje su predmet Uredbe o postupku i mjerilima za osnivanje služnosti u šumi i šumskom zemljištu u vlasništvu Republike Hrvatske radi podizanja višegodišnjih nasada i Uredbe o načinu i kriterijima za davanje u zakup šumskog zemljišta u vlasništvu Republike Hrvatske te površine pod visokom šumom. Šume i šumska zemljišta dobra su od interesa za Republiku Hrvatsku i ispunjavaju gospodarsku, ekološku i društvenu funkciju te imaju znatan utjecaj na kakvoću života te je nužno održivo gospodarenje i racionalno korištenje šumskih resursa u suradnji sa svim zainteresiranim stranama (Hrvatske šume d.o.o. i dr.) te je od nacionalnog interesa da sve zainteresirane strane i korisnici zemljišta budu odgovarajuće zastupljeni za vrijeme trajanja procesa prostornog planiranja.

Članak 147.

1. Sve površine koje se koriste za poljoprivrednu proizvodnju spadaju u visoko kvalitetna tla, i treba ih trajno štititi od prenamjene.
2. Planom se, na temelju Plana navodnjavanja za područje Šibensko – kninske županije izrađenog od strane Agronomskog fakulteta Sveučilišta u Zagrebu i Građevinskog fakulteta Sveučilišta u Splitu, omogućuje izgradnja sustava za navodnjavanje s akumulacijama i mikro akumulacijama korištenjem postojećih vodnih potencijala (vodototoci, oborinske vode, izvorišta, podzemne vode, pročišćene otpadne vode, vodoopskrbni sustavi u vrijeme smanjene potrošnje i dr.) za razvoj poljoprivredne proizvodnje. Područja podobna za navodnjavanje prikazana na kartografskom prikazu 2.4. Infrastrukturni sustavi – Vodno gospodarstvo:
   * Donje polje
   * Jadrtovac
   * Vrpolje
   * Danilsko polje
3. Potencijalna područja koja će se detaljno odrediti nakon usuglašavanja s ostalim namjenama, a pogotovo sa zaštitom prirode, sukladno “Planu navodnjavanja za područje Šibensko-kninske županije” su:
   * Vrpolje
   * Konjevrate
   * Zaton
   * Dubrava, Vodice.

Članak 148.

Osobito vrijedni površinski vodotoci na području Grada Šibenika su Krka, Guduča i Čikola. Kvaliteta povremenih bujičnih pritoka se ne ispituje redovno, ali oni i nisu jače onečišćeni.

Članak 149.

Režim uređenja i korištenja zemljišta u vodozaštitnom području izvorišta uključujući zone sanitarne zaštite, način i uvjete korištenja zemljišta unutar svake od tri zone sanitarne zaštite, te zone sanitarne zaštite građevina i uređaja vodoopskrbnog sistema na području PPUG Šibenik provodi se na temelju Odluke o zonama sanitarne zaštite.

## 1. Mjere provedbe plana

* 1. **Obveza izrade prostornih planova i ostalih dokumenata**

Članak 150.

1. Na području Grada Šibenika na snazi su slijedeći prostorni planovi (osim prostornih planova propisanih GUP-om ili UPU-om):

|  |  |  |  |
| --- | --- | --- | --- |
| Naziv plana | | Objava | |
| Službeni vjesnik Šibensko –kninske županije | Službeni glasnik Grada Šibenika |
| **1.** | **Prostorni plan Šibensko-kninske županije** | 11/2002, 10/2005, 3/2006,  5/2008, 6/2012, 9/2012,  4/2013, 8/2013, i 2/2014 i  3/2017 |  |
| **2.** | **Prostorni plan uređenja Grada Šibenika** | 3/2003,11/2007 | 5/2012, 9/2013,  8/2015 |
| **3.** | **Generalni urbanistički plan grada Šibenika** | 14/1988, 8/1999, 1/2001,  5/2002, 5/2006 | 6/2008, 4/2014,  8/2016, 1/2017 |
| **4.** | **Urbanistički plan uređenja** |  |  |
| 4.1 | Urbanistički plan uređenja gospodarske zone PODI | 9/2004 | 1/2008,  10/2013, 2/2016 |
| 4.2 | Urbanistički plan uređenja naselja Brodarica |  | 8/2008, 8/2012 |
| 4.3 | Urbanistički plan uređenja Zlarina |  | 2/2009 |
| 4.4 | Urbanistički plan uređenja gospodarske zone Jelkovače u Zatonu | 17/2007 |  |
| 4.5 | Urbanistički plan uređenja sportsko-rekreacijske zone i luke nautičkog turizma Dobri Dolac - Zaton |  | 2/2009 |
| 4.6 | Urbanistički plan uređenja Most- Šibenik |  | 9/2010 |
| 4.7 | Urbanistički plan uređenja POS Meterize |  | 3/2013 |
| 4.8 | Urbanistički plan uređenja ulaza u NP Krka |  | 3/2017 |
| **5** | **Detaljni plan uređenja** |  |  |
| 5.1 | Detaljni plan prometno vježbalište i sportski centar Konjevrate |  | 3/2014 |

1. Prostorni obuhvat prostornih planova iz prethodne tablice prikazan je na kartografskom prikazu 3.Uvjeti za korištenje, uređenje i zaštitu prostora i na 4. Građevinska područja.
2. Obveza izrade prostornih planova užih područja unutar obuhvata Generalnog urbanističkog plana odredit će se tim planom.
3. Za područje nacionalnog parka Krka obvezatna je izrada prostornog plana područja posebnih obilježja. Područje nacionalnog parka nalazi se dijelom unutar područja obuhvata PPUG Šibenik. Obuhvat navedenog plana unutar područja Grada Šibenika prikazan je na grafičkom prikazu broj 3.Uvjeti za korištenje, uređenje i zaštitu prostora.
4. Osim Generalnog urbanističkog plana grada Šibenika i urbanističkih planova izvan područja obuhvata Generalnog urbanističkog plana grada Šibenika koji su na snazi, Prostornim planom uređenja Grada Šibenika određena je obveza izrade urbanističkih planova uređenja za neizgrađena, neuređena područja bez definirane prometne i komunalne infrastrukture: dijelove naselja i građevinska područja izdvojene namjene, gospodarske, ugostiteljsko turističke i sportsko rekreacijske:

|  |  |  |
| --- | --- | --- |
| Oznaka | **URBANISTIČKI PLAN UREĐENJA** | površina obuhvata/ površina kopnenog dijela (ha) |
| **NA1-1** | SJEVEROISTOČNOG DIJELA NASELJA RASLINA | 3,55 |
| **NA1-2** | JUGOISTOČNOG DIJELA NASELJA RASLINA | 8,0 |
| **NA2** | DIJELA NASELJA JADRIJA ZAPAD | 5,6 |
| **NA3** | DIJELA NASELJA JADRIJA ISTOK | 4,17 |
| **NA4** | DIJELA NASELJA ŠIBENIK - BOGDANOVIĆI | 14,2 |
| **NA5** | PODSOLARSKO, STAMBENO NASELJE S TURISTIČKIM KAPACITETIMA | 15,9/11,6 |
| **G1** | GOSPODARSKE ZONE RADONIĆ | 39,1 |
| **G2** | GOSPODARSKE ZONE DUBRAVA | 4,6 |
| **G3** | GOSPODARSKE ZONE SITNO DONJE | 52,1 |
| **G4** | GOSPODARSKE ZONE VUKOVAC ZAPAD | 4,1 |
| **G5** | GOSPODARSKE ZONE VUKOVAC ISTOK | 33,1 |
| **UTN1** | UGOSTITELJSKO TURISTIČKE ZONE LUTNOGE U NASELJU ZATON | 7,6/3,9 |
| **UTN2** | UGOSTITELJSKO TURISTIČKE ZONE LAZ-ŠPARADIĆI U NASELJU KRAPANJ | 5,4/3,9 |
| **UTN3** | UGOSTITELJSKO TURISTIČKE ZONE RT. MIHOVIL U NASELJU RASLINA | 8,1/3,5 |
| **UT1** | UGOSTITELJSKO TURISTIČKE ZONE JASENOVO | 66,3/52,3 |
| **UT2** | UGOSTITELJSKO TURISTIČKE ZONE KAPRIJE | 16,8/15,3 |
| **UT4** | UGOSTITELJSKO TURISTIČKE ZONE JADRTOVAC | 7,7 |
| **UT5** | UGOSTITELJSKO TURISTIČKE ZONE OBONJAN | 64,5/54,6 |
| **UT6** | UGOSTITELJSKO TURISTIČKE ZONE MARTINSKA | 1,9 |
| **UT7** | ZONE UGOSTITELJSKO – TURISTIČKE NAMJENE JADRIJA (T3) | 12,6/8,5 |
| **UT8** | UGOSTITELJSKO TURISTIČKE ZONE MIKAVICA NA ŽIRJU | 9,8 |
| **UT9** | UGOSTITELJSKO TURISTIČKE ZONE LOZOVAC | 33,2 |
| **SR1** | SPORTSKO REKREACIJSKE ZONE KAKAN-TRATICA | 7,9/7,0 |

1. Postupak izrade za dva ili više planova propisani u prethodnom stavku na istom području može se objediniti u jedan postupak.
2. Granice obuhvata generalnog urbanističkog plana i urbanističkih planova uređenja prikazane su na kartografskom prikazu 3. Uvjeti za korištenje, uređenje i zaštitu prostora, u mjerilu 1:25.000 i na kartografskom prikazu 4. Građevinska područja naselja u mjerilu 1:5.000. Granice obuhvata urbanističkih planova detaljno će se odrediti odlukom o izradi uzimajući u obzir lokalne uvjete (stvarno korištenje prostora, postojeću parcelaciju, infrastrukturu) te konfiguraciji terena, u skladu sa zakonskim propisima kojima se uređuje

prostorno uređenje. U obuhvat planova koji su smješteni uz obalnu crtu potrebno je uključiti i onaj dio akvatorija koji je nužan za osiguranje prostora za uređivanje obale, odnosno smještaj potrebnih sadržaja u moru.

1. Do donošenja urbanističkih planova uređenja ne može se izdati akt za građenje nove građevine. Iznimno, akt za građenje može se izdati za rekonstrukciju postojeće građevine i za građenje nove građevine na mjestu ili u neposrednoj blizini mjesta prethodno uklonjene postojeće građevine unutar iste građevne čestice, kojom se bitno ne mijenja namjena, izgled, veličina i utjecaj na okoliš dotadašnje građevine.

Članak 150.a.

1. Određuju se slijedeće smjernice za izradu Urbanističkih planova uređenja :
   * ako smjernicama za izradu urbanističkih planova nije drugačije određeno uređenje površina, uvjeti smještaja i gradnje građevina, određuju se sukladno odredbama za pojedinu namjenu određenim ovim Planom;
   * gradnja samostojećih i poluugrađenih stambenih građevina, gradnja samostojećih građevina ostalih namjena,
   * prometne površine planirati na način da je u pravilu osiguran dvosmjerni, a samo izuzetno jednosmjerni promet,
   * na glavnim prometnim pravcima obavezno planirati obostrano pješačke staze minimalne širine 1,5 m,
   * garažno-parkirališna mjesta osigurati na građevnoj čestici prema minimalnom broju PM za pojedinu namjenu određenim ovim Planom;
   * obavezno planirati javna parkirališta najmanje 25% planiranog broja posjetitelja.
2. Određuju se slijedeće smjernice za izradu Urbanističkih planova uređenja :

|  |  |  |  |  |  |
| --- | --- | --- | --- | --- | --- |
| **NA1-1** | UPU dijela naselja Raslina | | | | * nova regulacija pretežito neizgrađenog građevinskog područja, * uspostaviti uravnotežen odnos izvornih oblika graditeljske baštine i suvremenih graditeljskih intervencija, uvažavajući javni interes, formiranje otvorenih javnih prostora * zona pretežito stambene namjene, prostor za javne sadržaje planirati prema potrebama lokalne zajednice, * gradnja obiteljskih stambenih građevina; * gradnja samostojećih i poluugrađenih građevina; * najveći broj nadzemnih etaža (E) je dvije etaže (P+1) osim naselja Raslina gdje najveći broj nadzemnih etaža je tri etaže (P+2), * definiranje ulične mreže, osiguranje potrebne komunalne infrastrukture, * formiranje racionalne urbane matrice kroz novu parcelaciju. |
| **NA1-2** | UPU dijela naselja Raslina | | | |
| **NA3** | UPU dijela naselja Jadrija istok | | | |
| **NA4** | UPU dijela naselja Šibenik - Bogdanovići | | | |
| **NA5** | Podsolarsko, stambeno naselje s obaveznim turističkim kapacitetima | | | | * razgraničiti površine za ugostiteljsko turističku namjenu (smještajne kapacitete) i stambenu namjenu od ostalih negradivih površina (javne zelene površine, kupalište i sl) na način određen ovim Planom, * najveća prosječna bruto gustoća stanovanja iznosi 150 st/ha; * od ukupne površine pripadajućeg građevinskog područja najmanje 30% površina zajedno s koridorima pripadajućih prometnica mora se planirati za ugostiteljsko - turističku (T1), a za kulturnu, zabavnu, sportsku, rekreacijsku i sličnu namjenu najmanje 15% |
|  |  | | | | površine.   * stambenu namjenu planirati na najmanje 30% površine obuhvata, * obavezno planiranje turističkog smještaja tipa hotel (T1) * novu gradnju smještajem i veličinom, a osobito visinom uklopiti u mjerilo prirodnog okoliša * gradnja samostojećih i poluugrađenih građevina; * uvjeti gradnje za hotel:   o najveća dozvoljena visina (V) = 18 m, najveći broj nadzemnih etaža (E) je četiri etaže (P+3),  o najveći dozvoljeni kis=1,6.  o najmanje 30% površine građevne čestice je prirodno ili uređeno zelenilo   * uvjeti gradnje za stambene građevine prema uvjetima gradnje obiteljskih kuća odnosno višestambenih građevina * najmanja dozvoljena udaljenost građevina od granica susjednih čestica je 3,0 m * građevine za prateće sadržaje, kada se grade kao zasebne građevine najveće dozvoljene visine (V)= 4,0 m, * uz morsku obalu obavezna je izgradnja šetnice „lungo mare“ minimalne širine 3,0 m prilagođena konfiguraciji, u pojasu šetnice ili na proširenju uz šetnicu mogu se postavljati klupe, * planirati građevine za prihvat plovila korisnika zone ukupnog kapaciteta do 64 plovila. |
| **G1** | UPU  Radonić | gospodarske | | zone | * nova regulacija neizgrađenog građevinskog područja, * zona gospodarske namjene: proizvodne (industrijske i zanatske) i poslovne namjene (trgovačke, servisne i skladišne), * najveća dozvoljena visina (V) je 6,0 m najveći broj nadzemnih etaža (E) je dvije etaže (P+1) * definiranje prometne mreže i potrebne komunalne infrastrukture, formiranje racionalne urbane matrice novom parcelacijom, * izrada Programa ustanovljenjem interesa potencijalnih investitora kao i ostalih ulaznih podataka relevantnih za izradu UPU-a, * priključak gospodarske zone Vukovac zapad i Vukovac istok na prometnu mrežu planirati preko planiranih križanja na DC 8   - sanacija prostora nakon završetka eksploatacije za UPU GZ Vukovac istok |
| **G2** | UPU gospodarske zone Dubrava | | | |
| **G3** | UPU gospodarske zone Sitno Donje | | | |
| **G4** | UPU gospodarske zone Vukovac zapad | | | |
| **G5** | UPU gospodarske zone Vukovac istok | | | |
| **UTN1** | UPU ugostiteljsko turističke zone Lutnoge u naselju Zaton | | | | * novu gradnju smještajem i veličinom, a osobito visinom uklopiti u mjerilo prirodnog okoliša * nove smještajne građevine, planiraju se na načelu sukladnosti arhitektonskog izraza s elementima autohtonog urbaniteta i tradicijske arhitekture * kaskadna/terasasta gradnja, najveća visina izgradnje izmjerena u bilo kojem poprečnom presjeku građevine ne može biti veća od 14 metara, * najveći broj nadzemnih etaža (E) je tri etaže (P+2), pri čemu se podzemnom etažom smatra samo potpuno ukopana etaža * uz morsku obalu obavezna je izgradnja šetnice „lungo mare“ minimalne širine 3,0 m prilagođena konfiguraciji, |
|  |  | | | | u pojasu šetnice ili na proširenju uz šetnicu mogu se postavljati klupe i formirati odmorišta.  - moguća gradnja pratećih sadržaja kao zasebnih građevina najveće katnosti građevina jedna nadzemna etaže (P), visine do 4 m |
| **UTN2** | UPU ugostiteljsko turističke zone Laz-Šparadići u naselju Krapanj | | | | * novu gradnju smještajem i veličinom, a osobito visinom uklopiti u mjerilo prirodnog okoliša * razgraničiti vrste turističkog smještaja (hotel, kamp) na način da kamp sa pratećim sadržajima zauzima najmanje 60% površine zone, * isključena mogućnost smještaja „mobil home“ objekata * postojeće građevine mogu se rekonstruirati za potrebe planirane namjene, * najveća dozvoljena visina (V) je 14 metara, * najveći broj nadzemnih etaža (E) je tri etaže (P+1+Pk odnosno P+2), pri čemu se podzemnom etažom smatra samo potpuno ukopana etaža, * pojas do min. 25 m od obalne crte mora se planirati kao uređena plažu otvorenog tipa. * moguća gradnja pratećih sadržaja kao zasebnih građevina najveće katnosti građevina jedna nadzemna etaže (P), visine do 4 m; * uz morsku obalu obavezna je izgradnja šetnica „lungo mare“ minimalne širine 2,0 m prilagođena konfiguraciji, u pojasu šetnice ili na proširenju uz šetnicu mogu se postavljati klupe i formirati odmorišta. |
| **UTN3** | UPU ugostiteljsko turističke zone rt. Mihovil u naselju Raslina | | | | * novu gradnju smještajem i veličinom, a osobito visinom uklopiti u mjerilo prirodnog okoliša * najveći broj nadzemnih etaža (E) je tri etaže (P+2), * najveća dozvoljena visina (V) je 14 metara, * moguća gradnja pratećih sadržaja kao zasebnih građevina najveće katnosti građevina jedna nadzemna etaže (P), visine do 4 m * pojas do min. 25 m od obalne crte mora se planirati kao uređena plaža otvorenog tipa * uz morsku obalu obavezna je izgradnja šetnica „lungo mare“ minimalne širine 3,0 m prilagođena konfiguraciji, u pojasu šetnice ili na proširenju uz šetnicu mogu se postavljati klupe i formirati odmorišta. |
| **UT1** | UPU ugostiteljsko turističke zone Jasenovo | | | | * novu gradnju smještajem i veličinom, a osobito visinom uklopiti u mjerilo prirodnog okoliša * razgraničiti vrste turističkog smještaja (hotel, turističko naselje, kamp) na način da turističko naselje sa pratećim sadržajima zauzima najviše 60% površine zone, * isključena mogućnost smještaja „mobil home“ objekata * najveća visina izgradnje (V) je 9,5 metara za T2, * najveća dozvoljena visina (V) je 14 metara za T1 * najveći broj etaža je tri etaže, P+2, * moguća gradnja pratećih sadržaja kao zasebnih građevina najveće katnosti građevina je prizemlje (P), visine do 4 m * pojas do min. 25 m od obalne crte mora se planirati kao uređena plažu otvorenog tipa. * uz morsku obalu obavezna je izgradnja šetnica „lungo |
|  |  | | | | mare“ minimalne širine 3,0 m prilagođena konfiguraciji, u pojasu šetnice ili na proširenju uz šetnicu mogu se postavljati klupe i formirati odmorišta. |
| **UT2** | UPU ugostiteljsko zone Kaprije | | turističke | | * novu gradnju smještajem i veličinom, a osobito visinom uklopiti u mjerilo prirodnog okoliša * najveći broj nadzemnih etaža (E) je dvije etaže (P+1), * najveća visina izgradnje (V) je 6,5 metara za T2, * najveća dozvoljena visina (V) je 10 metara za T1 * moguća gradnja pratećih sadržaja kao zasebnih građevina najveće katnosti građevina je prizemlje (P), visine do 4 m * pojas do min. 25 m od obalne crte mora se planirati kao uređena plažu otvorenog tipa * uz morsku obalu obavezna je izgradnja šetnica „lungo mare“ minimalne širine 3,0 m prilagođena konfiguraciji, u pojasu šetnice ili na proširenju uz šetnicu mogu se postavljati klupe i formirati odmorišta. |
| **UT4** | UPU ugostiteljsko zone Jadrtovac | | turističke | | * hotel s pratećim sadržajima u funkciji zdravstvenog turizma * novu gradnju smještajem i veličinom, a osobito visinom uklopiti u mjerilo prirodnog okoliša * najveća visina izgradnje iznosi 18 metara od konačno zaravnatog terena do vijenca, * najveći broj nadzemnih etaža je četiri etaže (P+2+ potkrovlje, odnosno P+3) za hotel, * moguća gradnja pratećih sadržaja kao zasebnih građevina najveće katnosti građevina je prizemlje (P), visine do 4 m, * pojas do min. 25 m od obalne crte mora se planirati kao uređena plažu otvorenog tipa. * uz morsku obalu obavezna je izgradnja šetnica „lungo mare“ minimalne širine 3,0 m prilagođena konfiguraciji, u pojasu šetnice ili na proširenju uz šetnicu mogu se postavljati klupe i formirati odmorišta, * ne mogu se planirati sadržaji za prihvat plovila. * pojas do min. 25 m od obalne crte mora se planirati kao uređena plažu otvorenog tipa. |
| **UT5** | UPU ugostiteljsko zone Obonjan | | turističke | | * novu gradnju smještajem i veličinom, a osobito visinom uklopiti u mjerilo prirodnog okoliša * smještajne građevine tipa hotel, turističko naselje i kamp te građevine pratećih sadržaja, * građevine planirati u sukladnosti arhitektonskog izraza s elementima autohtonog urbaniteta i tradicijske arhitekture i uklapanja u okoliš, * najveći broj nadzemnih etaža odnosno visina izgradnje iznosi za:   + hotel četiri etaže:P+3 odnosno 14,5 m   + turističko naselje tri etaže:P+2 odnosno 9,5 m   + za prateće građevine jedna etaža: (P) odnosno 4 m * pojas do min. 25 m od obalne crte planira se kao uređena plaža otvorenog tipa, šetnica uz more minimalne širine 3,0 m prilagođena konfiguraciji terena. |
| **UT6** | UPU ugostiteljsko | | turističke | | - sanacija, uređivanje i urbana obnova pretežito |
|  | zone Martinska | | | | izgrađenog prostora uglavnom turističke namjene, rekonstrukcija postojećih građevina i samo izuzetno gradnja novih građevina radi dopune nedostatnih sadržaja, obvezno utvrđivanje posebnih uvjeta konzervatorske službe za bilo koje intervencije u prostoru  - oblikovanje prostora na način da čini prostornu, funkcionalnu i fizionomsku cjelinu s vrijednim prirodnim okruženjem u kojem je smješten,  - isključena mogućnost smještaja „mobil home“ objekata   * pažljivo oblikovanje građevina u pogledu smještaja i volumena, * definiranje nužne prometne mreže i potrebne komunalne infrastrukture, * najveći koeficijent izgrađenosti (kig) građevne čestice iznosi 0,1,   - najveći broj etaža je jedna etaža (P), a visina do 4 m. |
| **UT7** | UPU zone ugostiteljsko – turističke namjene Jadrija (T3) | | | | * smještajne građevine tipa kamp, isključena mogućnost smještaja „mobil home“ objekata * gradnja pratećih sadržaja kao zasebnih građevina najveće katnosti prizemlje (P), visine do 4 m, najveće ukupne GBP 500 m2 * najmanja dozvoljena udaljenost građevina od granica susjednih čestica je 3,0 m * uz morsku obalu obavezna je izgradnja šetnice „lungo mare“ minimalne širine 3,0 m prilagođena konfiguraciji, u pojasu šetnice ili na proširenju uz šetnicu mogu se postavljati klupe i formirati odmorišta. |
| **UT8** | UPU ugostiteljsko turističke zone Mikavica na Žirju | | | | * sanacija, uređivanje i urbana obnova pretežito izgrađenog prostora uglavnom turističke namjene, gradnja novih građevina radi dopune nedostatnih sadržaja, * gradnja građevina sukladno uvjetima gradnje obiteljskih kuća, * najveći broj nadzemnih etaža je E= P+1, * gradnja pratećih sadržaja kada se grade kao zasebne građevine najveće katnosti prizemlje (P) i visine 4 m, * isključena mogućnost smještaja „mobil home“ objekata * definiranje prometne mreže i potrebne komunalne infrastrukture, formiranje racionalne urbane matrice novom parcelacijom. |
| **UT9** | UPU ugostiteljsko turističke zone Lozovac | | | | * sanacija, uređivanje i urbana obnova većim dijelom izgrađenog područja nekadašnje gospodarske namjene, * nova izgradnja planirane namjene, rekonstrukcija i zamjena postojećih građevina, uz obveznu provedbu mjera zaštite okoliša, * smještajne građevine te građevine pratećih sadržaja, potrebno je smještajem i veličinom, a osobito visinom uklopiti u mjerilo prirodnog okoliša, * hotel četiri etaže: P+3 odnosno V= 18 m * turističko naselje tri etaže: P+2 odnosno V=9,5 m * za prateće građevine jedna etaža: (P) odnosno 4 m   - isključena mogućnost smještaja „mobil home“ objekata  - smještaj pratećih sadržaja koji upotpunjuju osnovnu namjenu (zabavnih, sportskih, kulturnih i sl),  - definiranje nove i sanacija postojeće prometne mreže i potrebne komunalne infrastrukture, |
|  |  | | | | - prethodno izrada Programa radi određivanja odnosa (zastupljenosti) smještajnih kapaciteta i pratećih sadržaja |
| **SR1** | UPU sportsko rekreacijske zone Kakan | | | | * zona sportsko-rekreacijske namjene s osnovnom namjenom kampiralište za izviđače, isključena mogućnost smještaja „mobil home“ objekata * uređenje otvorenih sportskih terena i rekreacijskih sadržaja, * rekonstrukcija postojećih i/ili izgradnja novih građevina za smještaj pratećih sadržaja (sanitarije, garderobe, ugostiteljstvo, uprava i sl) * najveći koeficijent izgrađenosti (kig) građevne čestice iznosi 0,2 u što se ne uračunavaju otvoreni sportski tereni, * najveća dozvoljena visina građevina (V) je postojeća visina, a najveći dozvoljeni broj etaža (E) je postojeći broj etaža * uređenje plaže i šetnice, * smještaj privezišta za brodove za vezu s kopnom i brodica za potrebe zone. |

Članak 151. se briše

Članak 152.

Obveza izrade kao i obuhvat urbanističkih planova uređenja (UPU) unutar obuhvata GUP-a grada Šibenika određen je navedenim planom.

Članak 153.

Prioritet izrade dokumenata prostornog uređenja, te komunalnog opremanja i uređivanja prostora na području obuhvata PPUG Šibenik određuje se „Izvješćem o stanju u prostoru“.

Članak 154.

1. Svi dokumenti prostornog uređenja: generalni urbanistički plan, urbanistički planovi i detaljni planovi uređenja moraju biti izrađeni u skladu s PPUG Šibenik.
2. Dokumentima prostornog uređenja iz stavka (1) ovog članka mogu se propisati detaljniji uvjeti za izgradnju i uređenje prostora.
3. U slučaju da se donesu posebni propisi, stroži od normi iz ovih odredbi za provođenje, kod izdavanja lokacijskih dozvola primijenit će se strože norme.

## Rekonstrukcija građevina

Članak 155. se briše

## Mjere zaštite od ratnih razaranja

Članak 156.

1. Mjere zaštite od elementarnih nepogoda i ratnih opasnosti iz točke 7. elaborata “Mjere zaštite od elementarnih nepogoda i ratnih opasnosti” sastavni su dio ovih odredbi za provođenje.
2. Sukladno posebnom zakonskom propisu (Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora, NN, 29/83, 36/85 i 42/86) elaborat iz prethodnog stavka je posebni dio Plana koji se ne upućuje na javnu raspravu.

Članak 157.

1. Do donošenja Zakona o civilnoj zaštiti kojim će se detaljnije riješiti problematika zaštite i sklanjanja ljudi i tvarnih dobara, potrebno je primijeniti slijedeće mjere:

* Za sklanjanje ljudi i tvarnih dobara potrebno je osigurati skloništa po opsegu zaštite;
* dopunske zaštite otpornosti 50-100 kPa,
* osnovne zaštite otpornosti 100-300 kPa.
* Sva skloništa moraju biti projektirana i izvedena u skladu s propisom o tehničkim normativima za skloništa;
* skloništa planirati ispod građevina kao najniže etaže (podrumske etaže),
* osigurati potreban opseg zaštite (50 – 300 kPa),
* osigurati pričuvne izlaze iz skloništa,
* osigurati planovima užih područja lokacije za javna skloništa,
* odrediti seizmičnost.

1. Skloništa osnovne zaštite mogu biti dvonamjenska i mogu se u suglasnosti s Ministarstvom unutarnjih poslova koristiti u mirnodopske svrhe, a u slučaju ratnih opasnosti i opasnosti od elementarnih nepogoda trebaju se u najbržem roku osposobiti za osnovnu namjenu.
2. Broj sklonišnih mjesta u skloništima potrebno je odrediti prema:

* za obiteljska skloništa za najmanje 3 osobe,
* za kućna skloništa i skloništa za stambeni blok prema veličini stambene građevine, odnosno skupini stambenih građevina, računajući da se na 50 m2 brutto razvijene površine stambene građevine osigura sklonišni prostor najmanje za jednog stanovnika,
* za skloništa pravnih osoba za 2/3 ukupnog broja djelatnika, a pri radu s više smjena za 2/3 broja djelatnika u najvećoj smjeni u vrijeme rada,
* za javna skloništa prema procijenjenom broju stanovnika koji se mogu zateći na javnom mjestu i broju stanovnika za koje nije osigurano kućno sklonište za stambeni blok u gravitacijskom području (radijus 250 m) tog skloništa.

1. Izgradnja skloništa i drugih objekata za zaštitu stanovništva predviđena je za naselje Šibenik te uz njega još i za naselje Brodarica u kojem živi više od 2.000 stanovnika.
2. Prostornim planovima nižeg reda (generalnim urbanističkim planom i urbanističkim planom uređenja) potrebno je unutar urbanih struktura odrediti zone unutar kojih se grade skloništa i njihov stupanj otpornosti, a detaljnim planovima uređenja odrediti njihovu točnu lokaciju.
3. Na ostalom prostoru Grada potrebno je planirati izgradnju skloništa u industrijskim zonama i naseljima u njihovoj blizini te blizini prometnih čvorišta i objekata (mostovi, kolodvori, terminali i sl), te značajnih infrastrukturnih objekata.

## Mjere zaštite od požara

Članak 158.

1. U cilju provođenja efikasnih mjera zaštite od požara potrebno je posebno voditi računa:
   * o mogućnosti evakuacije i spašavanja ljudi, životinja i imovine
   * o sigurnosnim udaljenostima između građevina ili njihovom požarnom odjeljivanju
   * o osiguranju pristupa i operativnih površina za vatrogasna vozila
   * o osiguranju dostatnih izvora vode za gašenje, postrojenja i prostore te njihova požarna opterećenja i zauzetost osobama
   * da se prilikom gradnje ili rekonstrukcije vodoopskrbnih mreža, ukoliko ne postoji, predvidi vanjska hidrantska mreža.
2. U svrhu sprečavanja širenja požara na susjedne građevine, građevine moraju biti udaljene od susjednih građevina sukladno posebnom propisu;
3. Građevine u kojima se obavlja proizvodnja ili skladištenje ili promet zapaljivim tekućinama i plinovima, eksplozivima, pirotehničkim sredstvima i streljivom, moraju biti udaljene od susjednih građevina prema posebnom propisu;
4. Radi omogućavanja spašavanja osoba iz građevina i gašenja požara na građevini i otvorenom prostoru, građevina mora imati vatrogasni prilaz određen prema posebnom propisu, a prilikom gradnje ili rekonstrukcije vodoopskrbnih mreža mora se, ukoliko ne postoji, predvidjeti vanjska hidrantska mreža;
5. Dosljedno se pridržavati važeće zakonske regulative i prijedloga tehničkih i organizacijskih mjera iz Procjene ugroženosti od požara Grada Šibenika;
6. Kod projektiranja građevina za koje ne postoje hrvatski propisi prema kojima projektant može odrediti potrebnu klasu otpornosti na požar nosive konstrukcije (a također ni druge zahtjeve u vezi građevinske zaštite od požara), primijeniti odgovarajuće inozemne propise kao priznata pravila tehničke prakse.
7. Prilikom izgradnje distributivne plinske mreže obavezna je primjena smjernica odnosno pravila ovlaštenog koncesionara i/ili drugih odgovarajućih propisa kao priznatih pravila tehničke struke.

**PROSTORNI PLAN UREĐENJA GRADA ŠIBENIKA**

**PRILOG I.**

Dio 1. **Područja očuvanja značajna za ptice (POP)**

|  |  |  |  |  |  |  |  |
| --- | --- | --- | --- | --- | --- | --- | --- |
| Identifikacijski broj područja | Naziv područja | Kategorija za ciljnu vrstu | Znanstveni naziv vrste | Hrvatski naziv vrste | Status (G= gnjezdarica; P = preletnica; Z  = zimovalica) | | |
| HR1000026 | Krka i okolni plato | 1 | *Acrocephalus melanopogon* | crnoprugasti trstenjak |  |  | Z |
| 1 | *Alcedo atthis* | vodomar | G |  | Z |
| 1 | *Alectoris graeca* | jarebica kamenjarka | G |  |  |
| 1 | *Anthus campestris* | primorska trepteljka | G |  |  |
| 1 | *Aquila chrysaetos* | suri orao | G |  |  |
| 1 | *Botaurus stellaris* | bukavac | G | P | Z |
| 1 | *Bubo bubo* | ušara | G |  |  |
| 1 | *Burhinus oedicnemus* | ćukavica | G |  |  |
| 1 | *Calandrela brachydactyla* | kratkoprsta ševa | G |  |  |
| 1 | *Caprimulgus europaeus* | leganj | G |  |  |
| 1 | *Circaetus gallicus* | zmijar | G |  |  |
| 1 | *Circus aeruginosus* | eja močvarica |  |  | Z |
| 1 | *Circus cyaneus* | eja strnjarica |  |  | Z |
| 1 | *Dendrocopos medius* | crvenoglavi djetlić | G |  |  |
| 1 | *Egretta garzetta* | mala bijela čaplja |  | P |  |
| 1 | *Falco columbarius* | mali sokol |  |  | Z |
| 1 | *Falco peregrinus* | sivi sokol | G |  |  |
| 1 | *Hippolais olivetorum* | voljić maslinar | G |  |  |
| 1 | *Ixobrychus minutus* | čapljica voljak | G | P |  |
| 1 | *Lanius collurio* | rusi svračak | G |  |  |
| 1 | *Lanius minor* | sivi svračak | G |  |  |
| 1 | *Lullula arborea* | ševa krunica | G |  |  |
| 1 | *Melanocorypha calandra* | velika ševa | G |  |  |
| 1 | *Pandion haliaetus* | bukoč |  | P |  |
| 1 | *Pernis apivorus* | škanjac osaš | G |  |  |
| 1 | *Phalacrocorax pygmaeus* | mali vranac |  | P | Z |
| 1 | *Porzana parva* | siva štijoka | G | P |  |
| 1 | *Porzana porzana* | riđa štijoka | G | P |  |
| 1 | *Porzana pusilla* | mala štijoka |  | P |  |
| 2 | **značajne negnijezdeće (selidbene) populacije ptica** (patka žličarka *Anas clypeata,* kržulja *Anas crecca,* zviždara *Anas penelope,* divlja patka *Anas plathyrhynchos,* patka pupčanica *Anas querquedula,* glavata patka *Aythya ferina,* krunata patka *Aythya fuligula,* crvenokljuni labud *Cygnus olor,* liska *Fulica atra,* kokošica *Rallus aquaticus*) | | | | |

Dio 2. **Područja očuvanja značajna za vrste i stanišne tipova (POVS)**

118

|  |  |  |  |  |  |
| --- | --- | --- | --- | --- | --- |
| Identifikacijski broj područja | Naziv područja | Kategorija za ciljnu vrstu  /stanišni tip | Hrvatski naziv vrste/hrvatski naziv staništa | Znanstveni naziv vrste/Šifra stanišnog tipa |  |
|  |
| HR2000526 | Oštrica - Šibenik | 1 | Mediteranske makije u kojima dominiraju borovice Juniperus spp. | 5210 |
| HR2000918 | Šire područje NP Krka | 1 | bjelonogi rak | *Austropotamobius pallipes* |

# PRILOG II.

1. **Popis arheoloških zona:**

|  |  |
| --- | --- |
| **Arheološke zone** | |
| 1. | Ostaci kompleksa Velike i Male Soline u Zablaću |

1. **Popis arheoloških lokaliteta:**

|  |  |  |
| --- | --- | --- |
| **Naziv lokaliteta** | **Mjesto** | **Vremensko razdoblje** |
| Rasovača | Dubrava | pretpovijest |
| Križice Radunica | Biranj | pretpovijest |
| Gradina Police | Boraja | pretpovijest |
| Gradina Grečica | Lepenica | pretpovijest |
| Brnjica Gaj | Brnjica | Pretpovijest-srednji vijek |
| Ulnovac | Danilo Biranj | pretpovijest |
| Bitinj | Danilo | pretpovijest |
| Stražbenica | Danilo | pretpovijest |
| Stražbenica pećina | Danilo | pretpovijest |
| Gradina | Danilo | Pretpovijest, antički lokaliteti |
| Šematorij sv.Danijela | Danilo | antički lokaliteti |
| Danilo Eraci | Danilo | srednji vijek |
| Danilo-Katuni | Danilo | antika |
| Danilo Luguše | Danilo | srednji vijek |
| Sv. Petar | Danilo Biranj | Antika, srednji vijek |
| Sv. Juraj | Danilo Biranj | srednji vijek |
| Danilo Biranj | Danilo Biranj | antički lokaliteti |
| Crno brdo | Danilo Biranj | pretpovijest |
| Gradina Umac | Danilo Kraljice | pretpovijest |
| Umina | Donje polje | pretpovijest |
| Ljubljan | Donje polje | pretpovijest |
| Popelj | Donje polje | pretpovijest |
| Đelalije | Donje polje | pretpovijest |
| Renje | Donje polje | pretpovijest |
| Vilina pećina | Donje polje | pretpovijest |
| Gomilice | Donje polje | antički lokaliteti |
| Kačine | Donje polje | antički lokaliteti |
| Grušine | Donje polje | antički lokaliteti, srednji vijek |
| Bartulovština | Donje polje | antički lokaliteti, srednji vijek |
| Podgoričje | Donje polje | antički lokaliteti, srednji vijek |
| Rujave | Donje polje | antički lokaliteti, srednji vijek |
| Kosa | Donje polje | srednji vijek |
| Kastel Parisoto | Donje polje | srednji vijek |
| Šuperbića kuće | Donje polje | srednji vijek |
| Gorica | Donje polje | srednji vijek |
| Gradina Kolumbar | Dubrava | pretpovijest |
| Umac | Dubrava | pretpovijest |
| Gradina Josilov umac | Dubrava | pretpovijest |
| Gradina Japaga | Grebaštica | Pretpovijest, antika |
| sv. Ivan del Tyro | Grebaštica | Pretpovijest, antički lok, srednji vijek |
| Uvala Grebaštica | Grebaštica | Antika, srednji vijek |
| Oštrica | Grebaštica | Srednji vijek |
| crkva sv.Petra i Marije | Grebaštica | antički lokaliteti |
| Samostan sv.Luce | Grebaštica | antički lokaliteti, srednji vijek |
| Stari Šibenik | Grebaštica | pretpovijest |
| Gradina M. Jelinjak | Grebaštica | pretpovijest |
| Pretorum magnum | Grebaštica | antika |
| Goriš | Goriš | Pretpovijest, srednji vijek |
| Okrugljača-Mukoše | Goriš | antički lokaliteti, srednji vijek |
| Vruci | Jadrtovac | antički lokaliteti |
| Ribnik | Jadrtovac | antički lokaliteti |
| Selo | Jadrtovac | antički lokaliteti, srednji vijek |
| Morinjski zaljev-sajam | Jadrtovac | antički lokaliteti, srednji vijek |
| Morinjski zaljev-Mučići | Brodarica | antički lokaliteti |
| Morinjski zaljev-solane | Jadrtovac | srednji vijek |
| Arheološka zona Morinjski zaljev | Jadrtovac, D.Polje, Brod. | pretpovijest, antički lok, srednji vijek |
| Kakanj | Kakanj | antički lokaliteti |
| Crkva sv.Ivana | Konjevrate | Pretpovijest, antički lok., srednji vijek |
| Gradina | Konjevrate-Gradina | pretpovijest |
| Krapanj | Krapanj | ?, antički lokaliteti |
| Lepenica kod crkve Sv. Grgura | Lepenica | srednji vijek |
| Dunkovac | Lozovac | pretpovijest |
| gradina Trovra | Perković | pretpovijest |
| Mravnik | Perković | pretpovijest |
| Raslina | Raslina | antički lokaliteti |
| Sv. Kata | Raslina | Antika, srednji vijek |
| Sv. Mihovil | Raslina | srednji vijek |
| Gradina Rakićev umac | Sitno donje | pretpovijest |
| Lučića umac | Sitno donje | pretpovijest |
| Gradina Erceg | Slivno | pretpovijest |
| Banov umac | Slivno | pretpovijest |
| Stipanac (Kula) | Stipanac, otok u Prokljanskom j. | Antika, srednji vijek |
| Mandalina | Šibenik | antika |
| Tvrđava sv.Mihovila | Šibenik | Pretpovijest, antički lok., srednji vijek |
| Gvozdenovo-Pećina | Šibenik | pretpovijest |
| Furnaža | Mandalina, Šibenik | antički lokaliteti |
| Uvala sv.Petra | Mandalina, Šibenik | antički lokaliteti |
| Drače | Mandalina, Šibenik | antički lokaliteti |
| Martinska | Martinska; Šibenik | antički lokaliteti |
| Kanal sv.Ante | Šibenik | antički lokaliteti |
| Pećina sv.Ante | Šibenik | antički lokaliteti, srednji vijek |
| Klobučac | Šibenik | antički lokaliteti |
| Šipad | Šibenik | antički lokaliteti |
| Mandalina-Pećina | Mandalina, Šibenik | pretpovijest |
| Crkva Gospe van grada | Šibenik | Antika, srednji vijek |
| Ostaci kompleksa V. i M. Soline | Zablaće, Šibenik | Antika, srednji vijek |
| Gradina sv.Ivan | Vrpolje | Pretpovijest, antika, srednji vijek |
| Tradanj gradina | Zaton | pretpovijest |
| Tradanj-pećina | Zaton | pretpovijest |
| Šarina draga pećina | Zaton | pretpovijest |
| Gradina Stražišće | Zaton | pretpovijest |
| Srimska Lokva | Zaton | pretpovijest |
| Klepac | Zlarin | pretpovijest |
| Zlarin | Zlarin | antički lokaliteti |
| crkva sv.Marije | Zlarin | srednji vijek |
| Žaborić | Žaborić | antički lokaliteti |
| Razori-sv. Vid | Zaton | Antika, srednji vijek |
| Žaborić, kava S. Jakova, uvala Jakova | Žaborić | Antika, srednji vijek |
| Gradina | Žirje | antički lokaliteti |
| Gustirna | Žirje | antički lokaliteti |
| Mala stupica | Žirje | antički lokaliteti |
| Kapić | Žirje | pretpovijest |
| Žirje | Žirje | srednji vijek |

# 3. Popis podvodnih arheoloških lokaliteta

|  |  |  |
| --- | --- | --- |
| **Podvodni arheološki lokalitet** | | |
| 1. | Olupina potonulog broda ˝FRANCESCA DA RIMINI˝ (otok Kaprije) | R |
| 2. | Antički brodolom kod otočića Kamešnjak Veliki (nedaleko naselja Kaknja) | R |
| 3. | Antički brodolom kod otočića Oblik, nedaleko naselja Krapanj | R |
| 4. | Antički brodolom kod otočića Kamešnjak Mali (nedaleko naselja Kakanj) | R |
| 5. | Novovjekovni brodolom uz zapadnu stranu otoka Drvenika (nedaleko Krapnja) | R |
| 6. | Antički brodolom kod rta Plavac (nedaleko naselja Krapanj) | R |
| 7. | Antički brodolom kod otočića Gušteranski sjeverno od naselja Žirje | R |
| 8. | Hidroarheološko nalazište na istočnoj strani poluotoka Plavac na Zlarinu | R |
| 9. | Hidroarheološko nalazište u uvali između rta Cipac i rta Debeli, u kanalu Sv. Ante | R |
|  | PZ preventivna zaštita R rješenje |  |

1. **Popis kulturno-povijesnih graditeljskih cjelina**
   1. **Zaštićene/registrirane kulturno-povijesne graditeljske cjeline**

|  |  |  |
| --- | --- | --- |
| **Grad** | **Kulturno-povijesna cjelina** | **Naselje** |
| ***Gradsko naselje*** |  |  |
| Grad Šibenik | Povijesna jezgra | Šibenik |
| Grad Šibenik | Kontaktna zaštićena zona uz povijesnu jezgru | Šibenik |
| Grad Šibenik | Otok Zlarin | Zlarin |
| *Seosko naselje* | | |
| Grad Šibenik | Naselje Krapanj | Krapanj |
| Grad Šibenik | Povijesna jezgra | Kaprije |
| Grad Šibenik | Selo Periše | Šibenik |
| Grad Šibenik | Selo Jurkovići | Šibenik |

1. **Popis pojedinačnih spomenika kulture (registriranih i evidentiranih):**

|  |  |
| --- | --- |
| **POVIJESNI SKLOP I GRAĐEVINA** | |
| gs | graditeljski sklop |
| c | civilna građevina |
| o | obrambena građevina |
| g | gospodarska građevina |
| s | sakralna građevina |
| gr | grobna građevina |
| m | memorijalni spomenik |
| u | urbana oprema i javna plastika |

|  |  |  |  |
| --- | --- | --- | --- |
| **Naziv lokaliteta** | **Mjesto** | **Povijesni sklop**  **/građevina** | **Status** |
| Župna crkva | Boraja | s | E |
| Ljetnikovac Matiazzi | Mučići, Brodarica | c | E |
| Crkva sv.Jurja | Danilo Biranj | s | E |
| Crkva sv.Petra | Danilo Biranj | s | R |
| Crkva sv.Danijela | Danilo Gornje | s | E |
| Crkva sv.Ante | Danilo Kraljice | s | E |
| Crkva sv.Lovre | Donje polje | s | R |
| Crkva sv.Silvestra | Donje polje | s | R |
| Crkva sv.Jurja | Donje polje | s | R |
| Crkva Gospe od griblje | Donje polje | s | R |
| Kula Parisoto | Donje polje | o | E |
| Crkva sv.Dimitrija | Gradina | s | E |
| Ostaci crkve sv Ivan de Tyro | Grebaštica | s | E |
| Ostaci fortifakcijske arhitekture | Grebaštica-sv. Luce | o | E |
| Obrambeni zid | Rt Oštrica-Grebaštica | o | E |
| Pretura | Grebaštica | c | E |
| Crkva sv.Marije i Petra | Grebaštica | s | R |
| Ostaci palače Andreis | Jadrtovac | c | E |
| Crkva sv.Margarete | Jadrtovac | s | R |
| Crkva sv.Petra | Kaprije | s | E |
| Crkva sv.Ivana | Konjevrate | s | R |
| Samostan i crkva svKriža | Krapanj | s | R |
| Bratimska kuća | Krapanj | s | E |
| Crkva sv.Grgur papa | Lepenica | s | E |
| Crkva sv.Nikole | Sk.buk Lozovac | s | E |
| Mlinice | Sk.buk Lozovac | c | E |
| Crkva sv.Mihovila | Raslina | s | R |
| Crkva sv.Stjepana | Sustipan, Raslina | s | E |
| Crkva sv.Ivana | Slivno gornje | s | E |
| Crkva sv.Jurja | Sitno donje | s | E |
| Ostaci fortifik. arhitekture (torette) | Šibenik | o | E |
| Tvrđava sv.Nikole | Šibenik | o | R UNESCO |
| Tvrđava sv.Ivana | Šibenik | o | R |
| Tvrđava “Il Barone” | Šibenik | o | R |
| Ostaci fortifikacijske arhitekture | Šibenik-Mandalina | o | R |
| Vila “Moj mir” | Šibenik | c | E |
| Zgrada bivšeg hotela Krka | Šibenik | gs | R |
| Kompleks Bolnice | Šibenik | c | E |
| Katedrala sv.Jakova | Šibenik, pov. jezgra | s | R UNESCO |
| Kuća Šižgorić | Šibenik, pov. jezgra | c | R |
| Kuća Rossini i zgrade uz nju | Šibenik, pov. jezgra | c | R |
| Crkva sv. Ivana | Šibenik, pov. jezgra | s | R |
| Crkva sv. Barbare | Šibenik, pov. jezgra | s | R |
| Biskupska palača | Šibenik, pov. jezgra | s | R |
| Gradska vijećnica | Šibenik, pov. jezgra | c | R |
| Crkva i samostan sv. Frane | Šibenik, pov. jezgra | s | R |
| Crkva sv. Nikole | Šibenik, pov. jezgra | s | R |
| Samostan i crkva sv. Lovre | Šibenik, pov. jezgra | s | R |
| Nova crkva s dvoranom bratovštine | Šibenik, pov. jezgra | s | R |
| Crkva sv. Križ | Šibenik, pov. jezgra | s | R |
| Gradske zidine | Šibenik, pov. jezgra | o | R |
| Crkva Uspenja Bogomatere | Šibenik, pov. jezgra | s | R |
| Crkva sv. Duha | Šibenik, pov. jezgra | s | R |
| Tvrđava sv. Mihovila s crkvicom sv. Ane | Šibenik, pov. jezgra | o | R |
| Crkva sv. Antuna opata | Šibenik, pov. jezgra | s | R |
| Crkva sv. Dominika | Šibenik, pov. jezgra | s | R |
| Crkva sv. Julijana | Šibenik, pov. jezgra | s | R |
| Stara gradska ˝Pretura˝ | Šibenik, pov. jezgra | o | R |
| Kuća Ježina | Šibenik, pov. jezgra | c | R |
| Gotička kuća, Trg pučkih kapetana 18 | Šibenik, pov. jezgra | c | R |
| Četiri bunara | Šibenik, pov. jezgra | g | R |
| Kuća Chiabov | Šibenik, pov. jezgra | c | R |
| Kuća Tambača | Šibenik, pov. jezgra | c | R |
| Knežev dvor | Šibenik, pov. jezgra | c | R |
| Kuća Draganić | Šibenik, pov. jezgra | c | R |
| Crkva Svih Svetih | Šibenik, pov. jezgra | s | R |
| Kuća N. Tommasea | Šibenik, pov. jezgra | c | R |
| Ostaci gotičke i gotičko-renesansne palače, Ul. 15. I 1873. | Šibenik, pov. jezgra | c | R |
| Kuća Berović | Šibenik, pov. jezgra | c | R |
| Barokna palača, Ul. K. Stošića 5 | Šibenik, pov. jezgra | c | R |
| Ostaci Palače, Ul. R. Visianija 5 | Šibenik, pov. jezgra | c | R |
| Palača Kožul | Šibenik, pov. jezgra | c | R |
| Romanička kuća, Ul. J. Dalmatinca 5 | Šibenik, pov. jezgra | c | R |
| Kuća Štrkalj | Šibenik, pov. jezgra | c | R |
| Sklop kuća u buti | Šibenik, pov. jezgra | c | R |
| Kuća prve hrvatske općinske uprave i okolne kuće, Ul. P. P. Šilje 13 | Šibenik, pov. jezgra | c | R |
| Ruševine kuće, Ul. J. Barakovića | Šibenik, pov. jezgra | c | R |
| Gotička kuća, Ul. J. Barkovića 9 | Šibenik, pov. jezgra | c | R |
| Kuća s drvenim gotičkim gredama, Ul. 29.I 1918. | Šibenik, pov. jezgra | c | R |
| Kuća Divnić | Šibenik, pov. jezgra | c | R |
| Kuća Poleti – Deljac | Šibenik, pov. jezgra | c | R |
| Kuća Draganić – Marenci | Šibenik, pov. jezgra | c | R |
| Sklop benediktinskog samostana | Šibenik, pov. jezgra | c | R |
| Kuća Žaja | Šibenik, pov. jezgra | c | R |
| Kuća Gojanović | Šibeni, pov. jezgra k | c | R |
| Kuća Žaja (Cristofolo), | Šibenik, pov. jezgra | c | R |
| Barokna kuća, Ul. F. Vrančića 4 | Šibenik, pov. jezgra | c | R |
| Kuća Matiazzi | Šibenik, pov. jezgra | c | R |
| Barokna palača, Pekarska ulica 1 | Šibenik, pov. jezgra | c | R |
| Palača Divnić | Šibenik, pov. jezgra | c | R |
| Gotičko-renesansna kuća, Ul. A. Blaževića | Šibenik, pov. jezgra | c | R |
| Zgrada Kazališta | Šibenik, pov. jezgra | c | R |
| Kuća sa spomen pločom, Ul. Partizanska 4 | Šibenik, pov. jezgra | c | R |
| Dvije kuće, Trg Republike | Šibenik, pov. jezgra | c | R |
| Kuća R. Visiania | Šibenik, pov. jezgra | c | R |
| Crkva sv. Grgura | Šibenik, pov. jezgra | s | R |
| Crkva sv. Katarine | Šibenik, pov. jezgra | s | E |
| Kuća, Šibenik, Uskočka ul. 1 | Šibenik, pov. jezgra | c | E |
| Kuća u Ul. Nikole Tavilića 11 | Šibenik, pov. jezgra | c | E |
| Kaštel sv. Mihovila | Šibenik | c | R |
| Crkva sv.Mihovila | Šibenik-Vršine | s | E |
| Crkva sv.Martina | Martinska, Šibenik | s | E |
| Zgrada suda | Šibenik | c | R |
| Crkva sv.Andrije | Jadrija, Šibenik | s | R |
| Crkva sv.Mare | Šibenik | s | R |
| Crkva sv.Ante u pećini | Šibenik | s | E |
| Crkva sv.Elizabete | Šibenik | s | R |
| Crkva sv.Nediljice | Šibenik | s | E |
| Crkva Gospe van grada | Šibenik | s | R |
| Kuća sa spomen pločom – Ul. S. Macure 38 | Šibenik | c | R |
| Kuća sa spomen pločom – Ul. Nikodima Milaša 3 | Šibenik | c | R |
| Kuća sa spomen pločom –Ul. Nikole Tesle 5 | Šibenik | c | R |
| Kuća sa spomen pločom – Velebitska 11 | Šibenik | c | R |
| Zgrada Gimnazije | Šibenik | c | R |
| Palača Matiazzi | Šibenik | c | R |
| Kuća Iljadica | Šibenik | c | R |
| Tri stambene kuće nasuprot zgrade Suda | Šibenik | c | E |
| Kuća Pasini | Šibenik | c | E |
| Stambene zgrade Baldekin arh. Ivan Vitić | Šibenik | c | E |
| Crkva sv. Spasa i groblje | Šibenik | s | E |
| Vila u Crnici (časne sestre) | Šibenik | c | E |
| Zgrada u Luci | Šibenik | c | E |
| Zgrada katoličkog Sjemeništa s kapelom sv. Martina | Šibenik | s | E |
| Zgrada arhiva (bivša vojarna) u Mandalini | Šibenik | c | E |
| Zgrada Carinarnice | Šibenik | c | R |
| Željeznički kolodvor Šibenik | Šibenik | gs | NZ |
| Zgrada stare škole | Zablaće | c | E |
| Crkva Gospe od Griblje | Šibenik, Donje polje | s |  |
| Crkva sv.Petra | Šibenik-Mandalina | s | R |
| Crkva sv.Vida | Šibenik-Razori | s | R |
| Crkva sv.Ivana | Zablaće, Šibenik | s | E |
| Pomorski svjetionik Jadrija | Šibenik | c | R |
| Kompleks ruralnih kuća | Vrpolje | gs | R |
| Crkva sv.Marije | Vrpolje | s | R |
| Ostaci fortifikacijske arhitekture | Vrpolje | o | E |
| Crkva sv.Ivana | Vrpolje | s | E |
| Crkva sv.Ilije | Vrsno | s | E |
| Crkva sv.Roka | Zaton | s | E |
| Crkva Gospe srimske | Zaton | s | R |
| Crkva sv.Pavla | Zaton | s | E |
| Crkva sv.Marije | Zlarin | s | R |
| Crkva Gospe od Rašelja | Zlarin | s | R |
| Crkva sv.Roka | Zlarin | s | R |
| Crkva sv.Šimuna | Zlarin | s | R |
| Prostor koncentacionog logora | Zlarin | m | R |
| Ljetnikovac Zuliani | Zlarin | c | R |
| Vila Makale | Zlarin | c | E |
| Stari stan samograd | Žirje | gs | R |
| Crkva sv.Nikole | Žirje | s | E |
| Crkva sv Marije | Žirje | s | R |
| Gradina | Žirje | o | R |
| Gustirna | Žirje | o | R |
| Pomorski svjetionik Blitvenica | Blitvenica | c | R |
| Park strijeljanih Šubićevac | Šibenik | m | R |
| Kompleks bunja Stari stan | Žirje | c | R |

# Kulturni krajolik predložen za zaštitu

|  |  |  |
| --- | --- | --- |
| Naziv lokaliteta | Naselje | Status |
| Srima | Šibenik (Srima) | E |
| Baljinac (Bavljinac) | Kaprije | E |